ሴና እስራኤል ያዱ
ፋርፈትና 77
ዱረ ቡኣ ፋርፈቶታቲፍ። ዬዱቱኒፍ። ፋርፈትና አሳፍ።
1 አን ገርጋርሳፍ ገረ ዋቃት ነንእየዼ፤
አን አከ ዋቅን ነ ዸገኡፍ ነንእየዼ።
2 ዬሮ ረክነኮቲት ጎፍታ ነንበርባደዼ፤
ሀልከንስ ኡቱ ህንደዸብን ሀርከኮ ነንድሪርፈዼ፤
ሉቡንኮስ ጀጀባቹ ድዴ።
3 ያ ዋቅ፣ አን ዮሙን ስ ያደዹ ነንኣደ፤
አን እረ ዴዴብኤ ነንያዴ፤ ሀፉርኮስ ንላፌ።
4 አት አከ እጅኮ ህንዱኑንፈትኔ ጎቴ፤
አን አከ መሌ ሉበሜ ዱበቹዩ ደዸቤ።
5 አን ዋኤ በረ ዱሪ፣
ዋኤ ወጎተ ዱሪ ዱሪስ ነንያዴ፤
6 አን ሀልከኒን ፋርፈትናኮ ነንያደዼ።
አን እረ ዴዴብኤ ነንያዴ፤
ሀፉርኮስ አከነ ጄዼ ቆረቴ፦
7 “ጎፍታን በረ በራን ነመ ገታ?
እን ዴብኤ ገራ ህንላፉ?
8 አራርሳ በረ በራን በዴ?
ዋዳንሳ በረ በራን ጉተሙ ዸቤ?
9 ዋቅን አርጆሙ እራንፈቴራ?
እን ኣሪዻን ገረ ላፍነሳ ዺሴራ?”
10 አንስ፣ “ሀርክ ምርጋ ከን ዋቀ ዋን ሁንዳ ኦሊ
ጅጂረሜረ ጄዼ ያዱንኮ፣ ደዸቢኮት” ነንጄዼ።
11 አን ሆጂ ዋቀዮ ነንያደዸ፤
ዹጉማን ድንቂኬ ከን ዱሪ ነንያደዸ።
12 አን ዋን አት ሆጄቴ ሁንደረ ዴዴብኤ ነንያደ፤
ዋኤ ሆጂኬቲሌ ነንዱበዸ።
13 ያ ዋቅ፣ ከራንኬ ቁልቁሉዸ።
ዋቅን ጉዳን አከ ዋቀኬኛ ኤሰ ጅረ?
14 አት ዋቀ ሆጂ ድንቂ ሆጄቱዸ፤
ሰቦተ ግዱትስ ሁምነኬ ንአርግሲፍተ።
15 እሬኬ ጭማዻን ሰበኬ፣
ሰኚ ያቆቢፊ ሰኚ ዮሴፍ ፉርቴርተ።
16 ያ ዋቅ፣ ብሻኖትን ስ አርገን፤
ብሻኖትን ስ አርገኒ ሶዳተን፤
ቱጁበወን ንሆለተን።
17 ዱሜስ ብሻን ገድ ዸንገላሴ፤
ሰሚወን ንቀቀዌሰአን፤
ጥይኬስ ቅጠ ሁንዳን በለቅሴ።
18 በከካንኬ ቡቤ ሀማ ኬሳ ዸገአሜ፤
በለቄስኬ አዱኛ እብሴ፤
ለፍትስ ሆለቴ ሶቾቴ።
19 ዳንዲንኬ ገላነ ኬሰ፣
ከራን ኬሞ ብሻኖተ ጉርጉዳ ኬሰ በአ፤
ገሩ ፋንኬ ህንአርገምኔ።
20 አት ሀርከ ሙሴቲፊ ሀርከ አሮኒን፣
ሰበኬ አከ ቡሻዬት ጌጌስቴ።