40
ሰብን ዋቃ ጀጀቤፈሜ
1 ጀጀቤሳ፤ ሰበኮ ጀጀቤሳ፤
ጄዸ ዋቅንኬሰን።
2 ገራ ዬሩሳሌምት ዱበዻ፤
ሆጂን ገርቡማሼ አከ ዹሜ፣
ገቲን ጩቡሼ አከ ባፈሜፍ፣
እሼን ጩቡሼ ሁንዳፍ
ሀርከ ዋቀዮቲ አደቢ ደቻ
አከ ፉዸቴ እሼት ለብሳ።
3 ሰገሌ አከነ ጄዼ እዩ ቶኮ፦
“ገሞጂ ኬሰት
ዋቀዮፍ ከራ ቆጴሳ፤
ገሞጂ ኬሰት ዋቀኬኛፍ
ከራ ጉድቸ ቀጄልቻ።
4 ሱሉል ሁንድ ንጉተመ፤
ቱሉፊ ጋር ሁንድኑስ ገድ ዴብፈመ፤
ለፍት ወል ጫሉ፣ ወል ቅጤፈመ፤
ለፍት ቡኣ በኢንስ ድሬ ተአ።
5 ኡልፍን ዋቀዮ ንሙልአተ፤
ሰኚን ነማ ሁንድኑስ ቶኩማዻን ንአርገ።
አፋን ዋቀዮ ዱበቴራቲ።”
6 ሰገሌን ቶኮ “እይ” ጄዸ።
አንስ፣ “ማል ጄዼን እየ?” ነንጄዼ።
“ነምን ሁንድ አኩመ መርጋት፤
ኡልፍንሳ ሁንድስ አኩመ ደራራ ድሬት።
7 ሰበቢ ሀፉር ዋቀዮ ባፈቱ እሳንት ቡብሱፍ መርግ
ንጮለገ፤ ደራራንስ ንሀርጨአ።
ዹጉማን ነምን መርጉመ።
8 መርግ ንጮለገ፤ ደራራንስ ንሀርጨአ፤
ዱቢን ዋቀኬኛ ገሩ በረ በራን ንጅራተ።”
9 አት ከን ጥዮኒፍ ኦዱ ጋሪ ፍዱ፣
ቱሉ ዼራት ኦል በእ።
አት ከን ዬሩሳሌሚፍ ኦዱ ጋሪ ፍዱ፣
ሰገሌኬ ኦል ፉዹቲ እይ፤
ኦል ፉዸዹ እይ፤ ህንሶዳትን፤
መጋላወን ይሁዳቲንስ፣
“ዋቅንኬሰን ኩኖት!” ጄዽ።
10 ኩኖ፣ ዋቀዮ ጎፍታን ሁምናን ንዹፈ፤
እሬንሳ ጀባዻንስ ንቡልቸ።
ኩኖ፣ ገቲንሳ እሰ ወጅን ጅረ፤
ገቲን እን ነማፍ ኬኑ እሱመ ሀርከ ጅረ።
11 እን አኩመ ትክሴ ቶኮት ቡሻዬሳ ትክፈተ፤
ጦባላወን ሆላስ እሬሳቲን ወልት ቀበ፤
ኦፍት ቀቤስ ቆመሳት ሀመተ፤
ሃዾተ ሆሎታ ወረ ሆስሰንስ ሱቱመ ኦፈ።
12 ብሻኖተ ኮኜሳቲን ከን ሰፈሬ
ዮካን ሰሚወን ታኩሳቲን ከን ሰፈሬ ኤኙ?
ብዮ ለፋ ሰፈርቱዻን ወልት ከን ቀቤ
ዮካን ቱሉወን መዳሊዻን
ጋረንሞ መዳሊዻን ከን መዳሌ ኤኙ?
13 ኤኙቱ ሀፉረ ዋቀዮ ቀጄልቹ ደንደኤ?
ዮካን ነምን ጎርሳሳ ተኤ እሰ በርሲሴ ኤኙ?
14 ዋቀዮ ሁበትና አርገቹፍ ኤኙን ጎርሰ ጋፈቴ?
ዳንዲ ቀጄላስ ኤኙቱ እሰ በርሲሴ?
ኤኙቱ ቤኩምሰ እሳፍ ኬኔ
ዮካን ዳንዲ ሁበትና እሰ አርግሲሴ?
15 ዹጉማን ሰቦትን አኩመ ጮጰ ባልዲ ኬሳት፤
እሳን አኩመ አዋረ መዳሊረ ጅሩት እላለሙ፤
እን ብዮተ ብሻን ግዱሌ አኩመ ብዮ ቡላኣት መዳለ።
16 ልባኖን ቆራን እዶ ኣርሳቲፍ ገኡ ህንቀብዱ፣
ዮካን ሆሪንሼ ኣርሳ ጉበሙፍ ህንገአን።
17 ፉለሳ ዱረት ሰቦትን ሁንድኑ ወይቱ ህንለካአመን፤
እሳን አከ እላልቸሳት ሆማቱ ህንሄደመን፤
ገቲስ ህንቀበን።
18 ዮስ ዋቀ ኤኙት ፈኬስቱ?
ፈኪ ከም ወጅን እሰ ወል ብረ ቀብዱ?
19 ዋቀ ቶልፈማ ቱምቱ ስቢላቱ በቅሴ ቶልቸ፤
ቱምቱን ወርቄስ ወርቄ እት ኡፍሰ፤
ፎንጫ ሜቲቲንስ ንሚዸግሰ።
20 ህዬስ ኣርሳ አከሲ ዽኤሱ
ህንደንዴኜ ቶኮ ሙከ ህንቶርቶሬ ፍለተ።
ዋቀ ቶልፈማ ህንጅግኔ ዻቡፍስ
ነመ ኦጉማ ሆጂ ሀርካ ቀቡ በርባደተ።
21 እስን ህንቤክተኒ?
እስን ህንዸጌኜ?
ወን ኩን ጀልቀቡማ ካሴ እስንት ህንህመምኔ?
እስን ኤርገ ለፍት ሁንዴፈምቴ ጀልቀቤ ህንሁበትኔ?
22 እን ጌንጎ ለፋቲ ኦል ታአ፤
ኡመትን ለፋስ አኩመ ኮሮጵሳት።
እን ሰሚወን አኩመ ጎልጋት ድሪርሰ፤
አከ ዱንካነ ኬሰ ጅራተኒትስ እሳን ድሪርሰ።
23 እን እልማን ሞቶታ ፋይዳ ዸብሲሰ፤
ቡልችቶተ አዱኛስ ሀርከ ዱዋ ሀምብሰ።
24 አኩመ እሳን ዻበመኒን፣
አኩመ እሳን ፈጫፈመኒን፣
አኩመ እሳን ለፈ ኬሰት ህደ ያፈተኒን፣
እን እሳንት ቡብሴ፤
እሳንስ ንጮለገን፤
ኦቦምቦሌቲንስ አኩመ ሀበቂት እሳን ሀጣኤ።
25 “እስን ኤኙት ነ ፈኬስቱ?
ዮካን ኤኙቱ አናን ቅጣተ?” ጄዸ ቁልቁልች።
26 እጀኬሰን ኦል ፉዸዻቲ ሰሚወን እላላ፦
ኤኙቱ ከኔን ሁንደ ኡሜ?
እሰ ቱተ ኡርጂወኒ ቶኮ ቶኮን ፍዴ
ቶኮ ቶኮሳኒ መቃ መቃዻን ዋሙ ሰናዸ።
ሰበቢ ሁምነሳ ጭማ ሰናቲፊ ጀብነሳ ጉዳ ሰናቲፍ
እሳን ኬሳ ቶኮዩ ህንዸበሙ።
27 ያ ያቆብ፣ ያ እስራኤል፣ አት ማሊፍ፣
“ከራንኮ ዋቀዮ ዱራ ዾከቴረ፤
ሃጃንኮስ ፉለ ዋቀኮ ዱረት
ቱፈተሜረ” ጄቴ ጉንጉምተ?
28 አት ህንቤክቱ?
አት ህንዸጌኜ?
ዋቀዮ ዋቀ በረ በራት፤
እን ኡማ ሀንዳረ ለፋት።
እን ህንደዸቡ ዮካን ሃረ ህንገልፈቱ፤
ሁበትናሳስ ከን ቆሬ ብረ ገኡ ህንጅሩ።
29 እን ደዸብዶታፍ ጀብነ ኬነ፤
ነመ ላፋፍሞ ሁምነ ደበለ።
30 እጆሌንዩ ንደዸቡ፤ ንቡቱቱስ፤
ደርገጎንስ ጉፈተኒ ኩፉ፤
31 ወር ዋቀዮን አብደተን ገሩ
ሁምነሳኒ ንሃሮምፈቱ።
እሳን አኩመ ርሳ ቆቾዻን በርሱ፤
ንፊጉ፤ ህንደዸበን፤
ንዴሙ፤ ህንቡቱተን።