8
ሙደሙ አሮኒቲፊ እልማንሳ
8፥1‑36 ኩወፈ – በኡ 29፥1‑37
1 ዋቀዮ ሙሴዻን አከነ ጄዼ፤ 2 “አሮኒፊ እልማንሳ፣ ኡፈተሳኒ፣ ዘይቲ እቲን ድበን፣ ድብቸ ኣርሳ ጩቡቲፍ ዽኤፈሙ፣ ኮርቤዪ ሆላ ለማፊ ጉንዶ መጥኖ ባቱ ፍድ፤ 3 ወልዳ ሁንደስ በልበለ ዱንካነ ወል ገኢ ዱረት ወልት ቀብ።” 4 ሙሴንስ አኩመ ዋቀዮ እሰ አጀጄ ሰነ ጎዼ፤ ወልዳን ሁንድስ በልበለ ዱንካነ ወል ገኢ ዱረት ወልት ቀበሜ።
5 ሙሴንስ ወልዳ ሰናን፣ “ወን ዋቀዮ አከ ሆጄተሙ አጀጄ ከነ” ጄዼ። 6 ኤርገሲስ ሙሴን አሮኒፊ እልማንሳ ገረ ፉለ ዱራት ፍዴ ብሻኒን እሳን ዽቄ። 7 እንስ አሮንት ክታ ኡፍሴ ሰበታን ህዼፍ፤ ወንደቦስ እት ኡፍሴ እሰረት ድረተ ደበሌፍ፤ ድረተ ሰነስ ሰበተ ኦጉማዻን ሆጄተሜን ህዼፍ። 8 ኪሲ ቆማ እት ካኤ ኪሲ ሰነ ኬሰሞ ኡሪሚፊ ቱሚሚ ካኤ። 9 ሙሴንስ አኩመ ዋቀዮ እሰ አጀጄት መታ አሮንት መረተ መሬ፤ መረተ ሰነረትስ ከራ ፉለ ዱራቲን ፋየ ወርቄ ከን ጎንፎ ቁልቁሉ ቶልቼ።
10 ኤርገሲ ሙሴን ዘይቲ እቲን ድበን ፉዼ ዱንካነ ቁልቁሉፊ ዋን አች ኬሰ ጅሩ ሁንደ ድቤ ቁልቁሌሴ። 11 ዘይቲ ሰነራስ ፉዼ እዶ ኣርሳረት ዬሮ ቶርበ ፈጫሴ፤ አከ እሳን ቁልቁሌሱፍስ እዶ ኣርሳቲፊ ምአሳ ሁንደ አከሱመስ ገበቴ እት ዽቀተን ሚለሳ ወጅን ዘይቲ ድቤ። 12 ዘይቲ እቲን ድበንራስ ፉዼ መታ አሮንረት ዸንገላሴ፤ እሰ ቁልቁሌሱፍስ እሰ ድቤ። 13 ሙሴንስ አኩመ ዋቀዮ እሰ አጀጄት እልማን አሮን ገረ ፉለ ዱራት ባሴ ክታ እት ኡፍሴ፤ ሰበተ ህዼፊ ጎንፎ መታሳኒት ካኤ።
14 ኤርገሲሞ ኣርሳ ጩቡቲፍ ድብቸ ዽኤሴ፤ አሮኒፊ እልማንሳስ መታ ድብቸ ሰናረ ሀርከሳኒ ካአን። 15 ሙሴንስ ድብቸ ሰነ ቀሌ ዺገ ፉዼ እዶ ኣርሳ ቁልቁሌሱፍ ቁበሳቲን ጋንፈ እዶ ኣርሳ ሁንደ ድቤ፤ ዺገ ሀፌሞ ሚለ እዶ ኣርሳ ጀለት ገድ ነቄ። አራረ እሳፍ ቡሱፍስ እዶ ኣርሳ ሰነ ቁልቁሌሴ። 16 አከሱመስ ሞረ ናኖ ምአ ገራ ጅሩ፣ ሀጉጊ ትሩ፣ ከሌ ለማኒፊ ሞረሳኒ ፉዼ እዶ ኣርሳረት ጉቤ። 17 ድብቸ ሰነ፣ ጎጋሳ፣ ፎንሳቲፊ ጩማሳ ገሩ አኩመ ዋቀዮ እሰ አጀጄት ቁበተ ኬሳ ገድ ባሴ ጉቤ።
18 ኤርገሲሞ ኣርሳ ጉበሙፍ ኮርቤሰ ሆላ ዽኤሴ፤ አሮኒፊ እልማንሳስ መታ ሆላ ሰናረ ሀርከሳኒ ካአን። 19 ሙሴንሞ ኮርቤሰ ሆላ ሰነ ቀሌ ዺገሳ እዶ ኣርሳት ገመ ሁንዳን ፈጫሴ። 20 ኮርቤሰ ሆላ ሰነ ገርገር ኩኩቴ መታ፣ ቡኣፊ ጮመሳ ጉቤ። 21 እንስ ምአ ገራቲፊ ሉከ ብሻኒን ዽቄ ኮርቤሰ ሆላ ሰነ ጉቱ እዶ ኣርሳረት ጉቤ። ኩንስ ኣርሳ ጉበሙ፣ ፎሊ ነመት ቶሉ፣ ኣርሳ ኛታ አኩመ ዋቀዮ ሙሴ አጀጄት ዋቀዮፍ ዽኤፈሜዸ።
22 እንስ ኤርገሲ ኮርቤሰ ሆላ ካን ጄቹንስ ሆላ እቲን ሙደን ሰነ ዽኤሴ፤ አሮኒፊ እልማንሳሞ መታ ሆላ ሰናረ ሀርከሳኒ ካአን። 23 ሙሴንስ ሆላ ሰነ ቀሌ ዺገሳራ ፉዼ ፊጤ ጉረ አሮን ምርጋ፣ ቁበ አቡዱ ሀርከሳ ምርጋቲፊ ቁበ አቡዱ ሚለሳ ምርጋ ድቤ። 24 እልማን አሮንስ ገረ ፉለ ዱራት ባሴ ዺገ ፉዼ ፊጤ ጉረሳኒ ምርጋ፣ ቁበ አቡዱ ሀርከሳኒ ምርጋቲፊ ቁበ አቡዱ ሚለሳኒ ምርጋ እቲን ቱቄ። ኤርገሲስ ዺገ ሰነ እዶ ኣርሳት ገመ ሁንዳን ፈጫሴ። 25 እንስ ጮመ፣ ዱቦ፣ ሞረ ናኖ ምአ ገራ ጅሩ፣ ሀጉጊ ትሩ፣ ከሌ ለማኒፊ ሞረሳኒ፣ ተፈ ምርጋ ፉዼ። 26 ኤርገሲስ ጉንዶ መጥኖ ባቱ ከን ፉለ ዋቀዮ ዱረ ቱሬ ሰነራ መጥኖ ቶኮ፣ መጥኖ ዘይቲዻን ቶልፈሜ ቶኮፊ ብጥሌ ቶኮ ፉዼ፤ ዋን ከነስ ጮመ ሰናፊ ተፈ ምርጋረ ካኤ። 27 እንስ ወንቶተ ከኔን ሁንደ ሀርከ አሮኒፊ ሀርከ እልማንሳ ኬሰ ካኤ ኣርሳ ሶቾፈሙ ጎዼ ፉለ ዋቀዮ ዱረት ሶቾሴ። 28 ሙሴንስ ወንቶተ ከኔን ሀርከሳኒቲ ፉዼ ኣርሳ እቲን ሉበ ተአን ከን እብዳን ዋቀዮፍ ዽኤፈሙ፣ ፎሊ ነመት ቶሉ፣ ኣርሳ ኛታ ጎዼ እዶ ኣርሳረት ኣርሳ ጉበሙ ጉባት ጉቤ። 29 ሙሴንስ ሀንደራፈ ፉዼ ኣርሳ ሶቾፈሙ ጎዼ ፉለ ዋቀዮ ዱረት ሶቾሴ፤ ኩንስ አኩመ ዋቀዮ እሰ አጀጄት ቆደ ሙሴን ኮርቤሰ ሆላ እቲን ሉበ ተአንራ አርገቱዸ።
30 ኤርገሲስ ሙሴን ዘይቲ እቲን ድበኒፊ ዺገ እዶ ኣርሳረ ጅሩራ ፉዼ አሮኒፊ ኡፈተሳት፣ እልማን እሳቲፊ ኡፈተሳኒት ፈጫሴ፤ አከሲንስ አሮኒፊ ኡፈተሳ፣ እልማንሳቲፊ ኡፈተሳኒ ቁልቁሌሴ።
31 ሙሴንስ አሮኒፊ እልማንሳቲን አከነ ጄዼ፤ “ፎን ሰነ በልበለ ዱንካነ ወል ገኢ ዱረት አፌላ፤ አኩመ አን ‘አሮኒፊ እልማንሳ ሃኛተን’ ጄዼ አጀጄት ፎን ሰነ ቡዴነ ጉንዶ ኣርሳን እቲን ሉቦተ ተአን ኬሰ ካአሙ ሰነ ኬሰ ጅሩ ወጅን አቹመት ኛዻ። 32 ፎኒፊ ቡዴነ ሀፉሞ እብዳን ጉባ። 33 ሰበቢ ሉበ ተኡንኬሰን ቡልቲ ቶርበ ፉዸቱፍ ሀመ ዬሮን ሉበ ተኡኬሰኒ ራወቱት ቡልቲ ቶርበ በልበለ ዱንካነ ወል ገኢ ዱራ ህንዴምና። 34 ዋን ሀርአ ሆጄተሜ ከነ ዋቀዮቱ አራረ እስኒ ቡሱፍ አከ ሆጄተሙ አጀጄ። 35 እስን አከ ህንዱኔፍ ቡልቲ ቶርበ ሀልከኒፊ ጉያ በልበለ ዱንካነ ወል ገኢ ዱረ ቱራቲ ዋን ዋቀዮ እስንራ በርባዱ ሆጄዻ፤ ወን አን አጀጀሜ ከናቲ።”
36 አሮኒፊ እልማንሳ ዋን ዋቀዮ ከራ ሙሴቲን አጀጄ ሁንደ ሆጄተን።