አባ ሙርቲ አዱኛ ሁንዳ
ፋርፈትና 75
ዱረ ቡኣ ፋርፈቶታቲፍ። ፋርፈትና ዬደሎ፣ “ህንበሌስን” ጄዹን ፋርፈተሜ። ፋርፈትና አሳፍ።
1 ያ ዋቅ፣ ኑ ስ ገለቴፈትነ፤
ሰበቢ መቃንኬ ዽኦ ተኤፍ ገለተ ሲፍ ገልችነ፤
ነሞትን ዋኤ ድንቂ ሆጂኬቲ ኦዴሱ።
2 አት አከነ ጄተ፤ “አን ዬሮ ሙርቴፈሜ ነንፍለዸ፤
ከን ቀጄሉማዻን ሙሩ አነ።
3 ዮሙ ለፍቲፊ ሰብንሼ ሁንድ ራፈመንት፣
ከን ኡቱባሼ ጀቤሴ ቀቡ አነ።
4 አን ኦፍ ቱልቶታን አከነ ነንጄዸ፤ ‘ኦፍ ህንጀጅና።’
ሀሞታንስ፣ ‘ጋንፈኬሰን ኦል ህንቀበትና።
5 ጋንፈኬሰን ሰሚት ህንካስና፤
ሞርመኬሰን ዼሬፈተኒ ህንዱበትና።’ ”
6 ኡልፍን በአ ቢፍቱቲ ዮካን ልጠ ቢፍቱቲ
ዮካን ለፈ ኦናቲ ህንዹፉቲ።
7 ገሩ ከን ሙርቲ ኬኑ ዋቀ፤
እን ነመ ቶኮ ገድ ቡሰ፤ ካንሞ ኦል ባሰ።
8 ሀርከ ዋቀዮ ኬሰ፣
ጦፎ ወይኒ ኡርጎፍቱዻን ወልት መከሜ
ከን ሆመቻን ጉተሜ ቶኮቱ ጅረ፤
እን ወይኒ ሰነ ገድ ነቀ፤
ሀሞን ለፋ ሁንድኑ ኡቱ ሲጮሳሌ ህንሀምብስን
ጡሩርፈተኒ ዹጉ።
9 አን ገሩ በረ በራን ዋን ከነ ነንለብሰ፤
ዋቀ ያቆብስ ነንፋርፈዸ።
10 ጋንፈ ሀሞተ ሁንዳ ነንጨጨብሰ፤
ጋንፍ ቀጄልቶታ ገሩ ኦል ኦል ጄዸ።