ከዸትና ጃርሳ
ፋርፈትና 71
71፥1‑3 ኩወፈ – ፋር 31፥1‑4
1 ያ ዋቀዮ፣ አን ኮሉ ስት ገሌረ፤
አት ጎንኩማ ነ ህንቃኔስን።
2 ቀጄሉማኬቲን ነ ባስ፤ ነ ኦልችስ፤
ጉረኬ ገረኮት ቀብ፤ ነ ፈይስስ።
3 አት ከታ አን ኮሉ እት ገሉ፣
እዶ አን ዬሮ ሁንደ እት በቀዹ ና ተእ፤
አት ዋን ከታኮፊ ደኦኮ ታቴፍ፣
ነ በራሩፍ አጀጀ ኬን።
4 ያ ዋቀኮ፣ ሀርከ ነመ ሀማ፣
ቀባ ነመ ጀልኣቲፊ ገረ ጀቤሳ ኬሳ ነ ባስ።
5 ያ ዋቀዮ ጎፍታ፣ አት አብዲኮቲ፤
እጆሉማኮቲ ካፍቴስ አት ዋቀ አን አመነዹዸ።
6 አን ጋፈን ዸለዼ ጀልቀቤ ስት እርከዼረ፤
ገደሜሰ ሃዸኮ ኬሳስ ስቱ ነ ባሴ።
አን ዬሮ ሁንደ ስን ገለቴፈዸ።
7 አን ነሞተ ባይኤዻፍ መለቶ ተኤረ፤
አት ገሩ ደኦኮ እሰ ጀባዸ።
8 አፋንኮ ጉያ ጉቱ፣
ገለታፊ ኡልፍነኬቲን ጉተመ።
9 ዬሮ አን ዱሎሙት አት ነ ህንገትን፤
ዬሮ ሁምንኮ ዹሙትስ ነ ህንዺስን።
10 ዲኖትንኮ ነት መርአቱቲ፤
ወር ነ አጄሱፍ ርጰኒ ኤገተንስ ወሊ ወጅን ነት መርአቱ።
11 እሳንስ፣ “ዋቅን እሰ ዺሴረ፤
ነምን እሰ ኦልቹ ቶኮዩ ህንጅሩቲ
ፋነ ቡኣቲ ቀባ” ጄዹ።
12 ያ ዋቅ፣ ነራ ህንፈጋትን፤
ያ ዋቀኮ፣ ነ ገርጋሩፍ ደፊ ኮቱ።
13 ወር ነ ህመተን ቃነአኒ ሃበደን፤
ወር ነ ሚዹ በርባደንስ
ቱፊፊ ሰልጵነ ሃኡፈተን።
14 አን ገሩ ዬሮ ሁንዱማ አብዲ ቀበ፤
እቱመ ጫልችሴስ ስን ገለቴፈዸ።
15 አን ዮ ሀመም አከ እን ገኡ ቤኩ ባዼሌ፣
አፋንኮ ዋኤ ቀጄሉማኬቲቲፊ
ዋኤ ፈይሱኬቲ ጉያ ጉቱ ንኦዴሰ።
16 ያ ዋቀዮ ጎፍታ፣ አን ዹፌ
ሆጂኬ ሁምነ ቀቤሰ ሰነ ነንኦዴሰ፤
አን ቀጄሉማኬ ቆፈ ለብሰ።
17 ያ ዋቅ፣ አት እጆሉማኮቲ ጀልቀብዴ ነ በርሲፍቴርተ፤
አንስ ሀመ ሀርኣት ሆጂኬ ድንቅሲሳ ሰነ ነንለብሰ።
18 ያ ዋቀዮ፣ ዬሮ አን ዱሎሜ መታንኮ አሪ ተኡትሌ፣
ሀመ አን ሁምነኬ ዸሎተ ከነት፣
ጀብነኬስ ዸሎተ ዹፉፍ ጅሩ ሁንደት ለብሱት፣
አት ነ ህንዺስን።
19 ያ ዋቅ፣ ቀጄሉማንኬ ሰሚወን ብረ ገአ፤
አት ዋን ጉርጉዳ ሆጄቴርተ፤
ያ ዋቅ፣ ከን አከኬቲ ኤኙ?
20 አት ረክናፊ ዽጵነ ባይኤ ነ አርግሲፍቴርተ፤
ተኡስ ጅሬኘኮ ዴብፍቴ ንሃሮምስተ፣
ቅሌ ለፋ ኬሳስ ዴብፍቴ ኦል ነ ባፍተ።
21 ኡልፍነኮ ንጉድፍተ፤
አመሌ ነ ጀጀቤስተ።
22 ያ ዋቀኮ፣ አን አመነሙማኬቲፍ፣
ክራራን ስን ፋርፈዸ፤
ያ ቁልቁልቸ እስራኤል
አን ክራራን ፋርፈትና ገለታ ሲፍ ፋርፈዸ።
23 ዮሙ አን ፋርፈትና ገለታ ሲፍ ፋርፈዹት፣ ህዺንኮ፣
ሉቡንኮ ከን አት ፉርቴስ ጉድሰኒ ንእልልቹ።
24 ወር ነ ሚዹ በርባደን፣
ዋን ቃነአኒ ቡርጃጀአኒፍ
አረብንኮ ጉያ ጉቱ
ቀጄሉማኬ ኦዴሰ።