8
ብልዳድ
1 ብልዳድ ሹሃህች አከነ ጄዼ ዴብሴ፦
2 “አት ሀመ ዮሚት ዋን አከሲ ዱበተ?
ዱቢንኬ ቡቤ ጀባዸ።
3 ዋቅን ሙርቲ ቀጄላ ጀልእሳሬ?
ዋቅን ዋን ሁንደ ደንደኡ ዋን ቀጄላ ጀልእሳ?
4 ዮሙ እጆሌንኬ ጩቡ እሰት ሆጄተንት፣
እን አደቢ ጩቡሳኒት ደበርሴ እሳን ኬኔ።
5 አት ገሩ ዮ ዋቀ በርባደቴ፣
ዋቀ ዋን ሁንደ ደንደኡ ዮ ዋመቴ፣
6 ዮ አት ቁልቁሉፊ ቀጄላ ታቴ፣
እን ዋኤኬቲፍ አሙመ ከአ፤
ጅሬኘ ቀጄሉማኬስ ሲፍ ዴብሰ።
7 ጀልቀብንኬ ጥና ተኡሌ፣
ዹምንኬ ባይኤ ጉዳ ተአ።
8 “ዸሎተ ደርቤ ጋፈዹ፤
ዋን አቦቲንሳኒ ቆረተኒ ብረ ገአንስ ሁበዹ፤
9 ኑ ዋን ከሌሰ ዸለኔፍ ዋ ቶኮሌ ህንቤክኑቲ፤
በሮትንኬኘስ ለፈረት አኩመ ጋድዱት።
10 እሳን ስ ህንበርሲሰኒ? ስትስ ህንህመኒ?
ዱቢ ገራሳኒ ኬሰ ጅሩስ ህንዱበተኒ?
11 ዸላዱን ለፈ ጨፌ ህንተእንት ጉደታ?
ሸምበቆንስ ብሻን መሌ ለልሳ?
12 እሳን ኡቱመ ጉደቻ ጅረኑ፣ ኡቱ ህንሙረምን፣
ብቅልቱወን ካን ዱረ ደፈኒ ጎጉ።
13 ዹምን ወረ ዋቀ እራንፈተኒስ አከሱመ ተአ፤
አብዲን ወረ ዋቀ ህንቤክኔስ ንበደ።
14 አብዲንሳ አኩመ ሰልጳት ጭተ፤
ኦፍት አመነቹንሳስ መንኤ ሰሪቲት።
15 እን መንኤሳት እርከተ፤ መንኤን ሱን ገሩ ህንዻበቱ፤
እት መጠነስ፤ መንኤን ሱን ገሩ ደንደኤ እሰ ህንባቱ።
16 እን አከ ብቅልቱ አዱ ኬሰት ብሻን ኦባፈሜ ለልሱት፣
ደሜወንሳ ለፈ ብቅልቱረ ድሪርፈቱት።
17 ህደሳ ቱላ ዸጋት መረተ፤
ከታ ግዱስ እዶ ጅራቱ ንበርባደተ።
18 ዮሙ እን እዶሳቲ በዱት ገሩ፣
እዶን ሱን፣ ‘አን ስ አርጌ ህንቤኩ’ ጄዼ እሰ ገነ።
19 ኩንስ ዹመ ጅሬኘሳት፤
ብቅልቱወን ብራስ ለፋ ንብቅሉ።
20 “ዋቅን ነመ ህርእነ ህንቀብኔ ህንገቱ፤
ዮካን ሀርከ ጀልኦታ ህንጀቤሱ።
21 እን አፋንኬ ኮልፋን፣
አረበ ኬሞ እልሌዻን ንጉተ።
22 ወር ስ ጅበን ሰልጵነ ኡፈቱ።
ዱንካን ጀልኦታስ ስአች ህንጅራቱ።”