ዋቀ ሙርቲ ቀጄላ
ፋርፈትና 94
1 ያ ዋቀዮ፣ ዋቀ ሃሎ ባፍቱ፣
ያ ዋቀ ሃሎ ባፍቱ፣ እፊ ሙልአዹ።
2 ያ አባ ሙርቲ ለፈ ከና ከእ፤
ኦፍ ቱልቶታፍሌ ዋንሳኒ መሉ ኬን።
3 ያ ዋቀዮ፣ ሀመ ዮሚት ወር ሀሞን፣
ወር ሀሞን ሀመ ዮሚት ቡራቁ?
4 እሳን ዱቢ ኦፍ ቱሉማ ገድ ሮብሱ፤
ጀልኦትን ሁንድኑ ኦፍ ዺቡዻን ጉተመን።
5 ያ ዋቀዮ፣ እሳን ሰበኬ ሚዹ፤
ሀንዹራኬስ ንሀጩጩ።
6 ሃዸ ህዬሳቲፊ ኬሱማ ንጎረኡ፤
እጆሌ አባ ህንቀብኔስ ንአጄሱ።
7 እሳን፣ “ዋቀዮ ህንአርጉ፤
ዋቅን ያቆብ ህንቀልቤፈቱ” ጄዹ።
8 ወር ሰበ ኬሳ ራቶፍተን ሜ ሁበዻ፤
እስን ወር ጎዎትን ዮም ኦጌዪ ታቱ?
9 እን ጉረ ኡሜ ሱን ህንዸገኡ?
እን እጀ ኡሜ ህንአርጉ?
10 እን ሰቦተ ስሬሱ ሱን ህንአደቡ?
እን ነመ በርሲሱ ሱን ቤኩምሰ ህንቀቡ?
11 ዋቀዮ ያደ ነማ ቤከ፤
አከ ያድን ነማ ፋይዳ ህንቀብኔስ ንቤከ።
12 ያ ዋቀዮ፣ ነምን አት አደብዱ፣
ነምን አት ሴረኬራ በርሲፍቱ ኤብፈማዸ፤
13 ሀመ ሀሞታፍ ቦል ቆተሙት፣
ጉያ ረክናት አት ቦቆና ኬንታፍ።
14 ዋቀዮ ሰበሳ ህንገቱቲ፤
እን አከነሌ ጄዼ ሀንዹራ ኦፊሳ ህንዺሱ።
15 ሙርቲን ቀጄሉማረት ሁንዴፈመ፤
ቶሎን ሁንድኑስ እሰ ፋነ ቡኡ።
16 ኤኙቱ ሀሞተት ና ከአ?
ኤኙቱ ነ ጭነ ዻበቴ ወረ ጀልእነ ሆጄተኒን ሞርመ?
17 ኡቱ ዋቀዮ ነ ገርጋሩ ባቴ፣
ስላ ዮነ ሉቡንኮ ቦለ ዱኣ ኬሰ ጅርት።
18 ያ ዋቀዮ ዬሮ አን፣ “ሚልኮ ሙጩጫቴረ” ጄዼት፣
አራርኬ ኦል ቀቤ ነ ዻቤ።
19 ዮሙ ያዶን ነት ባይአቴት፣
ጀጀቤሱንኬ ሉቡኮ ገመቺሴ።
20 ቡልችቶትን ሀሞን፣ ወር ሴረት ፈየደመኒ ጀልእነ ሆጄተን
ስ ወጅን ቶኩማ ቀባቹ ደንደኡ?
21 እሳን ቶኩማዻን ነመ ቀጄላት ከአኒ
ነመ የከ ህንቀብኔት ዱአ ሙሩ።
22 ዋቀዮ ገሩ ደኦ፣
ዋቅንኮስ፣ ከታ አን እት በቀዹ ና ተኤረ።
23 እን ገቲ ጩቡሳኒ እሳኑመት ዴብሰ፤
ሰበቢ ሀምነሳኒቲፍሌ እሳን በሌሰ፤
ዋቀዮ ዋቅንኬኘ እሳን በርበዴሰ።