16
1 እሳንስ ታቦተ ዋቃ ፍደኒ ዱንካነ ዳዊት ዻቤፍ ኬሰ ንካአን፤ ኣርሳ ጉበሙፊ ኣርሳ ነጋ ፉለ ዋቃ ዱረት ንዽኤሰን። 2 ዳዊትስ ኤርገ ኣርሳ ጉበሙፊ ኣርሳ ነጋ ዽኤሴ ቦዴ መቃ ዋቀዮቲን ነሞተ ንኤብሴ። 3 ኤርገሲስ እን ቶኮ ቶኮ ነመ እስራኤሊቲፍ፣ ዺራፊ ዱበርቲፍ ቡዴነ ቶኮ ቶኮ፣ ጉማ ፎኒ ቶኮ ቶኮፊ ብጥሌ እጀ ወይኒ ቶኮ ቶኮ ንኬኔ።
4 እንስ አከ እሳን ፉለ ታቦተ ዋቀዮ ዱረት ተጃጅለኒፍ፣ አከ እሳን ዋቀዮ ዋቀ እስራኤል ዋመተኒፍ፣ አከ እሰ ገለቴፈተኒፊ አከ እሰ ጀጀተኒፍ ሌዎተ ቶኮ ቶኮ ንሙደቴ፤ 5 እሳንስ አሳፍ ሀንገፍትቸ፣ ዘካርያስ እት ኣናሳ፣ እት ፉፌስ ዬኢኤል፣ ሼሚራሞት፣ ዬሂኤል፣ መቲትያ፣ ኤሊያብ፣ ቤናያ፣ ኦቤድ ኤዶሚፊ ዬኢኤል ፈእ ቱረን። ጀር ኩኔን ክራራፊ በገና ተጰቱ ቱሬ፤ አሳፍሞ ክልሌ ዸጌስሰ ቱሬ፤ 6 ቤናያፊ የህዚኤል ሉቦትን ዬሮ ሁንደ ፉለ ታቦተ ከኩ ዋቃ ዱረት መለከተ አፉፉ ቱረን።
ፋርፈትና ዳዊት ከን ገለታ
16፥8‑22 ኩወፈ – ፋር 105፥1‑15
16፥23‑33 ኩወፈ – ፋር 96፥1‑13
16፥34‑36 ኩወፈ – ፋር 106፥1፣47‑48
7 ዳዊትስ ጋፈ ሰነ አከ አሳፊፊ ምቾተሳ ፋርፈትና ገለታ ከነ ዋቀዮፍ ፋርፈተኒፍ ጀልቀበት አጀጀ ኬኔ፦
8 ዋቀዮፍ ገለተ ገልቻ፤ መቃሳስ ዋመዻ፤
ዋን እን ሆጄቴስ ሰቦተ ግዱት ቤክስሳ።
9 እሳፍ ፋርፈዻ፤ ፋርፈናዻን እሰ ገለቴፈዻ፤
ዋኤ ሆጂሳ እሰ ድንቅሲሳ ሁንዳስ ኦዴሳ።
10 መቃሳ ቁልቁሉ ሰናን ቦና፤
ገራን ወረ ዋቀዮን በርባደኒ ሃገመዱ።
11 ዋቀዮፊ ሁምነሳ በርባደዻ፤
ዬሮ ሁንደ ፉለሳ በርባዳ።
12 ድንቂ እን ሆጄቴ፣ ሆጂሳ ድንቂ ሰናፊ
ሙርቲ እን ለብሴ ያደዻ፤
13 እስን ተጃጅልቶትንሳ፣ ወር ሰኚ እስራኤል ታተን፣
እስን ፍለተምቶትንሳ፣ እልማን ያቆብስ ከነ ያደዻ።
14 እን ዋቀዮ ዋቀኬኘ፤
ሙርቲንሳስ ለፈ ሁንደረ ጅረ።
15 እን ከኩሳ በረ በራን፣ ዋዳ ገሌ ሰነስ
ዸሎተ ኩማፍ ንያደተ፤
16 እን ከኩ አብረሃም ወጅን ገሌ፣
ከኩ ይስሃቂፍ ከከቴስ ንያደተ።
17 ከነስ ያቆቢፍ ሴረ፣
እስራኤሊፍሞ ከኩ በረ በራ ጎዼ
አከነ ጄዼ ምርከኔሴረ፤ እንስ፦
18 “አን ብየ ከነኣን ቆደ አት ዻልቱ ጎዼ፣
ሲፍ ነንኬነ” ጄዼ።
19 እሳን ዬሮ ለኮብሳን ጥኖ ቱረንት፣
ዹጉማኑ ጥኖፊ ብየቲ ኬሰትስ ኬሱሞተ ቱረንት፣
20 ሰባ ገረ ሰባት፣ ሞቱማ ቶኮ
ገረ ሞቱማ ብራት ጆረን።
21 እን አከ ነምን ቶኮዩ እሳን ጩንቁርሱ ህንኤየምኔ፤
ሰበቢሳኒቲፍስ አከነ ጄዼ ሞቶተ እፈቴ፦
22 “ድበምቶተኮ ህንቱቅና፤
ራጆተኮስ ህንሚዽና።”
23 ለፍት ሁንድኑ ዋቀዮን ፋርፈዻ፤
ፈይሱሳስ ጉዩመ ጉያን ለብሳ።
24 ኡልፍነሳ ሰቦተ ግዱት፣
ሆጂሳ ድንቅሲሳ ሰነሞ ነሞተ ሁንደ ኬሰት ለብሳ።
25 ዋቀዮ ጉዳዻቲ ገለን ባይኤን እሳፍ ንመለ፤
እን ዋቆተ ሁንዳ ኦልትስ ሶዳተሙ ቀበ።
26 ዋቆትን ሰቦተ ኦርማ ሁንድኑ ዋቆተ ቶልፈሞዻቲ፤
ዋቀዮ ገሩ ሰሚወን ኡሜ።
27 ሚዸግኒፊ ሱራን ፉለሳ ዱረ ጅሩ፤
ጀብኒፊ ገመቹንስ እዶ ጅሬኘሳ ጅሩ።
28 ያ ማቲወን ሰቦታ፣ ዋቀዮፍ ኬና፤
ኡልፍናፊ ጀብነ ዋቀዮፍ ኬና።
29 ኡልፍነ መቃሳቲፍ መሉ ዋቀዮፍ ኬና።
ኣርሳ ፍዳቲ ፉለሳ ዱረት ዽኣዻ።
በሬድነ ቁልቁሉማሳቲን ዋቀዮን ዋቄፈዻ።
30 እስን ለፍት ሁንድኑ ፉለሳ ዱረት ሆለዻ!
አዱኛን ጀባቴ ዻበቴርት፤ ሶቾፈሙስ ህንደንዴሱ።
31 ሰሚወን ሃእልልቸን፤ ለፍትስ ሃገመዱ፤
እሳን ሰቦተ ግዱት፣ “ዋቀዮ ሞኤረ!” ሃጄዸን።
32 ገላኒፊ ወን እሰ ኬሰ ጅሩ ሁንድኑ ሃሁርሱ፤
ድሬወኒፊ ወን እሳንረ ጅረን ሁንድኑ ሃገመደን!
33 ሙኬን ቦሶና ሃፋርፈተን፤
እሳን ገመቹዻን ፉለ ዋቀዮ ዱረት ሃፋርፈተን፤
እን ለፈት ሙሩዻፍ ንዹፋቲ።
34 ዋቀዮፍ ገለተ ገልቻ፤ እን ጋሪዻቲ፤
ጃለልሳ በረ በራን ጅራተ።
35 አከነ ጄዻቲ እያ፤ “ያ ዋቀዮ፣
ፈይሳኬኘ፣ አት ኑ ባስ፤
አከ ኑ መቃኬ ቁልቁሉ ሰነ ገለቴፈኑፍ፣
አከ ገለተኬቲን ኦፍ ጀጅኑፍስ፣ ወልት ኑ ቀቢቲ ሰቦተ ኦርማ ጀላ ኑ ኦልች።”
36 ዋቀዮ ዋቀ እስራኤሊቲፍ
በረ በራ ሀመ በረ በራት ገለን ሃገኡ።
ከነረት ነምን ሁንድኑ፣ “አሜን፤ ዋቀዮ ሃገለቶሙ” ጄዼ።
37 ዳዊትስ አከ እሳን ፉለ ታቦታ ዱረ ዬሮ ሁንደ ተጃጅለኒፍ፣ አሳፊፊ ኦቦሎተሳ አቹመ ፉለ ታቦተ ከኩ ዋቀዮ ዱረት እሳን ዺሴ። 38 አከሱመስ ኦቤድ ኤዶሚፊ ወረ እሳን ወጅን ሆጄተን ጃተሚ ሰዴተን አከ እሳን ወጅን ተጃጅለኒፍ አችት ዺሴ። ኦቤድ ኤዶም እልም ዬዱቱኒቲፊ ሆሳን ኤግዶተ በልበላ ቱረን።
39 ዳዊት ዛዶቅ ሉብቻፊ ሉቦተ እሰ ወጅን ሆጄተን ካን ዱንካነ ዋቀዮ ቁልቁሉ ከን ግቤኦን ኬሰት ጋረ ሰገዳረት አርገሙ ብረት ዺሴ፤ 40 ኩንስ እሳን አኩመ ዋን ሴረ ዋቀዮ ከን እን እስራኤሊፍ ኬኔ ሁንደ ኬሰት በሬፈሜ ሰናት ዬሮ ሁንደ ገልገላፊ ገነመ እዶ ኣርሳ ጉበሙረት ኣርሳ ጉበሙ ዋቀዮፍ አከ ዽኤሰኒፍ። 41 እሳን ወጅንስ ሄማኒፊ ዬዱቱን አከሱመስ ወረ አከ፣ “ጃለልሳ በረ በራን ጅራተ” ጄዸኒ ዋቀዮፍ ገለተ ገልቸኒፍ ፍለተመኒ መቃንሳኒ ቤከሜ ብራቱ ቱሬ። 42 ሄማኒፊ ዬዱቱን ሰገሌ መለከታቲፍ ክልሌ ዸጌስሱፊ አከሱመስ ሜሻ ሙዚቃ ከን ዋቃረት እት ጋፈተምቶተ ቱረን። እልማን ዬዱቱንሞ ከረ ኤገን።
43 ኤርገሲ ነሞትን ሁንድኑ አቺ ከአኒ ቶኮን ቶኮንሳኒ ገረ መነ ኦፊሳት ገለን፤ ዳዊትሞ ማቲ ኦፊ ኤብሱፍ ገረ መናት ንዴብኤ።