7
ሶሎሞን መሰራ ሞቱማ እጃረቴ
1 ሶሎሞን መሰራ ሞቱማሳ እጃሬ ፍጠቹፍ ወጋ ኩዸ ሰዲ እት ፉዸቴ። 2 እንስ መሰራ ቦሶነ ልባኖን ጄዸሙ እጃረቴ፤ መሰራን ሱንስ ዹንዹመ ዽበ ቶኮ ደልገ ዼረቴ በልእነ ዹንዹመ ሸንተማፊ ኦል ዼርነ ዹንዹመ ሶዶመ ቀበ ቱሬ፤ እንስ ቶረ አፉሪን ኡቱባወን ብርብርሳ ከኔን ደሬራወን ብርብርሳ ባተን ቀበ ቱሬ። 3 መን ሱንስ ደሬራወን ኡቱባወንረ ነቀመን ሰናን ኦልት በንቲ ብርብርስ ሆጄተሜ ቀበ ቱሬ፤ እንስ ቶረወን ቶኮን ቶኮንሳኒ ኡቱባወን ኩዸ ሸን ቀበተን ወሉማ ገለት ኡቱባወን አፉርተሚ ሸን ቀበ ቱሬ። 4 ፎዳወንሳስ ኦል ካፈመኒ ቶረ ሰዲ ሰዲን ወልት ገረገልፈመኒ ሆጄተመን። 5 በልበሊፊ ምችችል በልበላ ሁንድኑ ሮገ አፉር አፉር ቀቡ ቱረን፤ እሳንስ ከራ ፉለ ዱራቲን ሰዲ ሰዲን ወልት ገረገልፈመኒ ቱረን።
6 እንስ ገልመ ኡቱባወን ሄዱ ቀቡ ከን ዹንዹመ ሸንተመ ለፈረ ዼረቴ ዹንዹመ ሶዶመ በልአቱ እጃሬ። ፉለ ገልመ ሰና ዱራንስ ገርዳፎ ቶኮቱ ቱሬ፤ ገርዳፎ ሰነ ዱራንሞ ኡቱባወኒፊ በንቲ ኡቱባወን ሰነረት ድሪርፈሜ ቶኮቱ ቱሬ።
7 እንስ ገልመ ቴሶ፣ እዶ እት ሙርቲ ኬኑ ገልመ ላፍቶ እጃሬ ለፈሳቲ ጀልቀቤ ሀመ በንቲሳት ሙከ ብርብርሳ እት ኡፍሴ። 8 መሰራን ሞቱማ ከን አከ እን ኬሰ ጅራቱፍ እጃረሜ ሱንስ ገረ ዱግደ ዱባት ሂቄ ከሮሩመ ወል ፈካቱን ሆጄተሜ። ሶሎሞን እንተለ ፈረኦን ከን ፉዼ ሰናፍሌ መሰራ ሞቱማ ከን አኩመ ገልመ ከና እጃሬ።
9 እጃርስ ሱን ሁንድኑ አላ ጀልቀቤ ሀመ ኦብዲ ጉድቻት፣ ሁንዴራ ጀልቀቤ ሀመ መታ ኬኘን መናት ዸጋ ገቲ ጉዳ ከን ሰፈረሜ ሙረሜፊ ከን ኬሲፊ ዱብንሳ መጋዚዻን ሚዸግፈሜን ሆጄተሜ። 10 ሁንዴንሳስ ዸጎተ ጉርጉዳ ገቲ ጉዳ ቀበን ከኔን ገሪንሳኒ ዹንዹመ ኩዸን ገሪንሳኒሞ ዹንዹመ ሰዴት ተአኒን ቡፈሜ። 11 ሁንዴ ከነ እራንስ ዸጎተ ገቲ ጉዳ ከኔን ሰፈረመኒ ሙርሙረመኒፊ ብርብርሰቱ ቱሬ። 12 ኦብዲን ጉድችስ አኩመ ኦብዲ መነ ቁልቁሉማ ዋቀዮ ከን ኬሳቲፊ ገርዳፎሳ ሰና ኬኘን መና ከን ቶረ ዸጋ ሶፈሜ እጃረሜ ሰዲፊ ቶረ ሳንቃ ብርብርሳ ከን ሚዸግፈሜ ሆጄተሜ ቶኮን መርፈሜ።
ምአ መነ ቁልቁሉማ
7፥23‑26 ኩወፈ – 2ሴና 4፥2‑5
7፥38‑51 ኩወፈ – 2ሴና 4፥6፤ 4፥10–5፥1
13 ሶሎሞን ሞትች ጢሮስት ነመ ኤርጌ ሁራምን ፍችሲሴ፤ 14 ሃት ሁራም ሃዸ ህዬሳ ከን ጎሰ ንፍታሌም ቱርቴ፤ አባንሳሞ ነመ ጎሰ ጢሮስ ከን ኦጉማ ሆጂ ናሲ ቀቡ ቱሬ። ሁራም ኩን ነመ ኦጉማ ጉዳ ቀቡ ከን ሆጂ ናሲ ሁንደ ኬሰት ሙጠትኖ ቀቡ ቱሬ። እንስ ገረ ሶሎሞን ሞትቻ ዹፌ ሆጂ እሰት ኬነሜ ሁንደ ሆጄቴ።
15 ሂራም ኡቱባ ናሲ ለመ ከኔን ቶኮን ቶኮንሳኒ ዹንዹመ ኩዸ ሰዴት ኦል ዼረተኒ ዹንዹመ ኩዸ ለመ ፉርደተን ሆጄቴ። 16 ፊጤ ኡቱባወን ሰናረ ካኡዻፍስ ናሲ በቅፈሜራ ጉቱ ለመ ቶልቼ፤ ቶኮን ቶኮን ጉቱ ሰናስ ዹንዹመ ሸን ሸን ኦል ዼረተ ቱሬ። 17 ኤርገሲስ ጉቱወን ፊጤ ኡቱባወንራ ሰናፍ ፎንጫ ወል ኬሰ ሎፈሜ አከ ግንግልቻት ሆጄተሜ ለመ ቶልቼ፤ ቶኮ ቶኮ ጉቱ ሰናቲፍስ ግንግልቻ ቶርበ ቶርበቱ ቆደሜ። 18 እንስ ጉቱወን ፊጤ ኡቱባወኒረ ጅረን ሰነ ሚዸግሱፍ ጄዼ ቶኮ ቶኮ ግንግልቻ ሰናት ናኔሴ ቶረ ለማን ሮማኖተ ቶልቼ። ቶኮ ቶኮ ጉቱወኒቲፍስ አከሱመ ቶልቼ። 19 ጉቱወን ገርዳፎ ኬሰ ፊጤ ኡቱባወኒረ ጅረንስ ደራራ ፈካተኒ ዹንዹመ አፉር አፉር ኦል ዼረቱ ቱሬ። 20 ጉቱወን ፊጤ ኡቱባወን ለማኒረ ኩታ ወጪቲ ፈካቱ ከን ግንግልቻወንት ኣኑን ገረራ ሮማኖተ ዽበ ለመቱ ቶራን እት ናነኤ ቱሬ። 21 እንስ ኡቱባወን ሰነ ገርዳፎ መነ ቁልቁሉማ ዱረ ዸዻቤ። ኡቱባ ከራ ክባቲን “ያኪን” ከን ከራ ካባቲንሞ “ቦኤዝ” ጄዼ። 22 ጉቱወን ፊጤ ሰነረ ጅረን ደራራ ፈካቱ ቱረን። ሆጂን ኡቱባወንራስ አከሲን ዹሜ።
23 እንስ ስቢለ በቅፈሜራ ጋኒ ጌንጎ አፋንሳ ቀርቀረ ቶኮ ሀመ ቀርቀረ ካኒት ዹንዹመ ኩዸን በልአቴ ዹንዹመ ሸን ኦል ዼረቱ ቶልቼ። ናኖንሳስ ፉኞዻን ሰፈረሜ ዹንዹመ ሶዶመ ተኤ። 24 ህዺሳ ጀላንስ ዹንዹመ ቶኮ ቶኮረት ዊሌ ኩዸን ኩዸንቱ ናኔፈሜ ቱሬ። ውሌወን ሱንስ ጋኒ ሰነ ወጅን ተሬ ለማን ወሉመት በቅፈመኒ ሆጄተመን።
25 ጋንችስ ኮሮሚ ኩዸ ለመ ከኔን እሳን ኬሳ ሰዲ ገረ ካባት፣ ሰዲ ገረ ዽኣት፣ ሰዲ ገረ ክባት፣ ሰዲሞ ገረ በኣት ገረገለንረ ዻበቴ። ጋኒን ሱን ዱግደሳኒረ ዻበቴ ኤጌን ሁንደሳኒ ገረ ወለካት ገረገሌ ቱሬ። 26 ጋኒን ሱን ሀመ በሩ ሀርካ የበተ ቱሬ፤ ህዺንሳስ አኩመ ህዺ ኩባያ ዮካን ደራራ ሀዳ ፈካተ ቱሬ። እንስ ባዶሲ ኩመ ለመ ቀበተ ቱሬ።
27 አከሱመስ ባቱወን ናሲ ከኔን እዶ ቶኮ ሶቾኡ ደንደአን ኩዸን ቶልቼ፤ ቶኮን ቶኮንሳኒ ዹንዹመ አፉር አፉር ለፈረ ዼረተኒ በልእነ ዹንዹመ አፉር አፉሪቲፊ ኦል ዼርነ ዹንዹመ ሰዲ ሰዲ ቀቡ ቱረን። 28 ሃል እት ባቱወን ኩኔን ሆጄተመንስ ከነ፦ እሳንስ ስቢለ በበልኣ ምችችላን መርፈሜ ቀቡ ቱሬ። 29 ስቢለወን ምችችላን መርፈመን ሰነረስ ፈኪ ሌንጨወኒ፣ ከን ጅቦታቲፊ ከን ኪሩቤሊቱ ቱሬ፤ ምችችለወን ሰነረስ አከሱመ ቱሬ። ፈኪ ሌንጨወኒቲፊ ጅቦተ ሰነ ጀላፊ ጉባንስ ፈኪ ደራራ ፎአማ ከን ስቢለ ቱመሜን ቶልፈሜ ቶኮቱ ቱሬ። 30 ቶኮን ቶኮን ባቱ ሰና ጎማ ናሲ አፉር አፉሪፊ ሶማ ናሲ ቀበ ቱሬ፤ ጎሌወን አፍረኒንስ ኡቱባወንቱ ቱሬ፤ ኡቱባወን ኩኔንስ በቅፈመኒ ደራራ ፎአማዻን ሚዸግፈመኒ ቶልፈመን። 31 ገረ ኬሰ ባቱ ሰናቲን ኡራ ጌንጎ ከን ዹንዹመ ቶኮ ገድ ፈጋቱቱ ቱሬ። ኡራን ኩንስ ጌንጎ ተኤ ጀልሳ ዹንዹመ ቶኮፊ ወለካ በልአተ ቱሬ። ናኖ ኡራሳት ዋን ሶፈሜ ፋዬፈሜ ቶኮቱ ቱሬ። ስቢል ባቱ ሰና በልኣን ሮገ አፉሪን ወል ቅጤ ቱሬ መሌ ጌንጎ ህንቱሬ። 32 ጎማወን አፍረን ሱን ስቢለ በበልኣ ጀለ ቱረን፤ ሶማን ጎማወኒስ ባቱ ሰናን ወልት ቀብሲፈሜ ቱሬ። በልእን ቶኮ ቶኮ ጎማ ሰናስ ዹንዹመ ቶኮፊ ወለካ ቱሬ። 33 ጎማወን ሱንስ አኩመ ጎማወን ጋሪት ሆጄተመን። ሶማንሳኒ፣ ህዺንሳኒ፣ ሆኮንሳኒቲፊ ሀንዹርሳኒ ሁንድኑ ስቢለ በቅፈሜራ ሆጄተሜ።
34 ቶኮ ቶኮ ጎሌወን ባቱ ሰና አፍረንረ ምችችለወን አፉርቱ ቱሬ፤ ምችችለወንሳስ ባቱዹመ ሰናን ወልት ሆጄተመን። 35 ፊጤ ባቱ ሰናረ ጌንጎ መረማ ዹንዹመ ወለካ ዼረቱ ቶኮቱ ቱሬ። ምችችለወኒፊ ስቢል በበልኣን ሱን ፊጤ ባቱ ሰናት ቀብሲፈመኒ ቱረን። 36 እንስ ምችችለወኒፊ ስቢለ በበልኣረት እዶ ሁንደት ፈኪ ኪሩቤሊ፣ ከን ሌንጮታቲፊ ከን ሙኬን ሜጢ ሶፌ ፈኪ ደራራ ፎአሜስ ናኖሳኒ ጉቱት መርሴ። 37 ሃል እን እቲን ባቱወን ኩርነን ሰነ ሆጄቴስ ከናዸ። እሳን ሁንድኑ ሃሉመ ቶኮን በቅፈመኒ ሆጄተመን፤ ወል ቅጣተኒስ ብፈ ቶኮ ቀባተን።
38 ኤርገሲስ ጫቢወን ናሲ ኩዸን ከኔን ቶኮን ቶኮንሳኒ ሰፈርቱ ባዶስ አፉርተመ ቀባቴ በልእንሳስ ዹንዹመ አፉር ተኡ ሆጄቴ፤ ቶኮ ቶኮ ባቱወን ኩርነን ሰናረስ ጫቢ ቶኮ ቶኮቱ ቱሬ። 39 እንስ ባቱወን ሰነ ኬሳ ሸን ከራ ክበ መነ ቁልቁሉማቲን፣ ሸንሞ ከራ ካበ መነ ቁልቁሉማቲን ዻቤ። ጋኒ ሰነሞ ከራ ክባቲን፣ ክበ በአ ጎሌ መነ ቁልቁሉማቲን ዻቤ። 40 እን ኦኮቴወን፣ ዋን ዳራን እቲን ሀማረሙፊ ጫቢወን እቲን ዺገ ፈጫሰንስ ንቶልቼ።
ሂሮምስ አከሲን ሆጂ መነ ቁልቁሉማ ዋቀዮ ኬሰት ሶሎሞን ሞትቻፍ ሆጄቻ ቱሬ ሁንደ ፍጤ፤ ሆጂን ኩንስ፦
41 ኡቱባወን ለማን፤
ጉቱወን ወጪቲ ፈካተን ከኔን ፊጤ ኡቱባወኒረ ጅረን ለማን፤
ወንቶተ አከ ግንግልቻ ወል ኬሰ ሎፈመን ለማን ጉቱወን ወጪቲ ፈካተኒ ፊጤ ኡቱባወኒረ ጅረን ሰነ ለማን ሚዸግሰን፤
42 ወንቶተ አከ ግንግልቻ ወል ኬሰ ሎፈመን ለማን ሰናፍስ ሮማኖተ ዽበ አፉር፣ ቶኮ ቶኮ ወንቶተ ሰናቲፍ ሮማኖተ ተሬ ለማ ወጪቲወን ለማን ጉቱወኒ ከኔን ፊጤ ኡቱባወኒራ ሰነ ንሚዸግሰን፤
43 ባቱወን ኩርነን፣ ጫቢሳኒ ኩርነን ወጅን፤
44 ጋኒፊ ኮሮሚ ሎኒ ኩዸ ለማን እሰ ጀላን ጅሩ፤
45 ኦኮቴወን፣ ዋን እቲን ዳራ ሀማረኒፊ ጫቢወን።
ምእ ሁራም መነ ቁልቁሉማ ዋቀዮቲፍ ጄዼ ሶሎሞን ሞትቻፍ ሆጄቴ ሱን ሁንድኑ ናሲ ጩሉሉቃራ ቶልፈሜ። 46 ሞትችስ ምኦተ ከኔን ድሬ ዮርዳኖስት እዶ ሱጴ ከን ሱኮቲፊ ዛሬታን ግዱ ጅሩት በቅሲሴ ሆጄቺሴ። 47 ሶሎሞን ዋን እሳን አከ መሌ ባይኤ ተአኒፍ ምኦተ ከኔን ሁንደ ህንመዳሌ፤ ኡልፍን ናሲስ ሀመም አከ ተኤ ህንቤከምኔ።
48 አከሱመስ ሶሎሞን ምኦተ መነ ቁልቁሉማ ዋቀዮ ኬሰ ጅረን ሁንደ ንሆጄቺሴ፦
እሳንስ እዶ ኣርሳ ከን ወርቄራ ሆጄተሜ፤
ምንጃለ ወርቄ ከን ቡዴን እላልቻረ ቱሬ፤
49 ባቱወን እብሳ ከኔን ወርቄ ቁልቁሉራ ሆጄተመን ሸን ከራ ምርጋቲን፣ ሸንሞ ከራ ብታቲን ፉለ እዶ ቁልቁሉ መንቸ ኬሳ ዱረ ዻበመን ሰነ፣
ደራረወን፣ እብሳወኒፊ ቀብዱወን ወርቄራ ሆጄተመን፤
50 ጫቢወን፣ ዋን እቲን እብሳራ ዳራ ዸዸአን፣ ወጪቲወን እቲን ዺገ ፈጫሰን፣ ጫቢወኒፊ ቆዳ እጣና ከኔን ወርቄ ቁልቁሉራ ሆጄተመን፤
ጩፋወን ኩታ መንቻ ከኔን ገረ ኬሳቲፍ ጄቹንስ እዶ እዶ ሁንደ ጫላ ቁልቁሉ ተኤ ሰናፍ፣ አከሱመስ ጩፋወን ገልመ ጉድቻ ከኔን መነ ቁልቁሉማቲፍ አጉራወን ወርቄ።
51 ሶሎሞን ሞትች ዮሙ ሆጂን እን መነ ቁልቁሉማ ዋቀዮቲፍ ሆጄቴ ሁንድ ራወተሜት ምኦተ አባንሳ ዳዊት ዋቃፍ አዳን ባሴ ጄቹንስ ሜቲ፣ ወርቄፊ ምኦተ ፍዴ መንኩሰ መነ ቁልቁሉማ ዋቀዮ ኬሰ ካኤ።