63
ጉያ ዋቀዮ ሃሎ በኡ
1 ከን ኡፈተሳ ሀሉ ዲማ ጩጴ
ኤዶም ኬሳ፣ ቦዝራዻ ዹፋ ጅሩ ኩን ኤኙ?
ከን ኡልፍነ ኡፈቴ ጉድነ ጀብነሳቲን
ፉለ ዱረት ዴማ ጅሩ ኩን ኤኙ?
“እን አኑመ፣ ከን ቀጄሉማን ዱበቱ፣
ከን ኦልቹፍስ ሁምነ ቀቡ አናዸ።”
2 ኡፈትንኬ ማሊፍ አኩመ ኡፈተ
ነመ ቦለ ወይኒ እት ጩንፈን ኬሰት
ወይኒ ዽዺቱ ቶኮ ዲመተ?
3 “አን ኮጳኮ ቦለ እት ወይኒ ጩንፈን ኬሰት
ወይኒ ነንዽዺቴ፤
ሰቦተ ኬሳ ነምን ቶኮዩ ነ ወጅን ህንቱሬ።
አን ኣሪኮቲን እሳንረ ዻበዼ
ዼከምሰኮቲን ገድ እሳን ዽዺቴ፤
ዺግንሳኒ ወያኮት ፈፈጨኤ፤
ወያኮ ሁንደስ ንፋሌ።
4 ጉያን ሃሎ በኡ ገራኮ ኬሰ ጅራቲ፤
ወጋን አን እት ነመ ፉሩስ ዹፌረ።
5 አንስ ምልአዼ ነመ ነ ገርጋሩ ቶኮዩ ነንዸቤ፤
ገርጋርሰ ቶኮዩ ዸብናን ነንድንቅሲፈዼ፤
ከናፉ እሬንኮ ፈይነ ና ፍዴ፤
ዼከምስኮስ ነ ኡቱቤ።
6 አን ኣሪኮቲን ሰቦተረ ነንዽዺቴ፤
ዼከምሰኮቲንስ እሳን ነንመቼሴ፤
ዺገሳኒ ለፈረ ነንሎላሴ።”
ገለቴፈትናፊ ከዸትና
7 አኩመ ዋን እን ኑፍ ሆጄቴ ሁንዳት
አን ዋኤ ጃለለ ዋቀዮ // ከን ህንጌደረምኔ ሰና
ሆጂ እን እቲን ገለቴፈሙ ቀቡ ነንኦዴሰ፤
ወንቶተ ገጋሪ እን አኩመ ገረ ላፍናፊ
አርጁማሳ ሄዱ ሰናት መነ እስራኤሊፍ ሆጄቴ ባይኤ
አን ዹጉማን ነንኦዴሰ።
8 እንስ፣ “እሳን ዹጉማን ሰበኮት፤
እጆሌ ህንሶብኔዸ” ጄዼ፤
ከናፉ እን ፈይሳሳኒ ተኤ።
9 ዽጵነሳኒ ሁንደ ኬሰት፣ እንስ ንዽጰቴ፤
ኤርገማን ዋቀዮ ከን ፉለሳ ዱረ ዻበቱ እሳን በራሬ።
ጃለላፊ አራረሳቲን እሳን ፉሬ፤
በረ ዱሪ ሁንደ ኬሰ፣
እን ኦል ፉዼ እሳን ባቴ።
10 እሳን ገሩ ፍንጭለኒ
ሀፉረሳ ቁልቁሉ ገድሲሰን።
ከናፉ እን ዴብኤ ዲነሳኒ ተኤ፤
እን መታንሳስ እሳን ሎሌ።
11 ከነረት ሰብንሳ በረ ዱሪ፣
በረ ሙሴቲፊ ሰበሳ ያደቴ አከነ ጄዼ፦
እን ትክሴ ቡሻዬሳ ወጅን
ገላነ ኬሳ እሳን ባሴ ሱን ኤሰ ጅረ?
እን ሀፉረሳ ቁልቁሉ ግዱሳኒ ቡሴ፣
12 ከን አከ እሬንሳ ኡልፍነ ቀቤስ ጀባን ሱን፣
ሀርከ ምርጋ ከን ሙሴ ወጅን ጅራቱፍ ኤርጌ፣
ከን መቃ በረ በራ ኦፊሳቲፍ ጎዸቹዻፍ
ፉለሳኒ ዱረት ብሻን ገርገር ቆዴ፣
13 ከን ቱጁበ ኬሳን እሳን ቀጄልቼ ሱን ኤሰ ጅረ?
እሳን አኩመ ፈርደ ብየ በልኣ ኬሰ ጉሉፉ ቶኮ ህንጉፈትኔ፤
14 አኩመ ሎን ድሬት ቦበአኒት፣
ሀፉር ዋቀዮ ቦቆና እሳኒፍ ኬኔ።
አክ አት እት መቃ ኡልፍነ ቀቡ ኦፊኬቲፍ ጎዸቹዻፍ ጄቴ
ሰበኬ ቀጄልችቴ ከናዸ።
15 አት ሰሚራ፣ ቴሶኬ ቁልቁሉፊ
ኡልፍነ ቀቤሰ ሰነራ ገድ እላል።
ህናፋንኬቲፊ ጀብንኬ ኤሰ ጅሩ?
ጃለሊፊ ገረ ላፍንኬ ኑራ እትፈመኒሩ።
16 ዮ አብረሃም ኑ ቤኩ ባቴ፣
ዮካን እስራኤል ኑ ያደቹ ባቴዩ፣
አት ዹጉማን አባኬኘ፤
ያ ዋቀዮ፣ አት አባኬኘ፤
ፉራንኬኘ ዱሩማ ጀልቀቤ መቃኬት።
17 ያ ዋቀዮ፣ አት ማሊፍ አከ ኑ ከራኬራ በድኑፊ
አከ ገራንኬኘ ጀባቴ ኑ ስ ሶዳቹ ድድኑ ኑ ጎተ?
ሰበቢ ገርቦተኬ፣
ጎሶተ ሀንዹራኬ ተአኒቲፍ ጄዺ ዴብእ።
18 ሰብንኬ ዬሮ የርቱፍ እዶኬ ቁልቁሉ ዻሌ ቱሬ፤
አመ ገሩ ዲኖትንኬኘ እዶኬ ቁልቁሉ
ገድ ዽዺታ ጅሩ።
19 ኑ ዱሩማ ጀልቀብኔ ከኑመኬት፤
አት ገሩ እሳን ህንቡልችኔ፤
እሳንስ መቃኬቲን ህንዋመምኔ።