ራጂ
ሆሴኣ
1
1 ዱቢን ዋቀዮ ከን በረ ኡዝያን፣ ዮታም፣ ኣሃዚቲፊ ህስቅያስ ሞቶተ ይሁዳ ኬሰ፣ አከሱመስ በረ ዬሮብኣም እልመ ዮኣሽ ሞትቸ እስራኤል ኬሰ ገረ ሆሴኣ እልመ ብኤር ዹፌ ከናዸ፦
ኒቲፊ እጆሌ ሆሴኣ
2 ዬሮ ዋቀዮ ከራ ሆሴኣቲን ዱበቹ ጀልቀቤት ዋቀዮ አከነ እሳን ጄዼ፤ “ሰበቢ ብየቲን ዋቀዮራ ጎርቴ የከ ሰጋገሉማ ጉዳሳ ሆጄቴፍ አት ዸቂቲ ኒቲ ሰጋገልቱፊ እጆሌ ህንአመነምኔ ኦፊኬቲፍ ፉዸዹ።” 3 ከናፉ እን ዸቄ ጎሜር እንተለ ድብላዪም ፉዼ፤ እሼንስ ኡልፎፍቴ እልመ ዴሴፍ።
4 ከነረት ዋቀዮ ሆሴኣቲን አከነ ጄዼ፤ “አን ሰበቢ ዺገ ይዝርኤል ኬሰት ዸንገለኤ ሰናቲፍ ደፌ መነ ዬሁ ዋነን አደቡፍ ይዝርኤል ጄዺ እሰ ሞጋስ፤ አን ሞቱማ እስራኤል ነንበሌሰ። 5 ጋፈስ አን ሱሉለ ይዝርኤል ኬሰት እዳ እስራኤል ነንጨብሰ።”
6 ጎሜር አመሌ ኡልፎፍቴ እንተለ ዴሴ። ዋቀዮ ሆሴኣዻን አከነ ጄዼ፤ “ሰበቢ አን እሳኒፍ አራረሙፊ ስአችስ መነ እስራኤሊፍ ገራ ህንላፍኔፍ ሎ-ሩሃማ ጄዺ እሼ ሞጋስ። 7 ተኡስ አን መነ ይሁዳቲፍ ገራ ነንላፈ፤ አን ጥያን ዮካን ጎራዴዻን ዮካን ወራናን ዮካን ፈርዴኒን ዮካን አቦቲ ፈርዳቲን እሳን ህንኦልቹ፤ ገሩ አን ዋቀዮ ዋቅንሳኒ እሳን ነንኦልቸ።”
8 ጎሜር ኤርገ ሎ-ሩሃማ ሀርመ ጉስፍቴ ቦዴ ኡልፎፍቴ እልመ ዴሴ። 9 ኤርገሲስ ዋቀዮ አከነ ጄዼ፤ “እስን ዋን ሰበኮ ህንተእኒፊ አንስ ዋቀኬሰን ህንተእኒፍ ሎ-አሚ ጄዺ እሰ ሞጋስ።
10 “ተኡስ እስራኤል አኩመ ጭረቸ ቀርቀረ ገላና ከን መዳለሙ ዮካን ሄደሙ ህንደንደአምኔ ተአ። እሳን እዶዹመ እት፣ ‘እስን ሰበኮ ምት’ እሳኒን ጄዸሜ ሰነት፣ ‘እልማን ዋቀ ጅራታ’ ጄዸመኒ ንዋመሙ። 11 ጉያን ይዝርኤል ዋን ጉዳ ተኡፍ፣ ሰብን ይሁዳቲፊ ሰብን እስራኤል ዴብአኒ ቶኮ ተኡ፤ እሳን ሆገና ቶኮ ሙደተኒ ብየ ሰነ ኬሳ ንበኡ።