ከዸትና ዬሮ አርአተማ
ፋርፈትና 55
ዱረ ቡኣ ፋርፈቶታቲፍ። ምአ ርቡቲን። መስኪሊ ዳዊት።
1 ያ ዋቅ፣ ከዸትናኮ ዸገእ፤
ዋመተኮ ጀላስ ህንድድን።
2 ነ ዸገኢቲ ዴቢ ና ኬን፤
ኮሚንኮ ነ ዽጵሰ፤ አንስ ነጋ ዸቤረ።
3 ሰገሌ ዲናቲን፣
ጩንቁርሰ ነሞተ ሀሞስ ዹፌ፤
እሳን ዽጵነ ነት ፍዱቲ፤
ኣሪዻንስ ነ ጅቡ።
4 ለጴንኮ ነ ኬሰት ዽጰቴ፤
ሶዳን ዱኣስ ነ ቀበቴ።
5 ሶዳፊ ሆለትናን ነት ዹፌረ፤
ናሱንስ ነ ፉዸቴረ።
6 አንስ አከነ ነንጄዼ፤
“ኡቱ አን አኩመ ጉጌ ቆቾ ቀባዼ!
ስላ አሲ በርሴ ነንቦቆዸን ቱሬ።
7 ስላ ፈጎት በቀዼ
ገሞጂ ኬሰ ነንቡቡለ ቱሬ፤
8 ስላ ቡቤ ሀማፊ ቅሌንሰ ጀባራ ፈጋዼ
ገረ እዶ ቦቆናኮት ነንአሪፈዸን ቱሬ።”
9 ያ ጎፍታ፣ ነሞተ ሀሞ ቡርጃጄስ፤
ዱቢሳኒስ ወሊን ዸእ፤
አን መጋላ ኬሰት ጎሊፊ ሎለ አርጌራቲ።
10 እሳን ሀልከኒ ጉያ ኦል በአኒ ደላሼረ ናነኡ፤
ጀልእኒፊ ረክን እሼ ኬሰ ጅረ።
11 እሼ ኬሰ በዲሰቱ ጅረ፤
ነመ ጩንቁርሱፊ ጎዎምሱን ዳንዲሼራ ህንዸበሙ።
12 ኡቱ ዲን ነ አረብሴ፣
ስላ ኦብሱ ነንደንደአ ቱሬ፤
ኡቱ አመጃጂን ነት ከኤ፣
ስላ ጀላ ዾከቹ ነንደንደአ ቱሬ።
13 ገሩ ስእ ነሙመ አከኮቲ፣
ህርያኮ፣ ምቹኮ ከን ነት ዽኣቱቱ ዋን ከነ ጎዼ።
14 ቶኩማዻን መነ ዋቃ ወሊ ወጅን ዴምኔ፤
ሃሳ ምኣዋስ ወሊ ወጅን ሃሶፍኔ።
15 ዱት ተሰ እሳንት ሃዹፉ፤
ኡቱመ ሉቡዻን ጅረኑ ሲኦል ኬሰ ሃቡአን፤
ሀምን መነሳኒቲፊ ገራሳኒ ኬሰ ጅራቲ።
16 አን ገሩ ዋቀ ነንዋመዸ፤
ዋቀዮስ ጀላ ነ ባሰ።
17 አን ገልገለ፣ ገነማፊ ዋሬት ዽጵናን ነንእየ፤
እንስ ሰገሌኮ ንዸገአ።
18 ዮ ነምን ባይኤን አናን ሞርሜሌ፣
እን ወራነ ነት ከኤ ጀላ ሚዻ መሌ ነ ባሰ።
19 ዋቅን እን ዱሩማ ጀልቀቤ ቴሶረ ጅሩ ሱን፣
ነሞተ ከራሳኒ ህንጌደረትኔ፣
ከኔን ዋቀ ህንሶዳትኔ ንዸገአ፤
እሳን ቃኔሰስ።
20 ህርያንኮ ምቾተሳት ሀርከሳ ኦል ፉዸቴ፤
ከኩሳሌ ንጨብሴ።
21 ዱቢንሳ አኩመ ዸዻት፤ ነመ ህንቁቁ፤
ገራሳ ኬሰ ገሩ ሎለቱ ጅረ፤
ዱቢንሳ ዘይቲ ጫላ ለላፈ፤
ገሩ ጎራዴ ሉቅፈሜዸ።
22 ያዶኬ ዋቀዮት ኬነዹ፤
እን ስ ጅራችሰ፤
ነምን ቀጄላን አከ ጄቀሙስ ህንጎዹ።
23 ያ ዋቀዮ፣ አት ገሩ
ነሞተ ሀሞ ቦለ በዲሳ ኬሰ ንቡፍተ፤
ወር ዺገ ዸንገላሰኒፊ ጎዎምስቶትን፣
ወለካ በረ ጅሬኘሳኒዩ ህንጅራተን።
አን ገሩ ስንአመነዸ።