60
ኡልፍነ ጥዮን
1 “እፍንኬ ዹፌራቲ ከኢ እብስ፤
ኡልፍን ዋቀዮ ሲፍ በኤረ።
2 ኩኖ፣ ዱከን ለፈ፣
ዱከን ሀማንሞ ኡመቶተ ሀጉገ፤
ዋቀዮ ገሩ ሲፍ ከኤረ፤
ኡልፍንሳስ ስራ ሙልአተ።
3 ሰቦትን ገረ እፈኬቲ፣
ሞቶትንሞ ገረ እፈኬ እሰ በሪት ንዹፉ።
4 “እጀኬ ኦል ፉዸዹቲ ናኖኬ እላል፤
ሁንድኑ ወል ገአኒ ገረኬ ንዹፉ፤
እልማንኬ ፈጎዻ፣
እንተለንኬስ ቆመት ባተመኒ ገረኬ ንዹፉ።
5 ኤርገሲ ንእላልተ፤ ንጨለቅፍተስ፤
ለጴንኬ ንዸአተ፤ ገመቹዻንስ ንጉተመ፤
ቀቤኝ ገላኖታ ሁንድኑ ገረኬ ዹፉ፤
በዻዹማን ሰቦታስ ከንኬ ተአ።
6 ጋል ባይኤን፣ እልማን ጋላ ከን ምድያኒፊ
ከን ኤፋ ብየኬ ንጉቱ።
ነሞትን ሁንድ ወርቄፊ እጣነ ፍደኒ፣
ገለተ ዋቀዮ ለብሳ
ብየ ሼባቲ ንዹፉ።
7 ቡሻዬን ቄዳር ሁንድኑ ገረኬት ወልት ቀበሙ፤
ኮርቤዪን ሆላ ነባዮት ስ ተጃጅሉ፤
እሳን እዶ ኣርሳኮረት ኣርሳወን ፉዸተመ ቀበን ንተኡ፤
አንስ መነ ኡልፍነኮቲ ነንከበጀ።
8 “ወር አኩመ ጉጌወኒ መኔንሳኒት በርሰን፣
ከኔን አከ ዱሜሳ ጉገተን ኩኔን ኤኙ ፈእ?
9 ዹጉማን ብዮትን ብሻን ግዱ ነ አብደቱ፤
ሰበቢ እን ኡልፍነ ስት ኡፍሴፍ፣
መቃ ዋቀዮ ዋቀኬቲ፣
ቁልቁልቸ እስራኤሊቲፍ ጄዸኒ
ዶኒወን ተርሺሽ ዱርሰኒ፣
ሜቲፊ ወርቄሳኒ ወጅን
እልማንኬ ፈጎዻ ንፍዱ።
10 “ነሞትን ኦርማ ደላኬ ንእጃሩ፤
ሞቶትንሳኒስ ስ ተጃጅሉ፤
አን ኣሪዻን ስ ዸኡሌ፣
ገረ ላፍነኮ ጃለላን ስት ነንአርግሲሰ።
11 አከ ነሞትን በዻዽነ ሰቦታ ገረኬት ፍደኒፍ፣
አከ ሞቶትንሳኒስ ህሪራን ገረኬት ሴነኒፍ፣
ከረወንኬ ዬሮ ሁንደ በነማ ተኡ፤
እሳን ሀልከኒ ጉያ ጎንኩማ ህንጩፈመን፤
12 ሰብን ዮካን ሞቱማን ስ ህንተጃጅሌ
ንበርበዳኡቲ፤
ጉቱማን ጉቱትስ ንበሌፈሙ።
13 “ኡልፍን ልባኖን፣
ጋትራን፣ ቀረሮፊ ሀዼስ፣
ለፈ እዶ ቁልቁሉኮ ሚዸግሱፍ ገረኬ ንዹፉ፤
አንስ እዶ ሚልኮ ዻበቱ ነንከበጀ።
14 እልማን ወረ ስ ጩንቁርሰኒ ሲፍ ሰገዳ ገረኬ ዹፉ፤
ወር ስ ቱፈተን ሁንድኑስ ሚለኬት ኩፉ፤
እሳንስ መጋላ ዋቀዮ
ጥዮን ከን ቁልቁልቸ እስራኤል ጄዸኒ ስ ዋሙ።
15 “ዮ አት ጅበምቴ ገተምቴ ነምን ቶኮዩ
ስ ኬሳን ደርቡ ለገቴዩ፣
አን ቦንቱ በረ በራቲፊ
ገመቹ ዸሎተ ሁንዳ ስን ታስሰ።
16 አት ኣነን ሰቦታ ንዹግደ፤
ሀርመ ሞቶታስ ንሆተ።
ዮሙስ አን ዋቀዮ ጀባን ያቆብ፣
ፈይሳኬፊ ፉራኬ አከን ተኤ ንቤክተ።
17 አን ቆደ ናሲ ወርቄ፣
ቆደ ስቢላሞ፣ ሜቲ ሲፍ ነንፍደ።
ቆደ ሙካ ናሲ፣
ቆደ ዸጋሞ፣ ስቢለ ሲፍ ነንፍደ።
ነጋ ሞቲኬ፣
ቀጄሉማሞ፣ ቡልቻኬ ነንጎዸ።
18 ስአች ብየኬ ኬሰት ጎሊን፣
ዳሪኬ ኬሰትሞ ዲገምን ዮካን በዲስን
ህንዸገአሙ፤
አት ገሩ ደላኬ ፈይነ፣
ከረወን ኬሞ ገለተ ጄቴ ዋምተ።
19 ስአች አዱን ጉያዻን፣
እፍን ጅኣስ ሀልከኒን እፈኬ ህንተኡ፤
ዋቀዮ እፈኬ በረ በራ ተኣቲ፤
ዋቅንኬ ኡልፍነኬ ንተአ።
20 አዱንኬ ዴብቴ ህንዺቱ፤
ጅእኬ ህንበዱ፤
ዋቀዮ እፈኬ በረ በራ ንተአ፤
በር ገደኬስ ንራወተመ።
21 ዮስ ኡመትንኬ ሁንድ ቀጄላ ንተአ፤
በረ በራንስ ለፈ ንዻለ።
እሳን ብቅልቱ አን ዻበዼዸ፤
ሆጂ ሀርከኮ፣ ከን አን እቲን ኡልፍነኮ ሙልእሱፍ
ጄዼ ሆጄዼዸ።
22 ማቲን ሙራስን ኩመ፣
ገሬን ጥናንሞ ሰበ ጉዳ ተአ።
አን ዋቀዮዸ፤
ዋን ከነ ዬሮሳት ደፌ ነንሆጄዸ።”