28
ሀናንያ ራጂ ሶባ
1 ጀልቀበ ቡልቺንሰ ሞቱማ ዜዴቅያ ሞቲ ይሁዳት፣ ጅአ ሸነፋ ወጋ ሰናት፣ ወጋ አፉረፋት፣ ሀናንያን ራጅች እልም አዙር፣ ነምን ግቤኦን ሱን መነ ዋቀዮ ኬሰት፣ ፉለ ሉቦታቲፊ ኡመተ ሁንዳ ዱረት አከነ ናን ጄዼ፦ 2 “ዋቀዮ ዋን ሁንደ ደንደኡ፣ ዋቅን እስራኤል አከነ ጄዸ፤ ‘አን ዋንጆ ሞቲ ባብሎን ነንጨብሰ። 3 አን ወጋ ለመ ኬሰት ምኦተ መነ ዋቀዮ ከኔን ኔቡከድኔዘር ሞትች ባብሎን አሲ ጉሬ ባብሎንት ጌሴ ሁንደ እዶ ከነት ዴብሴ ነንፍደ። 4 አን አመሌ ዬሆያኪን እልመ ዬሆያቂም ሞትቸ ይሁዳ ሰናፊ ቦጅአምቶተ ይሁዳዻ ገረ ባብሎንት ጌፈመን ካን ሁንደ እዶ ከነት ዴብሴ ነንፍደ፤ አን ዋንጆ ሞቲ ባብሎን ነንጨብሳቲ’ ጄዸ ዋቀዮ።”
5 ኤርምያስ ራጅች ፉሉመ ሉቦታቲፊ ኡመተ መነ ዋቀዮ ኬሰ ዻበቻ ቱረን ሁንዳ ዱረት አከነ ጄዼ ሀናንያ ራጅቻፍ ዴቢ ኬኔ፤ 6 “አሜን! ዋቀዮ ዋን ከነ ሃጎዹ! ዋቀዮ ምአ መነ ዋቀዮቲፊ ቦጅአምቶተ ቦጅአመን ሁንደ ባብሎኒ እዶ ከነት ዴብሱዻን ራጂ አት ዱበቴ ሃራወቱ። 7 ተኡስ ዋን አን ኡቱ አቲፊ ነሞትን ኩን ሁንድ ዸጌሰኑ ዱበዹ ከነ ዸገእ፦ 8 ራጆትን አናፊ ሲን ዱረ ቱረን በረ ዱሪቲ ጀልቀበኒ አከ ብዮተ ባይኤፊ ሞቱሞተ ጉርጉዶት ወራን፣ በዲስኒፊ ዸእች ዹፉ ራጀኒሩ። 9 ራጂን ነጋ ራጁ ገሩ ዮ ራጂንሳ ሱን ፊጣን በኤ ቆፈ አከ ዋቀዮ ብራ ኤርገሜ ቤከመ።”
10 ኤርገሲ ሀናንያን ራጅች ሞርመ ኤርምያስ ራጅቻራ ዋንጆ ፉዼ ጨብሴ፤ 11 እንስ ፉለ ነመ ሁንዳ ዱረት አከነ ጄዼ፤ “ዋቀዮ አከነ ጄዸ፤ ‘አን ወጋ ለመ ኬሰት ዋንጆ ኔቡከድኔዘር ሞትቸ ባብሎን ሞርመ ሰቦተ ሁንዳራ አከኑመ ነንጨብሰ።’ ” ከነረት ኤርምያስ ራጅች ከራሳ ቀበቴ ቀጄሌ።
12 ኤርገ ሀናንያን ራጅች ዋንጆ ሞርመ ኤርምያስ ራጅቻራ ጨብሴ ቦዴ ዱቢን ዋቀዮ አከነ ጄዼ ገረ ኤርምያስ ዹፌ፦ 13 “ዸቂቲ አከነ ጄዺ ሀናንያት ህም፤ ‘ዋቀዮ አከነ ጄዸ፦ አት ዋንጆ ሙካ ጨብስቴርተ፤ ገሩ ቆደሳ ዋንጆ ስቢላ ንአርገተ። 14 ዋቀዮ ዋን ሁንደ ደንደኡ፣ ዋቅን እስራኤል አከነ ጄዸ፦ አን አከ እሳን ኔቡከድኔዘር ሞትቸ ባብሎን ተጃጅለን ጎቹፍ ሞርመ ሰቦተ ከነ ሁንዳረ ዋንጆ ስቢላ ነንከኣ፤ እሳንስ እሰ ንተጃጅሉ። አን ብኔንሰረትሌ ኦል ኣንቱማ እሳፍ ነንኬነ።’ ”
15 ኤርምያስ ራጅችስ ሀናንያ ራጅቻን አከነ ጄዼ፦ “ያ ሀናንያ ዸገእ! ዋቀዮ ስ ህንኤርግኔ፤ አት ገሩ አከ ሰብን ኩን ሶባ አብደቱ ጎቴርተ። 16 ከናፉ ዋቀዮ አከነ ጄዸ፦ ‘አን ለፈራ ስን በሌሰ፤ አት ዋን ዋቀዮረት ፍንጭለ ለለብዴፍ በሩመ ከነ ዱተ።’ ”
17 ሀናንያ ራጅችስ ወጉመ ሰነ ኬሰ ጅአ ቶርበፋት ዱኤ።