9
በርበዴፈሙ እስራኤል
1 ኡቱ ጎፍታን እዶ ኣርሳ ብረ ዻበቱ ነንአርጌ፤ እንስ አከነ ጄዼ፦
“አከ ቡሳወን በልበላ ራፈመኒፍ
ፊጤ ኡቱባ ዸእ።
መታ ነመ ሁንዳረት ገድ እሳን ሀርጫስ፤
ወረ ሀፈንሞ አነቱ ጎራዴዻን ፍጠ።
ቶኮንሳኒዩ በቀተኒ ህንበአን፤
እሳን ኬሳ ነምን ቶኮዩ ህንምልቁ።
2 ዮ እሳን ቦለ ቅሌ ቆተተንዩ
ሀርክኮ አቺ እሳን ፉዸ።
ዮ እሳን ሰሚት ኦል በአንዩ
አን አቺ ገድ እሳን ነንቡሰ።
3 ዮ እሳን ፊጤ ቀርሜሎስረ
ዾከተንዩ፣ አን አቺ አደምሴ ቀቤ
ገድ እሳን ነንፍደ።
ዮ እሳን ገላነ ጀለ ነ ዾከተንዩ፣
አን አከ እን አችት እሳን እዱፍ ቦፈ እት ነንአጀጀ።
4 ዮ ዲኖትንሳኒ ቦጅአኒ እሳን ፉዸተን፣
አችት ጎራዴ እሳን ፍጡ እት ነንአጀጀ።
“አን ዋን ጋሪዻፍ ኡቱ ህንተእን
ዋን ሀማዻፍ እጀኮ እሳንረ ነንቡሰ።”
5 ጎፍታን፣ ዋቀዮ ዋን ሁንደ ደንደኡ ለፈ ንቱቀ፤
እሼንስ ንበቅጥ፤
ወን እሼረ ጅራቱ ሁንድኑ ንቦአ፤
ብየቲን ጉቱን አከ ለገ አበያ ኦል ካት፤
ኤርገሲስ አከ ለገ ግብጥ ገድ ገልት፤
6 እን ደርቢሳ ኦል ዼራ ሰሚረት እጃረቴ
ሁንዴሳ ለፈረ ዻበቱ፣
እን ብሻኖተ ገላና ዋሜ
ፉለ ለፋረት ገድ ሮብሱ ሱን
መቃንሳ ዋቀዮ።
7 “እስን እስራኤሎትን
አናፍ አኩመ ሰበ እቶጵያ ምቲ?”
ጄዸ ዋቀዮ።
“አን እስራኤሎተ ብየ ግብጢቲ፣
ፍልስጤሞተ ከፍቶሪ፣
ወረ ሶርያሞ ቂሪ ባሴ ህንፍድኔ?
8 “ዹጉማን እጅ ዋቀዮ ጎፍታ
ሞቱማ ጩበማረ ጅረ።
አን ፉለ ለፋራ እሰ ነንበሌሰ፤
ተኡስ አን ጉቱማን ጉቱት መነ ያቆብ ህንበሌሱ”
ጄዸ ዋቀዮ።
9 “አን አጀጀ ኬኔ
አኩመ ምዻን ግንግልቻዻን
ግንግልፈሜ እጅ ቶኮዩ ለፈ ህንቡኔ ሰነ
ሰቦተ ሁንደ ግዱት
መነ እስራኤል ነንግንግልቸ።
10 ጩበሞትን ሰበኮ ግዱ ጅራተን ሁንድ
ወር፣ ‘በላን ኑ ህንአርገቱ
ዮካን ኑት ህንዹፉ’ ጄዸን
ሁንድ ጎራዴዻን ዹሙ።
ሃሮምፈሙ እስራኤል
11 “አን በረ ሰነ ኬሰ ዱንካነ ዳዊት
“ከን ኩፌ ሰነ ዴብሴ ነንዻበ።
ከን ተርሰኤስ ወልት ነንሱጰ፤
ዲገማሳ እዶት ዴብሴ
አከ ዱራት ነንእጃረ፤
12 ኩንስ አከ እሳን ሀምባ ኤዶሚፊ
ሰቦተ መቃኮቲን ዋመመን ሁንደ ዻለኒፍ”
ጄዸ ዋቀዮ፣ እን ዋን ከነ ሆጄቱ።
13 ዋቀዮ አከነ ጄዸ፤ “ኩኖ፣ በር እት ነምን ሃሙ ቶኮ እሰ ቆቱ ቀቀቡ፣
“ነምን ወይኒ ዻቡሞ
እሰ ጩንፉ ቀቀቡ ቶኮ ንዹፈ፤
ዳዺን ወይኒ ሃራን ቱሉወንራ ንጮጮጰ፤
ጋረን ሁንደ ኬሳስ ንያአ።
14 አን ሰበኮ እስራኤልን ቦጁዻ ነንዴብሰ።
“እሳንስ መጋላወን ዲገመን ዴብሰኒ እጃረኒ ኬሰ ንጅራቱ።
እሳን ወይኒ ዻበኒ፣ ዳዺ ወይኒሳኒ ንዹጉ፤
እሳን ብቅልቱ ዻበተኒ እጀሳ ንኛቱ።
15 አን እስራኤሎተ ብየ ኦፊሳኒ ኬሰ ነንዻበ፤
እሳን ብየ አን እሳኒፍ ኬኔ ኬሳ
ለመተ ህንቡቅፈመን፣”
ጄዸ ዋቀዮ ዋቅንኬ።