57
1 ነምን ቀጄላን ንዱአ፤
ከን ዋን ከነ ያደት ቀበቱ ቶኮዩ ህንጅሩ፤
ወር ዋቃፍ ኦፍ ኬነን ንፉዸተሙ፤
አከ ቀጄልቶትን
ዋን ሀማ ጀላ በራረሙፍ ፉዸተመን
ነምን ቶኮዩ ህንሁበቱ።
2 ነምን ቀጄሉማዻን ጅራቱ፣
ገረ ነጋ ሴነ፤
እሳን ስሬሳኒረ ቦቆቱ።
3 “እስን ገሩ ያ እልማን ፈልፈልትቲ፣
እስን ሰኚን ኤጅቱቲፊ ሰጋገልቱ አስ ኮታ!
4 እስን ኤኙት ቆስቱ?
ኤኙት አፋን በነቱ?
ኤኙትስ አረበ ባፍቱ?
እስን እልማን ፍንጭልቶታ፣
ሰኚ ሶብዶታ ምቲ?
5 እስን ሙኬን ቅልጡ ግዱት፣
ሙኬን ደጋገን ሁንደ ጀለት ሀዊ ሀማዻን ጉበተን፤
ሱሉሎተ ኬሰት፣
ሆልቀ ከታ ኬሰትስ እጆሌኬሰን ቀልተን።
6 ዸጋወን ጩሉሉቆን ሱሉለ ኬሳ ቆደኬት፤
ዹጉማን ጨራንኬ እሳኑመ።
አት ዽባዩ እሳኒፍ ዸንገላፍቴ፤
ኣርሳ ምዻኒ እሳኒፍ ዽኤስቴርተ።
አን ወንቶተ ከኔን ጨልእሴ ነንእላላ?
7 አት ስሬኬ ቱሉ ጉዳፊ ኦል ዼራረ ዻበቴርተ፤
ኣርሳኬ ዽኤፈቹፍስ አች ኦል ባቴ።
8 አት ጩፋኬቲፊ ምችችለ ጩፋኬቲ ዱባን፣
ያደኖኬ ፈንፈቴርተ።
አነ ዺፍቴ ስሬኬ ሳቀቴ፤
ያብዴስ በልእፍቴ በነቴ ኬሰ ሴንቴ፤
አት ወረ ስሬሳኒ ጃለቴ
ወጅን ወሊ ገልቴ ሰነ ቁላሳኒ እላልቴ።
9 አት ዘይቲ ኤጄርሳ ፉዸቴ ገረ ሞሌክ ዸቅጤ፤
ሽቶኬሌ ንባይእፈቴ።
ኤርገሞተኬ ብየ ፈጎት ኤርግቴ፤
ሲኦልትስ ገድ ኤርግቴ!
10 ዼርነ ከራኬቲቲን ደዸብዴ ቱርቴ፤
አት ገሩ፣ ‘ወን ኩን ፋይዳ ህንቀቡ’ ህንጄኔ።
ጀብነ ሃሮምፈሜ አርገቴ፤
ከናፉ አት ህንደዸብኔ።
11 “አት አከ ነ ሶብዱፍ
አከ ነ ህንያደትኔፍ፣
ዮካን አከ ዋን ከነ ገራት ህንቀበኔፍ፣
ኤኙን ሶዳቴ አከስ ናቴ?
አት ሰበቢ አን ዬሮ ዼራ ጨልእሴፍ፣
ነ ሶዳቹ ዺፍቴ ምቲ?
12 አን ቀጄሉማኬቲፊ ሆጂኬ እፈት ነንባሰ፤
እሳን ገሩ ስ ህንፈየደን።
13 ዬሮ አት ገርጋርሳፍ እይቱት፣
ሜ ዋቆትን ቶልፈሞን አት ወልት ቀበቴ ሱን ስ ሃባሰን!
ቡቤን ሁንደሳኒ ፉዸቴ በደ፤
ሀፉር ባፈተንዩ አፉፌ እሳን በሌሰ።
ነምን ደአትኖሳ አነ ጎዸቱ ገሩ
ብየቲ ንዻለ፤
ቱሉኮ ቁልቁሉ ሰነሌ ንዹንፈተ።”
አብዲ ወረ ገድ ቀበመኒፍ ኬነሜ
14 አከነስ ንጄዸመ፦
“ቶልቻ፤ ቶልቻ፤ ዳንዲ ቆጴሳ!
ከራ ሰበኮቲራ ጉፉወን ቡቡቅሳ።”
15 እን ጉዳኒፊ ኦል ኦል ጄዼ፣
ከን በረ በራን ጅራቱፊ
ከን መቃንሳ ቁልቁሉ ጄዸሙ ሱን አከነ ጄዸ፦
“አን እዶ ኦል ከኣፊ እዶ ቁልቁሉረ ነንጅራዸ፤
ሀፉረ ወረ ገድ ቀበመኒ በየነቺሱፍ፣
ገራ ወረ ገድ ኦፍ ቀበኒ ጀጀቤሱፍ ገራሚፊ
ከን ሀፉራን ገድ ቀበሜ ወጅንስ ነንጅራዸ።
16 አን በረ በራን ነመት ህንፈልሙ፤
ዮካን ዬሮ ሁንደ ህንዼከሙ፤
ዮ አከስ ተኤ ሀፉር ነማ፣
ሀፉር ነምን አን ኡሜ ባፈቱ ንጭታቲ።
17 አን ዸራሳ ከን ጩቡን ጉተሜ ሰነተን ዼከሜ፤
እሰ አደቤስ ኣሪዻን ፉለኮ እሰ ዱራ ነንዾክፈዼ፤
እን ገሩ ከሩመ ፌዺሳቲን እት ፉፌ።
18 አን ከራሳ አርጌረ፤ ገሩ እሰ ነንፈይሰ፤
አን እሰ ነንቀጄልቸ፤ ዴብሴስ ነንጀጀቤሰ፤
19 አረበ ቦሱወን እስራኤል ኬሰ ጅራተኒረትስ
ገለተ ነንኡመ።
ወረ ፈጎ ጅራተኒፍ ነጋን፣ ወረ ዽኦ ጅራተኒፍስ ነጋን ሃተኡ።
አንስ እሳን ነንፈይሰ” ጄዸ ዋቀዮ።
20 ነሞትን ሀሞን ገሩ አኩመ ገላነ ኦሊ ገድ ደደርበተሙ፣
ከን ቦቆቹ ህንደንዴኜ፣
ከን ደምበሊንሳ ላቂፊ ዾቄ ቱፉት።
21 “ነሞተ ሀሞፍ ነጋን ህንጅሩ” ጄዸ ዋቅንኮ።