8
ጉቦ እጀ ብልቻቴን ጉተሜ
1 ዋቀዮ ጎፍታን ዋን ከነ ነት አርግሲሴ፦ ኩን ጉቦ እጀ ብልቻቴን ጉተሜዸ። 2 እንስ፣ “አሞስ፣ አት ማል አርጉት ጅርተ?” ጄዼ ነ ጋፈቴ።
አንሞ፣ “ጉቦ እጀ ብልቻቴን ጉተሜ ቶኮ” ጄዼን ዴብሴፍ።
ኤርገሲ ዋቀዮ አከነ ናን ጄዼ፤ “ሰበኮ እስራኤልት ዬሮን ዹፌረ፤ አን ስአች እሳን ህንበራሩ።”
3 ዋቀዮ ጎፍታን አከነ ጄዸ፤ “ጋፈስ ፋርፈትናን መነ ቁልቁሉማ ኬሳ ቦእቸት ጌደረመ። ሬፍ አከ መሌ ሄዱን ለፈ ሁንደት ገተመ! ጨልእሱንስ ንተአ!”
4 እስን ወር ረከቶተ ዽዺተኒ
ህዬዪ ብየቲ በሌስተን ዋን ከነ ዸገኣ፤
5 እስን አከነ ጄቱ፤
“አከ ኑ ምዻን ጉርጉረኑፍ
ባቲን ሃራን ዮም ጎበነ?
አከ ኑ ቀመዲ ገባ ባፈትኑፍ
ሰንበትን ዮም ደርበ?”
እስን ወር ሰፈርቱ ጥኖት ፈየደምተኒ
ገቲሞ ኦል ካፍተን፣ መዳሊ ሶባቲን
ነመ ጎዎምስተኒ ሳምቱ፤
6 ህዬዪ ሜቲዻን፣
ረከታሞ ኮጴ ሚለ ለማኒቲን ብተተኒ
ግርዲስ ቀመዲ ወጅን ጉርጉረቱ።
7 ዋቀዮ አከነ ጄዼ ኡልፍነ ያቆቢን ከከቴረ፤ “አን ጎንኩማ ዋን እሳን ሆጄተን ቶኮሌ ህንእራንፈዹ።
8 “ሰበቢ ከናፍ ለፍት ክርክርቴ
ነሞትን እሼ ኬሰ ጅራተን ሁንድ ህንቦአኒ?
ጉቱማን ብየ ሰና አኩመ ለገ አበያ ኦል ከአ፤
እሼን አኩመ ለገ ግብጥ
ኦል ደደርበተምቴ ልቅምፈምት።”
9 ዋቀዮ ጎፍታን አከነ ጄዸ፤ “በረ ሰነ፣
“አን አከ አዱን ሳፋዻን ዺቴ
ለፍትስ ጉዩመ አዲዻን ዱከኖፍቱ ነንጎዸ።
10 አን አያነ አመንቲኬሰኒ ገደት፣
ስርበኬሰን ሁንደስ ቦእቸት ነንጌደረ።
አን አከ እስን ሁንድ ወያ ገዳ ኡፈተኒ
መታኬሰን ሃደተን ነንጎዸ።
አን ዬሮ ሰነ አኩመ ቦእቸ እልመ ቶክቻ፣
ዹመሳስ አከ ጉያ ሀዻኣ ነንጎዸ።”
11 ዋቀዮ ጎፍታን አከነ ጄዸ፤
“ዬሮን አን ብየቲት ቤለ ፍዱ ቶኮ ንዹፈ፤
እንስ ቤለ ዱቢ ዋቀዮ ዸገኡት መሌ
ቤለ ኛታ ዮካን ዼቡ ብሻኒ ምት።
12 ነሞትን ዱቢ ዋቀዮ በርባቸ
ገላና ገረ ገላናት፣
ካባ ገረ በአ ቢፍቱት ንጆሩ፤
ገሩ ህንአርገተን።
13 “በረ ሰነ
“ሸመረን በበሬዶፊ
ደርገጎትን ዺራ ጀጀቦን ዼቦተኒ ገገቡ።
14 ወር ጩቡ ሰማርያቲን ከከተን
ዮካን ‘ያ ዳን ዹጋ ዋቀኬ ጅራታ’ ጄዸን፣
ዮካን ወር ‘ዹጋ ዋቀ ቤርሼባ’ ጄዸኒ
ከከተን አከ ለመተ ህንካኔፍ ንኩፉ።”