44
እስራኤል ሰበ ፍለተማ
1 “አመ ገሩ ያ ያቆብ ገርብቸኮ፣
ያ እስራኤል ከን አን ስ ፍለዼ፣ ዸጌፈዹ።
2 ዋቀዮ እን ስ ኡሜ፣
ከን ገደሜሰ ኬሰት ስ ቶልቼ፣
እን ስ ገርጋሩ ሱን አከነ ጄዸ፦
ያ ገርብቸኮ ያቆብ፣
ያ ይሹሩን ከን አን ስ ፍለዼ ህንሶዳትን።
3 አን ለፈ ዼቦቴረት ብሻን፣
ለፈ ጎጋረት ቡርቃ ነንዸንገላሳቲ፤
አን እጆሌኬረት ሀፉረኮ፣
ሰኚኬረትሞ ኤበኮ ነንዸንገላሰ።
4 እሳን አኩመ መርገ ብሻን ግዱቲፊ
አከ ሙከ አለልቱ ከን ቀርቀረ ለጋ ጅሩት ንለልሱ።
5 ነምን ቶኮ፣ ‘አን ከን ዋቀዮት’ ኦፊን ጄዸ፤
ከን ብራ መቃ ያቆቢን ኦፍ ዋመ፤
ካንሞ ሀርከሳረት፣ ‘አን ከን ዋቀዮት’
ጄዼ በሬፈተ፤
መቃ እስራኤሊንስ ኦፍ ዋመ።
ዋቀዮ ቶክቹመ
6 “ዋቀዮ ሞቲፊ ፉሪን እስራኤል
ዋቀዮ ዋን ሁንደ ደንደኡ አከነ ጄዸ፦
አን ከን ጀልቀባት፤ አን ከን ዹማትስ፤
አነ መሌ ዋቅን ብራ ህንጅሩ።
7 ዮስ ከን አከኮ ኤኙ? ሜ እን ሀፉረ ሃባፈቱ።
እን ዋን ኤርገ አን ሰበኮ ከን ዱሪ ሁንዴሴ አስ ተኤ፣
ዋን ሀመ አማት ህንተእን ሃዱበቱ፤
ፉለኮ ዱረትስ ሃእብሱ፤
ዋን ገረ ፉልዱራት ተኡሌ ዱራን ዱርሴ ሃህሙ።
8 ህንርፈትና፤ ህንሶዳትና።
አን ዋን ከነ ለብሴ በረ ዼራን ዱረ ስት ህንህምኔ?
እስን ዹገ ባቶተኮት። አነ መሌ ዋቅን ብራ ጅራ?
ለኪ፣ ከታን ብራ ህንጅሩ፤ አን ቶኮዩ ህንቤኩ።”
9 ወር ዋቆተ ቶልፈሞ ቶልቸን ሁንድ ገቲ ህንቀበን፤
ወን እሳን ሀወን ፋይዳ ህንቀቡ።
ወር እሳኒፍ ፈልመንስ ጃሞተ፤
እሳን ቤኩምሰ ህንቀበን፤ ከናፉ ንቃኔፈሙ።
10 ኤኙቱ ዋቀ ቶልፈማፊ
ፈኪ ሆማ እሰ ህንፈየድኔ ቶልቸ?
11 እሳፊ ነምን አከሳ ንቃኔፈመ፤
ኦጌዪን ሆጂ ሀርካስ ነሞቱመ መሌ ሆማ ምት።
እሳን ሁንድ ወልት ቀበመኒ እዶ ቶኮ ሃዻበተን፤
እሳን ንነኡ፤ ንሰልጰቱስ።
12 ቱምቱን ሜሻ እቲን ዋ ቱሙ ሀርከት ቀበቴ
ጭሌ ቦበኡረት እቲን ሆጄተ፤
እን ቡሩሳን ዋቀ ቶልፈማ ቶልቸ፤
እሬሳ ጀባዻንስ ንሚዸግሰ።
እን ንቤለአ፤ ሁምነስ ንዸበ፤
ብሻን ህንዹጉ፤ ንገገበስ።
13 ነምን ሙከ ሶፉ ፉኞዻን ሰፈረ
ጭላቲዻን መለቶ እት ጎዸ፤
ቅርጢዻን ቅሪጤ
ሰፈርቱዻን መለቶ እት ጎዸ።
ፈኪ ነማቲን ሆጄተ፤
አከ እን ገልመ ዋቄፈትና ኬሰ ጅራቱፍስ
ሚዸግነ ነማ እት ቶልቸ።
14 እን ብርብርሰ ሙረ፤
ጋትራ ዮካን ቅልጡ ፍለተ።
አከ እን ሙኬን ቦሶና ኬሰት ጉደቱፍ ንዺሰ፤
ዮካን ሀዼሰ ዻበ፤ ቦካንስ እሰ ጉድሰ።
15 ሙክን ሱን ቆራን ቦቤፈሙ ተአ፤
ነምን ሙራሰሳ ፉዸቴ ቦቤሴ ቀቃመተ፤
እብደ ቀብሲሴ ቡዴነ እቲን ቶልፈተ።
ዋቀ ሶባስ ቶልፈቴ ዋቄፈተ፤
ዋቀ ቶልፈማስ ቶልፈቴ ገድ ጄዼ ሰገዳፍ።
16 ገርቶኬ ሙኬን ሰና ንቦቤሰ፤
እሰረት ኛተ ብልቼፈተ፤
ፎንስ እረት ዋደቴ ሀመ ቁፉት ኛተ።
እብደ ቀቃመቻስ፣
“እሾ! እብድ ነት ሆኤ፤ እብደ ነንአርገ” ጄዸ።
17 ሙኬን ሀፈኒንሞ ዋቀ ሶባ፣
ዋቀሳ ቶልፈማ ቶልፈተ፤
ገድ ጄዼስ ንሰገዳፍ።
እሰ ከዸቴስ፣
“ስቱ ዋቀኮት፤ ነ በራር” ጄዻን።
18 እሳን ሆማ ህንቤከን፤ ሆማ ህንሁበተንስ፤
አከ አርጉ ህንደንዴኜፍ እጅሳኒ ሀጉገሜረ፤
አከ ህንሁበኔፍስ ቀልቢንሳኒ ጩፈሜረ።
19 ነምን ቶኮዩ እት ህንያዱ፤
ነምን ቶኮዩ አከነ ጄቹፍ ቤኩምሰ
ዮካን ሁበትና ህንቀቡ፤
“አን ወለካሳ ቆራን ጎዸዼረ፤
ጭሌሳረት ቡዴነ ቶልፈዼ
ፎን እቲን ዋደዼ ኛዼረ።
አን አመ ዋን ሀፌ ከናን ዋን ጅብሲሳ ነንሆጄዻ?
አን ገድ ጄዼ ጅርማፍ ሰገዱ ቀባ?”
20 እን ዳራ ኛተ፤ ገራን ጎዎምፈሜስ ከራራ እሰ ጀልእሴረ፤
እን ኦፍ ኦልቹ ዮካን፣
“ወን ሀርከኮ ምርጋ ኬሰ ጅሩ ኩን ሶበ ምቲ?”
ጄቹ ህንደንደኡ።
21 “ያ ያቆብ፣ አት ዋን ከነ ያደዹ፤
ያ እስራኤል፣ አት ገርብቸኮት።
አን ስ ቶልቼረ፤ አትስ ገርብቸኮት፤
ያ እስራኤል፣ አን ስ ህንደገዹ።
22 አን የከኬ አኩመ ዱሜሳ፣
ጩቡኬስ አኩመ ሁሪ ገነማ ሀጣኤ በሌሴረ።
አን ስ ፉሬራቲ፣
አት ገረኮት ዴብእ።”
23 ያ ሰሚወን፣ ዋቀዮ ዋን ከነ ጎዼራቲ
ገመቹዻን ፋርፈዻ፤
ያ ቅሌወን ለፋ፣ ገመቹዻን እያ።
እስን ያ ቱሉወን፣ ቦሶኖትኒፊ ሙኬንኬሰን ሁንድ እልልቻ፤
ዋቀዮ ያቆብን ፉሬ እስራኤል ኬሰት ኡልፍነሳ እብሴራቲ።
ዬሩሳሌም ለፈ ጅሬኛ ንታት
24 “ዋቀዮ ፉሪንኬ፣
ከን ገደሜሰ ኬሰት ስ ቶልቼ አከነ ጄዸ፦
አን ዋቀዮ ቶልቻን ዋን ሁንዳ
እሰ ሰሚወን ድሪርሴ፣
እሰ ኦፉመኮቲን ለፈሌ ድሪርሴዸ፤
25 እሰ መለቶ ራጆተ ሶባ
ቡሼሴ እላልቶተ ራቴሱ፣
እሰ ኦጌዪ ዱበት ዴብሴ
ቤኩምሰሳኒ ፋይዳ ዸብሲሱዸ፤
26 እሰ ዱቢ ገርቦተሳ ምርከኔሴ
ራጂ ኤርገሞተሳ ፊጣን ባሱ፣
እሰ፣ ‘እሼን እዶ ጅሬኛ ንታት’ ጄዼ
ዋኤ ዬሩሳሌም ዱበቴ፣ እሰ፣ ‘እሳን ንእጃረሙ፣
ዲገማሳኒስ ነንሃሮምሰ’ ጄዼ
ዋኤ መጋላወን ይሁዳ ዱበቱዸ፤
27 እሰ ቱጁባን፣ ‘አት ጎግ፤
አን ለጌንኬ ነንጎግሰ’ ጄዹ፣
28 እሰ ቂሮስን፣ ‘እን ትክሴኮት፤
ፌዺኮ ሁንደስ ንራወተ፤
እን ዋኤ ዬሩሳሌም፣ “እሼን ዴብፈምቴ ሃእጃረምቱ”
ዋኤ መነ ቁልቁሉማሞ፣ “ሁንዴንሳ ሃሁንዴፈሙ”
ጄዼ ዱበቱ ሱን አኑመ።’