27
ፉረሙ እስራኤል
1 በረ ሰነ፣
ዋቀዮ ጎራዴሳቲን፣
ጎራዴሳ ሶዳችሳ፣ ጉዳፊ ጀባ ሰናን፣
ሌዋታን ቦፍቸ ምርምርፈሙ፣
ሌዋታን ቦፍቸ መርመረሙ ሰነ ንአደበ፤
እን ጀዌ ገላነ ኬሰ ጅራቱ ንኩኩተ።
2 በረ ሰነ አከነ ጄዸመ፤
“ዋኤ እዶ ዻባ ወይኒ ከን ነመት ቶሉ ሰና ፋርፈዻ፤
3 አን ዋቀዮ እሰ ነንኤገ፤
አን ዬሮ ሁንደ ብሻን ነንኦባሰ፤
አከ ነምን ቶኮዩ እሰ ህንሚኔፍ
አን ሀልከኒፊ ጉያ እሰ ነንኤገ።
4 አን ህንኣሩ።
ሶኮሩፊ ቆራቲን ወራናፍ ኡቱ ነት በአኒ!
አን ስላ እሳንት ነንዱለ፤
ወልት ቀቤስ እሳን ነንጉበ።
5 ዮ ከና አቺ እሳን ኮሉ ነት ሃገለን፤
እሳን ነ ወጅን ነጋ ሃኡመን፤
ኤዬ፣ እሳን ነ ወጅን ነጋ ሃኡመን።”
6 በረ ዹፉፍ ጅሩ ኬሰ ያቆብ ህደ ባሰ፤
እስራኤል ለቴ ደራረ፤
እጃንስ አዱኛ ሁንደ ጉተ።
7 ዋቀዮ አኩመ ወረ እሼ ሩኩተን ሰነ ሩኩቴ፣
እሼሌ ሩኩቴራ?
አኩመ ወር እሼ አጄሰን ሱን አጄፈመን፣
እሼንስ አጄፈምቴርቲ?
8 አት ወራኑፊ አርኡዻን እሼዻን ወል ፈልምቴ፤
እን ጉያ ቡቤን በኣ ቡብሱት፣
ቡቤሳ ሶዳችሳ ሰናን እሼ በሌሰ።
9 ዮሙ እን ዸጎተ እዶ ኣርሳ ሁንደ
አኩመ ዸጋ ኖራ ጨጨብሰሜ ጎዹት፣
ሲዳን አሼራ ዮካን እዶን ኣርሳ እጣና ቶኮዩ
ዻበቴ ህንሀፉ።
አከሲንስ በሌሳን ያቆብ ንሀቀማፍ፤
ኩንስ ጩቡንሳ ጉቱማን ጉቱት ሀቀሙሳ ምርከኔሰ።
10 መጋላን ደላ ጀባ ቀብዱ ንኦንት፤
አከ ገሞጂ ገተምቴቲፊ ዺፈምቴ ታት፤
ጀቦትን አች ዼድ፤
አችስ ንጭጪፍት፤
ጀቦትን ደሜሼ ቆርቀኒ ቁላ ሀምብሱ።
11 ደሜንሼ ዬሮ ጎጉት እራ ጨጨበ፤
ዱበርቶትንስ ዹፈኒ እብደት ነቀቱ።
ኡመትን ኩን ሁበትና ህንቀቡቲ፤
ከናፉ ቶልቻንሳኒ ገራ ህንላፉፍ፤
ኡማንሳኒስ እሳኒፍ ህንአራረሙ።
12 በረ ሰነ ዋቀዮ ለገ ኤፍራጢሲ ሀመ ለገ ግብጥት ምዻን ዸአ፤ ያ እስራኤሎተ፣ እስን ቶኮ ቶኮን ወልት ንቀበምቱ። 13 በረ ሰነ መለከትን ጉዳን ቶኮ ንአፉፈመ። ወር አሶር ኬሰት በደኒ ቱረኒፊ ወር ግብጥ ኬሰት ፈፈጨአኒ ቱረን ዹፈኒ ቱሉ ቁልቁሉረት ዬሩሳሌም ኬሰት ዋቀዮን ዋቄፈቱ።