11
ዬሱስ ዋኤ ከዸትና በርሲሱሳ
11፥2‑4 ኩወፈ – ማቴ 6፥9‑13
11፥9‑13 ኩወፈ – ማቴ 7፥7‑11
1 ጋፍ ቶኮ ዬሱስ እዶ ቶኮት ከዸቻ ቱሬ፤ ዮሙ እን ፍጠቴትስ፣ በረቶተሳ ኬሳ ነምን ቶኮ፣ “ያ በርሲሳ፣ አኩመ ዮሀንስ በረቶተሳ በርሲሴ ሰነ፣ አትስ ከዸቹ ኑ በርሲስ” ጄዼን።
2 እንስ አከነ እሳኒን ጄዼ፤ “እስን ዮሙ ከዸተን አከነ ጄዻ፦
“ ‘ያ አባ፣
መቃንኬ ሃቁልቁላኡ፤
ሞቱማንኬ ሃዹፉ።
3 ቡዴነኬኘ ከን ጉዩመ ጉያ፣
ጉዩመ ጉያን ኑ ኬን።
4 አኩመ ኑስ ወረ ጩቡ ኑት ሆጄተኒፍ ዺፍኑ ሰነ
አትስ ጩቡኬኘ ኑ ዺስ፤
ቆረመት ኑ ህንገልችን።’ ”
5 እንስ አከነ እሳኒን ጄዼ፤ “ሜ እስን ኬሳ ነምን ቶኮ ምቹ ቀበ ሃጄኑ፤ እንስ ሀልከን ወለካ ምቹሳ ሰነ ብረ ዸቄ፣ ‘ያ ምቹኮ፣ ሜ ቡዴነ ሰዲ ና ልቄስ፤ 6 ምቹንኮ ከን ከራ ዴሙ ቶኮ ነት ጎሬራቲ፤ አንስ ዋነን ዽኤሱፍ ቶኮሌ ህንቀቡ’ ሃጄዹ። 7 ነምች መነ ኬሳ ሱንስ፣ ‘ነ ህንረክስን፤ በልበል ጩፈሜረ፤ እጆሌንኮስ ነ ወጅን ስሬረ ጅሩ፤ አን ከኤ ዋን ቶኮሌ ሲፍ ኬኑ ህንደንደኡ’ ጄዻኒ? 8 አን እስንትን ህመ፤ ሰበቢ እን ምቹሳ ተኤፍ ጄዼ ከኤ ቡዴነ ሰነ እሳፍ ኬኑ ባቱሌ፣ ሰበቢ እጀ ጀብነ ነምቸ ሰናቲፍ ጄዼ ከኤ ዋን እሰ በርባችሱ ሁንደ ንኬናፍ።
9 “ከናፉ አን እስንትን ህመ፦ ከዸዻ፣ እስኒፍ ንኬነማ፤ በርባዳ፣ ንአርገቱ፤ ሩሩኩታ፣ በልበል እስኒፍ ንበነማ። 10 ነምን ከዸቱ ሁንድ ንአርገታቲ፤ ነምን በርባዱ ንአርገተ፤ ነመ ሩሩኩቱፍስ በልበል ንበነመ።
11 “ያ አቦቲ፣ እስን ኬሳ ነምን ዮ እልምሳ ቁርጡሚ እሰ ከዸቴ፣ ቆደ ቁርጡሚ ቦፈ ኬኑፍ ኤኙ? 12 ዮካን ነምን ዮ እልምሳ ሀንቃቁ እሰ ከዸቴ ቶርባንቀባ ኬኑፍ ኤኙ? 13 ኤርገ እስን ወር ሀሞንዩ ኬና ጋሪ እጆሌኬሰኒፍ ኬኑ ቤክተኒ፣ አባንኬሰን እን ሰሚራሞ ሀመም ጫልችሴ ወረ እሰ ከዸተኒፍ ሀፉረ ቁልቁሉ ሃኬኑሬ!”
ዬሱሲፊ ብኤልዜቡል
11፥14፣15፣17‑22፣24‑26 ኩወፈ – ማቴ 12፥22፣24‑29፣43‑45
11፥17‑22 ኩወፈ – ማር 3፥23‑27
14 ዬሱስስ ሀፉረ ሀማ አረብ-ድዳ ተኤ ቶኮ ባሳ ቱሬ። ዮሙ ሀፉር ሀማን ሱን በኤት አረብ-ድዳን ሱን ንዱበቴ፤ ነሞትንስ ንድንቅፈተን። 15 እሳን ኬሳ ነሞትን ቶኮ ቶኮ ገሩ፣ “እን ብኤልዜቡሊን፣ ሀንገፈ ሀፉሮተ ሀሞቲን ሀፉሮተ ሀሞ ባሳ ጅረ” ጄዸን። 16 ወር ካንሞ መለቶ ሰሚራ እሰ ጋፈቹዻን እሰ ቆረን።
17 ዬሱስስ ያደሳኒ ቤኬ አከነ ጄዼን፤ “ሞቱማን ገርገር ኦፍ ቆዱ ከምዩ ንዲገመ፤ መን ገርገር ኦፍ ቆዱስ ንጅገ። 18 ሴጠን ዮ ገርገር ኦፍ ቆዴ፣ ሞቱማንሳ አከምት ዻበቹ ደንደአ? ወን አን አከነ ጄዹፍ ሰበቢ እስን አከ ዋን አን ብኤልዜቡሊን ሀፉሮተ ሀሞ ባሱ ዱበተኒፍ። 19 ኤጋ ዮ አን ብኤልዜቡሊን ሀፉሮተ ሀሞ ባሴ፣ እልማንኬሰንሞ ማሊን ባሱሬ? ከናፉ እሳን አቦቲ ሙርቲ እስንት ተኡ። 20 ገሩ አን ቁበ ዋቃቲን ሀፉሮተ ሀሞ ባሰ ታናን፣ ዮስ ሞቱማን ዋቃ እስንት ዹፌረ።
21 “ዮሙ ነምን ጀባን ጉቱማት ምአ ሎላ ህዸቴ ቶኮ መነሳ ኤገቱት፣ ቀቤኝሳ ነጋዻን ታኣፍ። 22 ገሩ ነምን ጀብናን እሰ ጫሉ ቶኮ ዮ ሎሌ እሰ ሞአቴ፣ ምአ ሎላ ከን ነምች ሱን አመነቴ ሰነ እሰራ ፉዸቴ ቦጁሳስ ቆቆደ።
23 “ነምን ነ ወጅን ህንጅሬ ከምዩ ናን ሞርመ፤ ነምን ነ ወጅን ወልት ህንቀብኔ ከምዩስ ንብትኔሰ።
24 “ሀፉር ጡራኣን ዮሙ ነመ ኬሳ በኡት፣ ቦቆና በርባቸ ለፈ ጎጋ *ኬሰ ጆረ፤ ገሩ ህንአርገቱ። እንስ፣ ‘መነኮ እሰ አን ኬሳ በኤ ሰነት ነንዴብአ’ ጄዸ። 25 ዮሙ አች ገኡትስ መንቸ ሀረሜ ቁልቁሌፈሜ አርገተ። 26 ኤርገሲስ ዸቄ ሀፉሮተ ብራ ቶርበ ከኔን እሰ ጫላ ሀሞ ተአን ፉዸቴ ዹፈ፤ እሳንስ እት ገለኒ አች ጅራቱ። ሃል ነምቸ ሰና ከን ዹማ እሰ ጀልቀባ ጫላ ሀማተ።”
27 ኡቱ ዬሱስ ዋን ከነ ዱበቻ ጅሩ፣ ዱበርቲን ቶኮ ነሞተ ግዱዻ ሰገሌሼ ኦል ፉዸቴ፣ “ገራን ስባቴ፣ ሀርም አት ሆቴስ ኤብፈማዸ” ጄቴ።
28 እን ገሩ ዴብሴ፣ “ከነ ጫላዩ፣ ወር ዱቢ ዋቃ ዸገአኒ አጀጀመኒፍ ኤብፈሞዸ” ጄዼ።
መለቶ ዮናስ
11፥29‑32 ኩወፈ – ማቴ 12፥39‑42
29 አኩመ ባይእን ነሞታ ደበለሜን ዬሱስ አከነ ጄዼ፤ “ዸሎትን ኩን ዸሎተ ሀማዸ። እን መለቶ በርባደ፤ ገሩ መለቶ ዮናስ መሌ መለቶን ቶኮዩ እሳፍ ህንኬነሙ። 30 አኩመ ዮናስ መለቶ ሰበ ነነዌ ቱሬ ሰነ፣ እልም ነማስ መለቶ ዸሎተ ከና ንተኣቲ። 31 ሞትቲን ክባ ጉያ ሙርቲት ነሞተ ዸሎተ ከና ወጅን ካቴ እሳንት ሙርት፤ እሼን ኦጉማ ሶሎሞን ዸገኡፍ ጄቴ ዳሪ ለፋቲ ዹፍቴቲ። ኩኖ ከን ሶሎሞንን ጫሉ አስ ጅረ። 32 ነሞትን ነነዌ ጉያ ሙርቲት ዸሎተ ከነ ወጅን ከአኒ እት ሙሩ፤ እሳን ለለበ ዮናሲን ቀልቢ ጅጂረተኒቲ፤ ኩኖ ከን ዮናስን ጫሉ አስ ጅረ።
እብሳ ዸግና
11፥34፣35 ኩወፈ – ማቴ 6፥22፣23
33 “ነምን ከምዩ እብሳ ቀብሲሴ እዶ ህንሙልአትኔ ዮካን ጎምብሳ ጀለ ህንካኡ። ቆደ ከና አከ ወር ኦል ሴነን እፈሳ አርገኒፍ ባቱሳረ ካኡ። 34 እጅኬ እብሳ ዸግነኬቲት። እጅኬ ፈያ ታናን፣ ዸግንኬ ጉቱን እፋን ጉተመ። ዮ እጅኬ ፈያ ህንተእን ገሩ ዸግንኬስ ዱከናን ጉተመ። 35 ከናፉ አከ እፍን ስ ኬሳ ዱከነ ህንታኔፍ ኦፍ ኤገዹ። 36 ኤጋ ዮ ዸግንኬ ሁንድኑ እፋን ጉተሜ፣ ዮ ኩታን ቶኮዩ ዱከነ ህንቀባትን፣ አኩመ ዋን እፍን እብሳ ቶኮ እፈሳቲን ሲፍ እብሱት ዸግንኬ ጉቱማት እፈ ንቀባተ።”
ፈሪሶትኒፊ በርሲስቶትን ሴራ እፈተመን
37 አኩመ ዬሱስ ሃሳሳ ፍጠቴን ፈሪሶተ ኬሳ ነምች ቶኮ አከ ዬሱስ እሰ ወጅን ኛተ ኛቱፍ መነሳት እሰ ዋሜ፤ ዬሱስስ ኦል ሴኔ ማዲት ዽኣቴ። 38 ፈሪስች ገሩ አከ ዬሱስ ኛታን ዱረ ህንዽቀትን አርጌ ድንቅሲፈቴ።
39 ጎፍታንስ አከነ እሳን ጄዼ፤ “እስን ፈሪሶትን ዱበ ጦፎቲፊ ጫቢ ንቁልቁሌስቱ፤ ኬስኬሰን ገሩ ሳምቻፊ ሀምናን ጉተሜረ። 40 ያ ነሞተ ጎዎተ! እን ዱበሳ ኡሜ ሱን ኬሰሳሞ ህንኡምኔ? 41 እስን ገሩ ዋን ጦፎፊ ጫቢ ኬሰ ጅሩ ህዬዪፍ ኬና፤ ዮስ ወን ሁንድኑ እስኒ ቁልቁላኣ።
42 “ፈሪሶተ ነነ እስኒፍ ወዮ! እስን እንስላለ፣ ጭላዳማፊ ብቅልቱ ጎሰ ሁንዳ ኩዸን ኬሳ ቶኮ ዋቃፍ ንኬንቱ፤ ሙርቲ ቀጄላፊ ጃለለ ዋቃ ገሩ ንቱፈቱ። ስላ ኡቱ እሰ ዱራ ህንዺስን እሰ ቦዴ ሆጂረ ኦልቹ ቀብዱ ቱሬ።
43 “ያ ፈሪሶተ፣ እስኒፍ ወዮ! እስን መኔን ሰገዳ ኬሰት ታኡምሰ ኡልፍና፣ ገባ ኬሰትስ ነጋ ጋፈተሙ ጃለቱ።
44 “እስን ሰበቢ አዋለ መለቶ ህንቀብኔ ከን ነሞትን ኡቱ ህንቤክንረ ዴመን ፈካተኒፍ እስኒ ወዮ!”
45 ሀዮተ ሴራ ኬሳስ ቶኮ ዴብሴ፣ “ያ በርሲሳ፣ አት ዮሙ ዋን ከነ ጄቱት ኑስ አረብሳ ጅርተ!” ጄዼን።
46 ዬሱስሞ አከነ ጄዼ ዴብሴ፤ “ሀዮተ ሴራ፣ እስኒፍስ ወዮ! እስን በኣ ነምን ባቹ ህንደንዴኜ እሳንት ፌቱ፤ ኦፊኬሰኒ ገሩ እሳን ገርጋሩዻፍ ቁባንሌ ህንቱቅጠን።
47 “እስኒፍ ወዮ! እስን ራጆታፍ አዋለ እጃርቱቲ፤ ከን እሳን አጄሴስ አቦቱመኬሰን። 48 ከናፉ እስን አከ ዋኑመ አቦቲንኬሰን ሆጄተን ሰነ ዴገርተን ዹጋ ባቱ፤ እሳን ራጆተ አጄሰን፤ እስንሞ አዋለ ራጆታ እጃርቱ። 49 ሰበቢ ከናፍ ዋቅን ኦጉማሳቲን፣ ‘አን ራጆታፊ ኤርገሞተ እሳንትን ኤርገ፤ ነሞትን ሱንስ እሳን ኬሳ ቶኮ ቶኮ ንአጄሱ፤ ካንሞ ንአርአቱ’ ጄዼ። 50 ከናፍ ዸሎትን ኩን ዺገ ራጆተ ሁንዳ ከን ኡመመ አዱኛቲ ጀልቀቤ ዸንገለኤት ንጋፈተመ፤ 51 ዺገ አቤልራ ጀልቀቤ ሀመ ዺገ ዘካርያስ እሰ እዶ ኣርሳቲፊ መነ ቁልቁሉማ ግዱት አጄፈሜ ሰናት ንጋፈተመ። ኤዬ አን እስንትን ህመ፤ ዸሎትን ኩን ዋን ከነ ሁንዱመት ንጋፈተመ።
52 “ያ ሀዮተ ሴራ፣ እስኒፍ ወዮ! እስን ፉርቱ ቤኩምሳ ፉዸተኒርቱ። ኦፊኬሰኒ ህንሴኔ፤ ወረ ሴና ቱረንስ ዾውተኒርቱ።”
53 ዮሙ ዬሱስ አቺ ዴሜት፣ ፈሪሶትኒፊ በርሲስቶትን ሴራ ጀቤሰኒ እሳን ሞርሙ፣ አከ እን ዋን ባይኤ ዱበቱፍስ እሰ ቱቱቁ ጀልቀበን። 54 ዋን አፋንሳቲ በኡን እሰ ቀቡፍስ ኤገቻ ቱረን።
* 11:24 ለፍት ጎጋን አከ ዋን ጅሬኘ ሀፉሮተ ሀሞቲፍ ምጃኣ ተኤት ሄሬገመ ቱሬ (እሳ 13፥21‑22፤ 34፥14 እላላ)።