ይሁዳ
1
ነጋ ጋፈቹ
1 ይሁዳ ኦቦሌሰ ያቆብ ገርብቸ ዬሱስ ክርስቶስራ።
ገረ ወረ ዋመመኒ ዋቀ አባዻን ጃለተመን ከኔን ዬሱስ ክርስቶሲን ኤገመኒት።
2 አራር፣ ነጋኒፊ ጃለል እስኒፍ ሃባይአቱ።
ጩቡፊ በዲሰ ወረ ዋቃፍ ህንቡሌ
3 ያ ምቾተ፣ አን ዋኤ ፈይነ ኑ ወሊ ወጅን ቆደኑ ከና እስኒፍ በሬሱፍ ጉድሴ ነንሀወን ቱሬ፤ ገሩ አከ እስን አመንቲ ዬሮ ቶኮ በረ በራን ቁልቁሎተ ዋቃት እማና ኬነሜ ሰናፍ ጀባተኒ ሎልተኒፍ እስኒፍ በሬሴ እስን ጎርሱን በርባችሳ ነት ፈካቴ። 4 ነሞትን በረ ዼራን ዱረ ሙርቲ ከናፍ ሙርቴፈመን ቶኮ ቶኮ ሎአኒ ግዱኬሰን ሴነኒሩቲ። እሳንስ ነሞተ ዋቃፍ ህንቡሌ፣ ወረ አያነ ዋቀኬኛ ገረ ሀለሉማት ጌደረን ከኔን ጎፍታ ኦል ኣና ቶክቸ ጄቹንስ ጎፍታኬኘ ዬሱስ ክርስቶስን ገነኒዸ።
ፈኬኘ ሙርቲ ገንቶተት ሙረሜ
5 ዮ እስን ዱራኑ ዋን ከነ ሁንደ ቤክተንሌ፣ አን አከ ጎፍታን ዬሮ ቶኮ ሰበሳ ግብጢ ባሴ ኤርገሲሞ ወረ ህንአመንን በሌሴ እስን ያደቺሱ ነንበርባደ። 6 እንስ ኤርገሞተ ሰደርካ ታይታሳኒረ ህንቱርን፣ ከኔን ለፈ ጅሬኘሳኒ ዺሰን ሰነ ፎንጫ በረ በራቲን ህዼ ሀመ ሙርቲ ጉያ ጉዳ ሰናት ዱከነ ኬሰ ቱርሴረ። 7 ሶዶሚፊ ጎሞራን፣ መጋላወን ናኖሳኒ ጅረንስ አከሱመ ሀለሉማፊ ሀዊ ፎኒ ከን ሃለ ኡመማቲን አለ ተኤት ደበርሰኒ ኦፍ ኬነኒሩ። እሳንስ ወረ አደበ እብደ በረ በራቲን አደበመኒፍ ፈኬኘ ተአኒሩ።
ገንቶተ በረ ይሁዳ
8 ሃሉመ ወል ፈካቱንስ ነሞትን አብጆተን ኩኔን ፎን ኦፊሳኒ ጡሬሱ፤ ጎፍቱማ ንቱፈቱ፤ ኡልፍነ ቀቤዪሌ ንአረብሱ። 9 ገሩ ሚካኤል ሀንገፍን * ኤርገሞተ ዋቃዩ ዬሮ ዋኤ ሬፈ ሙሴረት † ዲያብሎሲን ወልት ፈልመንት፣ “ጎፍታን ስ ሃእፈቱ!” ጄዼ መሌ እሰ አረብሱዻን እት ሙሩፍ እጀ ህንጀባትኔ። 10 ነሞትን ኩኔን ገሩ ዋኑመ ህንሁበትኔ አረብሱ፤ ዋን እሳን አኩመ ብኔንሶተ ዋ ያዱ ህንደንዴኜት ሚራን ሁበተንቱ እሳን በሌሰ።
11 እሳኒፍ ወዮ! እሳን ከራ ቃይንረ ዴመን፤ ፋይዳ አርገቹፍ ጄዸኒ ዶጎጎረ በለኣም ኬሰ ኦፍ ቡሰን፤ ፍንጭለ ቆራሂቲንስ ‡ ንበርበዳአን።
12 ነሞትን ኩኔን ኡቱመ ጡራኦ ተአኒ ጅረኑ ቃኒ ቶኮ መሌ ጭዸ ጃለላ § እስን ወጅን ኛቱ፤ እሳን ትክሶተ ኦፉመሳኒ ቆፈ ሶረኒዸ። እሳን አኩመ ዱሜሰ ቦካ ህንቀብኔ ከን ቡቤን አሲፊ አች ኦፉት፤ አኩመ ሙከ ዬሮ እት እጀ ነቀቹ ቀቡት እጀ ዸቤ ቡቅፈሜ ደቻ ለመ ዱኤት። 13 እሳን ወረ አከ ደምበሊ ገላና ሆመቸ ቃኒሳኒ ባሰኒዸ፤ አኩመ ኡርጂወን አሲፊ አች ጆረን ከኔን ዱከን ልምጢን ሀመ በረ በራት እሳኒ ካአሜት።
14 ሄኖክ እን አዳምራ ጀልቀቤ ቶርበፋ ቱሬ ሱን አከነ ጄዼ ዋኤ ነሞተ ከና ራጂ ዱበቴረ፦ “ኩኖ፣ ጎፍታን ቁልቁሎተሳ ኩማተመ ወጅን ንዹፈ፤ 15 እንስ ነመ ሁንደት ሙሩፍ፣ ወረ ዋቃፍ ህንቡሌ ከኔን ከራ ዋቅን ህንጃለትኔን ዋን ዋቅን ህንጃለትኔ ሆጄተን ሁንዳፊ ዱቢ ሀማ ጩበሞትን ዋቃፍ ህንቡሌ ሁንድኑ እሰረት ዱበተን ሁንደት እሳን ጋፈቹፍ ንዹፈ።” 16 ነሞትን ኩኔን ዬሮ ሁንደ ንጉንጉሙ፤ ኮሚስ ንቀባቱ፤ ሀዊሳኒ እሰ ሀማ ዱካ ቡኡ፤ ኦፍ ጀጁ፤ ፋይዳ አርገቹፍ ጄዸኒስ ነመ ሳዱ።
ጀባተኒ ዻበቹ
17 ያ ምቾተ፣ እስን ገሩ ዋን ኤርገሞትን ጎፍታኬኘ ዬሱስ ክርስቶስ ዱራን ዱርሰኒ ህመን ሰነ ያደዻ። 18 እሳንስ፣ “ቆስቶትን ሀዊ ፌዺ ዋቃቲን አለ ተኤ ዱካ ቡአን በረ ዹማ ኬሰ ንዹፉ” እስኒን ጄዸን። 19 ነሞትን ኩኔን ወረ ገርገር በኡ ኡመን፣ ወረ ሀዊ ፎኒ ዱካ ቡአኒፊ ወረ ሀፉረ ቁልቁሉ ህንቀብኔዸ።
20 እስን ገሩ ያ ምቾተ፣ አመንቲኬሰን ከን ዋን ሁንደረ ቁልቁሉ ተኤ ሰነረት ኦፍ እጃራ፤ ሀፉረ ቁልቁሉዻንስ ከዸዻ። 21 አራር ጎፍታኬኘ ዬሱስ ክርስቶስ ጅሬኘ በረ በራት አከ እስን ጌሱ ኤገቻ ጃለለ ዋቃቲን ኦፍ ኤጋ።
22 ወረ ሸኪ ቀበኒፍ ገራ ላፋ፤ 23 ወረ ካን እብደ ኬሳ ቡታቲ ኦልቻ፤ ካንሞ ኡፈተ ሀዊ ፎኒቲን ጡሬፈሜዩ በልፋቲ ሶዳዻን እሳን ማራ።
ኤበ ጡሙራ
24 እሰ ጉፈቹ እስን ኦልቹ ደንደኡፊ እሰ ፉለ ኡልፍነሳ ዱረት ህርእነ መሌ፣ ገመቹ ጉዳዻን እስን ዽኤሱ ደንደኡ ሰናፍ፣ 25 ፈይሳኬኘ ዋቀ ቶክቻፍ ኡልፍን፣ ሱራን፣ ሁምኒፊ ታይታን ከራ ጎፍታኬኘ ዬሱስ ክርስቶሲን በረ ሁንዱማን ዱረ፣ አመ፣ በረ በራንስ ሃተኡ! አሜን።
* 1:9 ሀንገፍን ኤርገማ ሀንገፈ ዮካን ቡልቻ ኤርገሞታ – ኤርገሞተ ከኔን ኬሳ ጀአ 1 ሄኖክ 20፥2‑7 ኬሰት ኤረመኒሩ። መቃንሳኒስ “ሩፋኤል፣ ራጉኤል፣ ሚካኤል፣ ሳራቄል፣ ገብርኤሊፊ ራማኤል” ፌአ። ሚካኤል ክታበ ዳን 12፥1 እረት አከ እስራኤሎተ ኤጉ እብሰሜረ። እን ጀልቀበት አከ ኤርገማ ሰበ እስራኤልራ ሁምነ ዲያብሎስ ኤጉ ቶኮት እላለመ ቱሬ። ሙል 12፥7 እረት ሚካኤል አከ ወልዶተ ክርስታናራ ቦፍቸ ሴጠነ ጄዸሙ ሰነ ኤጉ እብሰሜረ። † 1:9 ሬፈ ሙሴ – ኦዱን ኩን ከኩ ሞፋ ኬሰት ህንአርገሙ። ከኩን ሞፋን አከ ነምን ቶኮሌን ለፈ ሙሴን እት አዋለሜ ህንቤክኔ ዱበተ (ኬዴ 34፥6)። ገሩ ዬሮ ሙሴን ዱኤት አከ እን ሬፈ ሙሴ አዋሉፍ አከ እት ጋፈተምን ሚካኤልት ኬነሜ ነምች ኦርጌን ጄዸሙ ቶኮ ወጋ አራራ ኬሰ ወጋ ጀልቀባት በሬሴ ቱሬ። ተኡስ ዲያብሎስ ዋን ቡልቻ አዱኛ ቱሬፍ ሬፈ ሙሴረት ጎፍቱማ ኦፊ አርግሲሱ ያሌ። ዮሙ ሚካኤል ሬፈ ሙሴ ኬኑፊ ድዴትሞ ሰበቢ ሙሴን ነመ ግብጥ ቶኮ አጄሴፍ እሰ ህመቹፍ ዱቢ በርባዴ (በኡ 2፥12)። ሚካኤል ገሩ ሴጠነ አባሩዻን ዴቢ ህንኬንኔ፤ ቆደ ከና ሀርኩመ ኦፊቲን ሙሴ አዋሌ። ‡ 1:11 ፍንጭለ ቆራሂቲንስ – ቆራህ ተጃጅለ ሉቡማ ኬሰት ቆደ ቀባቹ ጄዼ ነሞተ ብራ 250 ወጅን ዱረ ቡኡማ ሙሴቲፊ አሮንረት ፍንጭሌ። ዹመረት ወር ፍንጭለን ሁንድኑ ምሴንሶተ ማቲሳኒ ሁንደ ወጅን ለፈ አፋን በነቴን ልቅምፈመን (ለኮ 16፥1‑35)። § 1:12 ጭዸ ጃለላ – ወልዳ ክርስታና ከን ዱሪ ኬሰት ዬሮ ምሴንሶትን ቶኩማሳኒ ከን ዋቃፊ ወሊሳኒቲፍ ቀበን እብሱፍ ወልት ዹፈንት እርባተ ሀልከኒቱ ቱሬ። “ጭዽ ጃለላ” ዬሮ ሁንደ እርባተ ቶኩማቲን ሆበአ።