3
1 “ነምን ቶኮ ዮ ኒቲሳ ሂኬ
እሼንስ እሰ ዺፍቴ ነመ ብራት ሄሩምቴ፣
እን ለመተ እሼት ዴብኣ?
ብየቲንስ ጉቱማን ጉቱት ህንጡሮፍቱ?
አት ገሩ አከ ሰጋገልቱት
ሰኞወን ሄዱ ወጅን ጅራቴርተ፤
ተኡስ አመ ገረኮት ዴብእ?”
ጄዸ ዋቀዮ።
2 “ሜ ኦል ምልአዹቲ ጋረ ዱዋ እላል።
እዶን አት እት ህንሰጋገልን ቶኮዩ ጅራ?
አት አኩመ ጎዳንቱ ገሞጂ ኬሳ ቶኮት
ወረ ስ ጃለተን ኤገቹፍ ቀርቀረ ከራ ቴሴ፤
ሰጋገልቱማፊ ሀምነኬቲን
ብየቲ ጡሬስቴርተ።
3 ከናፉ ቲፉን ንእትፈሜ፤
ብራ ኬሰሌ ቦካን ህንሮብኔ።
አት ገሩ ኛረ ሰጋገልቱ ቀብደ፤
ቃነኡስ ንድዴ።
4 አት አመዩ አከነ ጄቴ ነ ህንዋምኔ?
‘አባኮ፣ እጆሉማኮቲ ጀልቀብዴ ምቹኮ፣
5 አት ዬሮ ሁንደ ንኣርታ?
ዼከምስኬ በሩመ በራን እት ፉፋ?’
አት አከስት ዱበተ፤
ገሩ ዋን ሀማ ደንዴሱ ሁንደ ንሆጄተ።”
እስራኤል አመነሙማ ዸብዴ
6 ዋቀዮ በረ ዮስያስ ሞትቻ ኬሰ አከነ ናን ጄዼ፤ “አት ዋን እስራኤል እሼን አመነሙማ ህንቀብኔ ሱን ሆጄቴ አርግቴ? እሼን ዸቅጤ ቱሉ ኦል ዼራ ሁንደረቲፊ ሙከ ለልሳ ሁንደ ጀለት ሰጋገልቴ። 7 አን ዋን እሼን ኤርገ ወንቶተ ከኔን ሁንደ ሆጄቴ ቦዴ ገረኮት ዴብቱ ሴኤን ቱሬ፤ እሼን ገሩ ህንዴብኔ። ኦቦሌቲንሼ ይሁዳን ህንአመነምኔ ሱንስ ዋን ከነ አርግቴ። 8 አን ሰበቢ ኤጁማሼ ሁንዳቲፍ ወረቃ ረጋ ሂካ ኬኔፊን እስራኤል አመነሙማ ህንቀብኔ ሰነ ኦፍራ አርኤ፤ ተኡሌ አን አከ ኦቦሌቲንሼ ይሁዳን አመነሙማ ህንቀብኔ ሱን ህንሶዳትኔ ነንአርጌ፤ እሼንስ ዸቅጤ ኤጅቴ። 9 እስራኤል ሰበቢ ሰጋገሉማ ኦፊ አከ ዋን ሰልጳ ቶኮት እላልቴፍ ዸጋፊ ሙከ ወጅን ኤጁዻን ብየ ጡሬስቴ። 10 እሼን ዋን ከነ ሁንደ ሆጄቱዩ ኦቦሌቲንሼ ይሁዳን ህንአመነምኔ ሱን ፈኬሱፍ መሌ ገራ ጉቱዻን ገረኮት ህንዴብኔ” ጄዸ ዋቀዮ።
11 ዋቀዮ አከነ ናን ጄዼ፤ “ይሁዳ ህንአመነምኔረ እስራኤል አመንቲ ህንቀብኔቱ ቀጄልቱዸ። 12 ዸቂቲ ኤርጋ ከነ ካበት ለብስ፦
“ ‘ያ እስራኤል አመንቲ ዸቤቲ፣ ዴብእ’ ጄዸ ዋቀዮ፤
‘አን ስአች እጀ ኣሪቲን ስ ህንእላሉ፤
አን አራረ ቀቤሳቲ’ ጄዸ ዋቀዮ።
‘አን በረ በራን ህንዼከሙ።
13 አት አከ ዋቀዮ ዋቀኬት ፍንጭልቴ፣
አከ ሙኬን ለልሶ ሁንደ ጀለት
ጃለለኬ ዋቆተ ኦርማቲፍ ኬንቴ ና አጀጀሙ ድዴ፣
በሌሳኬ ሰነ ቆፈ ህመዹ’ ”
ጄዸ ዋቀዮ።
14 “ያ ሰበ አመንቲ ህንቀብኔ፣ ዴብኣ” ጄዸ ዋቀዮ፤ “አን ዽርሰኬሰኒቲ። አን መጋላ ቶኮራ ነመ ቶኮ፣ በልበለ ቶኮራ ነመ ለመ ፍለዼ ጥዮንት እስን ነንፍደ። 15 ኤርገሲ አን ትክሶተ አከ ገራኮቲ ተአን፣ ከኔን ቤኩምሳፊ ሁበትናዻን እስን ቀጄልቸን እስኒ ነንኬነ። 16 በረ ሰነ ኬሰ፣ ዬሮ ባይእንኬሰን ብየቲ ኬሰት አከ መሌ ጉደቱት፣” ጄዸ ዋቀዮ፣ “ነሞትን ስአች፣ ‘ታቦተ ከኩ ዋቀዮ’ ህንጄዸን።” ወን ኩን ጎንኩማ ሰሙሳኒ ኬሰ ህንሴኑ፣ ዮካን ህንያደተሙ፤ ከን እሰ በርባዱ ህንጅሩ፣ ዮካን ከን ብራ ህንቶልፈሙ። 17 እሳን ዬሮ ሰነት ዬሩሳሌሚን ቴሶ ዋቀዮ ጄዸኒ ዋሙ፤ ሰቦትን ሁንድኑስ መቃ ዋቀዮ ኡልፌሱፍ ዬሩሳሌምት ወልት ንቀበሙ። እሳን ስአች መተ ጀብነ ሀምነ ገራሳኒ ዱካ ህንቡአን። 18 በረ ሰነ ኬሰ መን ይሁዳ መነ እስራኤልት ንመከመ፤ እሳንስ ቶኩማዻን ብየ ካባቲ ገረ ብየ አን አከ ዻላት አቦቲኬሰኒፍ ኬኔ ሰና ንዹፉ።
19 “አን መታንኮ አከነ ነንጄዼ፤
“ ‘አን ስላ ሀመን አኩመ እልማንኮት
ስ ፉዸዼ ብየ ነመት ቶልቱ፣
ዻለ አከ መሌ ሚዸጉ ከን ሰበ ከሚዩ
ሲፍ ነንኬነ ቱሬ።’
አን ዋን አት፣ ‘አባኮ’ ጄቴ ነ ዋምቱፍ፣
ዋን አት ነ ዱካ ቡኡ ህንዺፍኔ ሴኤ ቱሬ።
20 ያ መነ እስራኤል፣
አት ገሩ አኩመ ኒቲ ዽርሰሼቲፍ ህንአመነምኔ ቶኮ፣
አናፍ ህንአመነምኔ ቱርቴ”
ጄዸ ዋቀዮ።
21 እሳን ከራሳኒ ጀልእሰኒ
ዋቀዮ ዋቀሳኒ ዋን እራንፈተኒፍ
ጋረ ዱዋረት እይ፣
ቦእቺፊ ዋመናን ሰበ እስራኤል ንዸገአመ።
22 “ያ ሰበ አመንቲ ህንቀብኔ ዴብኣ፤
አን ዱበት ዴብኡኬሰን ነንፈይሳቲ።”
“ኩኖ፣ ኑ ገረኬ ንዹፍነ፤
አት ዋቀዮ ዋቀኬኛቲ።
23 ዹጉማን ወጭን ጋረኒፊ
ቱሉወንራ ጎዎምሳዸ፤
ዹጉማን ፈይን እስራኤል
ሀርከ ዋቀዮ ዋቀኬኛ ጅረ።
24 እጆሉማኬኛ ጀልቀብኔ ዋቆትን ነመ ቃኔሰን፣
ቡኣ ደዸቢ አቦቲኬኛ
ጄቹንስ ቡሻዬፊ ሎንሳኒ፣
እልማንሳኒቲፊ እንተለንሳኒ ፍጠኒሩ።
25 ኑ ቃኒኬኛን ሃጪፍኑ፤
ሰልጵንኬኘስ ኑ ሃሀጉጉ።
ኑስ አቦቲንኬኘስ ዋቀዮ ዋቀኬኘት
ጩቡ ሆጄትኔረ፤
ኑ እጆሉማኬኛ ጀልቀብኔ
ሀመ አማት
ዋቀዮ ዋቀኬኛፍ ህንአጀጀምኔ።”