38
እዶ ኣርሳ ቀልመ ጉበሙ
38፥1‑7 ኩወፈ – በኡ 27፥1‑8
1 እሳንስ ሙከ ላፍቶራ እዶ ኣርሳ ቀልመ ጉበሙ ከን ዹንዹመ ሰዲ ኦል ዼረቱ እጃረን፤ እዶን ኣርሳ ኩንስ ዼርነ ዹንዹመ ሸኒፊ በልእነ ዹንዹመ ሸኒ ቀባቴ ገመ አፍረኒኑ ወል ቅጤ ቱሬ። 2 ቶኮ ቶኮ ጎሌወን አፍረኒት ጋንፈ ቶልቸን፤ ጋንፋፊ እዶ ኣርሳ ሰነ ሙኩመ ቶኮራ ቶልቸን፤ እዶ ኣርሳ ሰነረትስ ናሲ ኡፍሰን። 3 እሳንስ ምአሳ ሁንደ ጄቹንስ ዋን እቲን ዳራ ሀረን፣ ዋን እቲን ዳራ ሀማረን፣ ወጪቲ፣ ሆኮ ፎኒቲፊ ባቱ እብዳ ናሲራ ቶልቸን። 4 እዶ ኣርሳ ሰናፍስ ናሲ ወል ኬሰ ጠጠሜን ግንግልቻ ሆጄተኒ አከ እን ሀመ ወለካ እዶ ኣርሳት ኦል በኤ መርሳሳ ጀላን ጅራቱ ጎዸን። 5 አከ እሳን ደንቀራወን ቀበተኒፍስ ጎሌወን ግንግልቻ ናሲ ሰና አፍረኒፍ ቁቤላወን ናሲ ሆጄተን። 6 ደንቀራወን ሙከ ላፍቶስ ቶልቸኒ ናሲ እት ኡፍሰን። 7 እዶ ኣርሳ ሰነ እቲን ባቹፍስ ደንቀራወን ሰነ ቁቤላወን ገማ ገመናን እዶ ኣርሳረ ጅረን ኬሰ ገልቸን። እዶ ኣርሳ ሰነስ ኬሰሳ ዱዋ ጎዸኒ ሳንቃራ ቶልቸን።
ገበቴ እት ዽቀተን
8 እሳንስ ገበቴ እት ዽቀተን ከን ናሲ ሚለሳ ከን ናሲራ ሆጄተሜ ወጅን ኦፍ እላሌወን ዱበርቶተ በልበለ ዱንካነ ወል ገኢ ዱረ ተጃጅለኒራ ቶልቸን።
ኦብዲ
38፥9‑20 ኩወፈ – በኡ 27፥9‑19
9 ከነት ኣንሰኒ ኦብዲ ቶልቸን። ኦብድችስ ገመ ክባቲን ዹንዹመ ዽበ ቶኮ ዼረቴ ጎልጋ ቁንጬ ተልባ ከን ቀልእፈሜ ፎአሜራ ሆጄተሜስ ቀበ ቱሬ፤ 10 ኡቱባወን ድግደማፊ ሚለ ናሲ ድግደመ ቀበ ቱሬ፤ ኡቱባወን ኩኔንስ ሆኮወኒፊ ሶማወን ሜቲራ ሆጄተመን ቀቡ ቱሬ። 11 ገመ ካባቲንስ አከሱመ ዹንዹመ ዽበ ቶኮ ዼረቴ ኡቱባወን ድግደማፊ ሚለ ናሲ ድግደመ ቀበ ቱሬ፤ ኡቱባወን ሱንስ ሆኮወኒፊ ሶማወን ሜቲራ ቶልፈመን ቀቡ ቱረን።
12 ገመ ልጣቲን ዹንዹመ ሸንተመ በልአቴ ጎልጋወን ኡቱባ ኩዸኒፊ ሚለ ኩዸን ቀበ ቱሬ፤ ሆኮወኒፊ ሶማወን ኡቱቦተ ሰናስ ሜቲራ ሆጄተመን። 13 ፊጤ በኣቲን፣ ከራ በአ ቢፍቱቲን ዹንዹመ ሸንተመ በልአተ ቱሬ። 14 ጎልጋወን ዹንዹመ ኩዸ ሸን ዼዼረተኒ ኡቱባ ሰዲፊ ሚለ ሰዲ ቀበንስ ከራ በልበለ ቶኮረ ቱረን። 15 ጎልጋወን ዹንዹመ ኩዸ ሸን ዼዼረተኒ ኡቱባ ሰዲፊ ሚለ ሰዲ ቀበንስ በልበለ ኦብዲ ሰነረ ገመ ካኒን ቱረን። 16 ጎልጋወን ናኖ ኦብዲ ሰና ሁንድ ቁንጬ ተልባ ከን ቀልዽፈሜ ፎአሜራ ቶልፈመን። 17 ሚለወን ኡቱቦተ ሰና ናሲራ ቶልፈመን። ሆኮወኒፊ ሶማወን ኡቱቦታሞ ሜቲራ ቶልፈመኒ ፊጤ ኡቱቦተ ሰናት ሜቲ ኡፍሰን። ኡቱቦን ኦብዲ ሰና ሁንድኑስ ሶማወን ሜቲ ቀቡ ቱረን።
18 ጎልጋን በልበለ ኦብዲ ሰና ክሪ ብፈ ጩቁሊሳ፣ ዺልጌ፣ ብልዲማፊ ቁንጬ ተልባ ከን ቀልእፈሜ ፎአሜን ዸአሜረት ፋዬፈሜ ሆጄተሜ ቶልፈሜ። እንስ ዹንዹመ ድግደመ ደልገ ዼረቴ አኩመ ኦብድቻ ዹንዹመ ሸን ኦል ዼረተ ቱሬ፤ 19 ኡቱባ አፉሪፊ ሚለ ናሲ አፉርስ ቀበ ቱሬ። ሆኮወኒፊ ሶማወንሳኒ ሜቲራ ቶልፈመኒ ፊጤሳኒት ሜቲን ኡፍፈሜ ቱሬ። 20 ቆፎን ዱንካነ ቁልቁሉቲፊ ቆፎን ናኖ ኦብዲ ሰና ሁንድ ናሲራ ቶልፈመን።
ምአ ዱንካን እቲን ሆጄተሜ
21 ባይእን ምአ ዱንካን ቁልቁሉን ጄቹንስ ዱንካን ዹገ በኡምሳ እቲን ሆጄተሜ ከን ሌዎትን አጀጀ ሙሴቲን ቀጄልፈመ ኢታማር እልመ አሮን ሉብቻቲን ገልሜሰን ከናዸ። 22 ቤዘልኤል እልም ኡር ጄቹንስ እልም እልመ ሁር ነምች ጎሰ ይሁዳ ሱን ዋን ዋቀዮ ሙሴ አጀጄ ሁንደ ሆጄቴ። 23 ኦሆሊያብ እልም አሂሳማክ ነምች ጎሰ ዳን ሱንስ እሰ ወጅን ቱሬ፤ እንስ ኦጌሰ ሆጂ ሀርካ፣ ኦጌሰ ብፈ ባሱፊ ከን ክሪ ብፈ ጩቁሊሳ፣ ዺልጌ፣ ብልዲማፊ ቁንጬ ተልባ ከን ቀልእፈሜ ፎአሜን ዋ ፋዬሱ ቱሬ። 24 ባይእን ወርቄ ኣርሳ ሶቾፈሙ ከን ሆጂ እዶ ቁልቁሉ ሰና ሁንደረ ኦሌ ወሉማ ገለት አከ መዳሊ ሰቅሊ እዶ ቁልቁሉት ታላንቲ 29ፊ ሰቅሊ 730 ቱሬ።
25 ሜቲን ነሞተ ወልዳ ኬሳ ለካአመንራ አርገሜስ አከ መዳሊ ሰቅሊ እዶ ቁልቁሉት ታላንቲ 100ፊ ሰቅሊ 1,775 ቱሬ። 26 ነሞትን ወረ ዱራን ለካአመኒ ጅረንት ደበለመን ከኔን ኡሙሪንሳኒ ወጋ ድግደመ ዮካን ሀመና ኦል ተኤ 603,550 ቱረን። እሳን ኩኔንስ አከ መዳሊ እዶ ቁልቁሉት መቱመ መታን ቤካ * ቶኮ ቶኮ ጄቹን ወለካ ሰቅሊ ቶኮ ቶኮ ባሰን። 27 ሜቲ ታላንቲ 100 ሰናን ሚለወን እዶ ቁልቁሉቲፊ ሚለወን ጎልጋቱ ሆጄተሜ፤ ታላንቲ 100ፊ ሚለ 100 ሆጄተሜ፤ ሚለ ቶኮፍ ታላንቲ ቶኮቱ በርባችሴ ጄቹዸ። 28 እሳንስ ሰቅሊ 1,775 ሰነ ሆኮ ኡቱባወኒ ቶልቹፍ፣ ፊጤ ኡቱባወኒት ኡፍሱፊ ሶማወንሳኒ ቶልቹፍ እት ፈየደመን።
29 ናሲን ኣርሳ ሶቾፈሙስ ታላንቲ 70ፊ ሰቅሊ 2,400 ቱሬ። 30 እሰስ ሚለ በልበለ ዱንካነ ወል ገኢ፣ እዶ ኣርሳ ከን ናሲራ ሆጄተሜ፣ ግንግልቻሳ ከን ናሲራ ሆጄተሜፊ ምአሳ ሁንደ ቶልቹፍ እት ፈየደመን፤ 31 አከሱመስ ሚል ናኖ ኦብዲ፣ ሚል በልበለ ኦብዲ፣ ቆፎወን ዱንካነ ቁልቁሉ ሁንዲፊ ቆፎወን ናኖ ኦብዲ ሁንድ ናሲራ ሆጄተመን።
* 38:26 ቤካን ቶኮ ግራሚ 7።