2
ዋመሙ ህስቅኤል
1 እንስ፣ “ያ እልመ ነማ፣ ሚለኬቲን ዻበዹ፤ አን ስተን ዱበዻ” ናን ጄዼ። 2 አኩመ እን ዱበቴንስ ሀፉር አነት ሴኔ ሚለኮቲን ነ ዻበቺሴ፤ አንስ እሳ ነት ዱበቱ ነንዸገኤ።
3 እንስ አከነ ናን ጄዼ፦ “ያ እልመ ነማ፣ አን ገረ እስራኤሎታት፣ ገረ ሰበ ፍንጭላ ከን ነት ፍንጭሌ ሰናት ስን ኤርገ፤ እሳኒፊ አቦቲንሳኒ ሀመ ሀርኣት ነት ፍንጭለኒሩ። 4 ሰብን አን እት ስ ኤርጉ ሱን ድዳፊ መተ ጀቤሰ። አትስ፣ ‘ዋቀዮ ጎፍታን አከነ ጄዸ’ ጄዺን። 5 እሳን መነ ፍንጭላዻቲ፤ ዸገአንስ ዸገኡ ባተንስ አከ ራጂን እሳን ግዱ ጅሩ ንቤኩ። 6 ያ እልመ ነማ፣ አት እሳን ዮካን ዱቢሳኒ ህንሶዳትን። ሶኮሩፊ ቆራቲን ስ መርሱስ፣ ቶርባንቀባ ግዱ ጅራቱስ ህንሶዳትን። እሳን መነ ፍንጭላ ተአንዩ አት ዋን እሳን ዱበተን ህንሶዳትን ዮካን እሳን ስ ህንርፈቺስን። 7 ዋን እሳን ፍንጭልቶተ ተአኒፍ፣ ዸገአንስ ዸገኡ ባተንስ አት ዱቢኮ እሳንት ህሙ ቀብደ። 8 ያ እልመ ነማ፣ አት ገሩ ዋን አን ሲን ጄዹ ዸጌፈዹ፤ አት አከ መነ ፍንጭላ ሰና ህንፍንጭልን፤ አፋንኬ በነዹቲ ዋን አን ሲፍ ኬኑ ኛዹ።”
9 ከነረት አን ኡቱ ሀርክ ቶኮ ነት ሂጠቱን አርጌ። ሀርከ ሰነ ኬሰስ ክታበ መረማ ቶኮቱ ቱሬ፤ 10 እንስ ፉለኮ ዱረት ክታበ ሰነ ድሪርሴ። ክታበ ሰነረትስ፣ ዱራ ዱባን ፋሩን ቦእቻ፣ ገዲፊ ወዋናን በሬፈመኒ ቱረን።