6
እዮብ
1 እዮብስ አከነ ጄዼ ዴብሴ፦
2 “ኡቱ ገድኮ ሰፈረሜ
ዽጵንኮ ሁንድስ መዳሊረ ካአሜ ጅራቴ!
3 ዋን እን ጭረቸ ገላና ጫላ ኡልፋቱፍ፣
አሪቲን ዱበቹንኮ ነመ ህንድንቅሲሱ ቱሬ።
4 ጥየወን ዋቀ ዋን ሁንደ ደንደኡ ነ ኬሰ ጅሩ፤
ሀፉርኮ ሱሚሳኒ ዹገ፤
ሶዳችሱን ዋቃ ነት ህሪሬረ።
5 ሀሬን ዲዳ ኡቱ መርገ ቀቡ ሀላካ?
ዮካን ቆትዮን ኡቱ ኦካ ቀቡ በሮዳ?
6 ኛትን ህንምኦፍኔ ሶግደ መሌ ኛተማ?
ዮካን ብሻን ሀንቃቁ ንምኣዋ?
7 አን እሰ ቱቁ ህንፌዹ፤
ኛትን አከሲ ነ ዹኩብሰ።
8 “ኡቱ ከዸናንኮ ዴቢ አርገቴ፣
ዋቅንስ ዋን አን ሀዉ ና ኬኔ ጅራቴ፣
9 ኡቱ ነ ጨጨብሱን ፌዺ ዋቃ ተኤ፣
ኡቱ ሀርክሳ ሂከሜ ነ ገላፈቴ!
10 ስላ ኩን ጀጀብነ ና ተአ ቱሬ፤
ዹኩበ ሀማ ኬሰትዩ ነንገመደ ቱሬ፤
አን ዱቢ ቁልቁልቸ ሰና ህንገኔቲ።
11 “አመስ አከን አብደዹፍ ጀብንኮ ማል?
አከን ኦብሱፍስ ሁምንኮ ማል?
12 አን ጀብነ ዸጋ ቀባ?
ፎንኮስ ናሲዻ?
13 አን ኦፍ ገርጋሩፍ ሁምነ ቶኮሌ ቀባ?
ኦጉማን ነ ኬሳ በዴረ ምቲ?
14 “ነምን ምቹሳቲፍ ገራ ህንላፍኔ
ዋቀ ዋን ሁንደ ደንደኡዩ ሶዳቹ ዺሴረ።
15 ኦቦሎትንኮ ገሩ አከ ዶሎሎ፣
አኩመ ለገ ዬሮፍ ጉቴ ደርቡ ጎዎምስቶተ፤
16 እሳን ለገ ጨቢዻን ቦረኤ
ዮሙ ጨቢን ሱን በቁትሞ ጉቴረ ያኡት።
17 ለጌን ዬሮ ቦን ጭሙት ንጎጎጉ፤
ዬሮ ሆኣትሞ እዶሳኒቲ በዱ።
18 ወር ጋላን ደልደለን ከራሳኒራ ጀልአቱ፤
ገሞጂት ነምአኒ ዹሙ።
19 ደልደልቶትን ቴማ ከኔን ጋላን ደልደለን ብሻን በርባዱ፤
ከራ አዴምቶትን ሼባሞ እሳን አብደቱ።
20 እሳን ዋን አብደተኒ ቱረኒፍ ንቃነአን፤
አች ገአኒስ ዋን ጄዸን ወላለን።
21 አመስ እስን አከ ዋን ፋይዳ ህንቀብኔ ታተን፤
ግድራኮ አርግተኒ ሶዳተን።
22 አን ተኩማ፣ ‘ዋ ናፍ ኬና’ ዮካን
‘ቀቤኘኬሰን ፉሪ ናፍ ጎዻ’ ጄዼራ?
23 ዮካን፣ ‘ሀርከ ዲና ጀላ ነ ባሳ’ ዮካን፣
‘ሀርከ ጩንቁርስቶታ ጀላ ነ ፉራ’ ጄዼራ?
24 “ነ በርሲሳ፤ አን ነንጨልእሰ፤
እዶ አን እት ዶጎጎሬስ ነ አርግሲሳ።
25 ዱቢን ቀጄላን አከም ኡልፋታዸ!
ፈልሚንኬሰን ገሩ ማል ምርከኔሰ?
26 እስን ዋን አን ጄዹ ቀጄልቹ፣
ዱቢ ነመ አብዲ ኩተቴስ አከ ቡቤት ሄዱ በርባዱ?
27 እስን እጆሌ አባ ህንቀብኔት እጣ ቡፈቱ፤
ምቾተኬሰኒፍስ ቦለ ቆቱ።
28 “አመ ገሩ ዮ ፌዺኬሰን ተኤ ነ እላላ።
አን ፉለኬሰን ዱረት ነንሶባ?
29 ዴብኣ፤ ሙርቲስ ህንጀልእስና፤
ሁበዻ፤ አን ነመ ቀጄላዻቲ።
30 ጀልእን አረበኮረ ጅራ?
አፋንኮ ደበ አዳን ባሱ ህንደንደኡ?