22
1 መቃን ጋሪን በዻዹማ ጉዳ ጫላ ፍለተማዸ፤
ከበጀሙንስ ሜቲፊ ወርቄ ጫለ።
2 ወን ሶሬሳፊ ህዬሰ ወል ፈኬሱ ከናዸ፦
ኡማን ሁንደሳኒ ዋቀዮዸ።
3 ነምን ሁበታን በላ አርጌ ጀላ ዾከተ፤
ወላላንሞ እቱመ ዴሜ አደበመ።
4 ገድ ኦፍ ቀቢስኒፊ ዋቀዮን ሶዳቹን፣
ቀቤኘ፣ ኡልፍናፊ ጅሬኘ ነማ ኬኑ።
5 ከራ ሀሞታረ ቆራቲፊ ክዮቱ ጅረ፤
ነምን ሉቡሳ ኤገቱ ገሩ
ዋን ከነራ ፈጋቴ ጅራተ።
6 ዳእመ ቶኮ ከራ እንረ ዴሙ ቀቡ በርሲስ፤
እን ጋፈ ዱሎሜዩ ከራ ሰነራ ህንጀልአቱ።
7 ሶሬስ ህዬሰ ቡልቸ፤
ልቄፈታን ገርብቸ ልቄስቱት።
8 ነምን ሀምነ ፈጫሱ ረክነ ሃመተ፤
ኡሌን ኣሪሳስ ንሁራኣ።
9 ነምን አርጃን ዋን ኛተሳ ህዬዪፍ ቆዱፍ
ኦፊሳቲ ንኤብፈመ።
10 ቆስቱ ኦፍ ብራ አርእ፤ ሎል ንቀበናኣ፤
ወል ድዳፊ አረብሶንስ ህንጅራቱ።
11 ነመ ቁልቁልነ ገራ ጃለቱፊ
ዱቢንሳ ነመት ቶሉ ሞቲን ምቹ እሳፍ ተአ።
12 እጅ ዋቀዮ ጥዬፈቴ ቤኩምሰ እላለ፤
እን ገሩ ዱቢ ነመ ህንአመነምኔ ንቡሼሰ።
13 ዽባኣን፣ “ሌንጭ አለ ጅረ!
አን ከራ ጉባት ነንአጄፈመ!” ጄዸ።
14 አፋን ኤጅቱ ቦለ ገድ ፈጎዸ፤
ነምን ዼከምሰ ዋቀዮ ጀለ ጅሩ አች ኬሰ ቡአ።
15 ጎዉማን ያደ ዳእማ ኬሰት ህዸሜረ፤
ኡሌን እቲን አደበን ገሩ እራ ፈጌሰ።
16 ነምን ቀቤኘሳ ጉድፈቹፍ ጄዼ
ህዬሰ ሀጩጩፊ ከን ሶሬሳፍ ኬና ኬኑ ንዴገ።
ጄቾተ ሶዶመን ነመ ኦጌሳ
ጄቸ ቶኮፋ
17 ቀልቤፈዹቲ ዋን ነምን ኦጌስ ጄዹ ዸጌፈዹ፤
ያደኬስ ገረ ዋን አን በርሲሱት ዴብፈዹ፤
18 ዮ አት ቀልቢት ቀበቴ
ሁንዱመሳ ህዺኬረት ቆጴፈቴ
ወን ኩን ነመ ገመቺሳቲ።
19 አከ አብዲንኬ ዋቀዮ ተኡፍ
አን ሀርአ ሱመ መታ ኬዩ ነንበርሲሰ።
20 አን ጄቸ ሶዶመ፣ ጄቸ ጎርሳቲፊ
ቤኩምሳ ሲፍ ህንበሬስኔ?
21 ከነስ አን አከ አት ወረ ስ ኤርገኒፍ
ዴቢ ዹጋ ኬንቱፍ ዋን ቀጄላፊ
ዹጋ ስ አርግሲሱፍን በሬሴ ምቲ?
ጄቸ ለመፋ
22 አት ሰበቢ እን ህዬሰ ተኤፍ ጄቴ ህዬሰ ህንሳምን፤
ረከታስ መነ ሙርቲት ህንጩንቁርስን፤
23 ዋቀዮ ዱቢሳኒ ንእላላፍ፤
ጅሬኘ ወረ እሳን ሳመኒስ ንሳማቲ።
ጄቸ ሰደፋ
24 ነመ ደፌ ኣሩ ምቹ ህንጎዸትን፤
ነመ አከ ሰልጳት ዼከሙ ወጅንስ
ቶኩማ ህንቀባትን፤
25 ዮ ከነ ጎቴ ከራሳ በረተ፤
ኦፊኬስ ክዮት ገልችተ።
ጄቸ አፍረፋ
26 ነመ ሀርከ ዸኤ ዋዳ ገሉ
ዮካን ነመ ልቂ ነማቲፍ ወቢ ተኡ ህንተእን፤
27 ዮ አት ዋን ባፍቱ ዸብዴ፣
ስሬን ኬዩ ስ ጀላ ፉዸተመ።
ጄቸ ሸነፋ
28 ዸጋ ዳሪ ዱሪ፣
ከን አቦቲንኬ ዻበን ህንዺብን።
ጄቸ ጀአፋ
29 ነመ ሆጂሳ ኬሰት ኦጉማ ቀቡ አርግቴ?
እን ፉለ ሞቶታ ዱረ ዻበተ፤
ፉለ ነሞተ ካኒ ዱረ ገሩ ህንዻበቱ።