4
ኦጉማን ዋን ሁንደ ጫልት
1 ያ እልማንኮ፣ ሜ ጎርሰ አባን ነማፍ ኬኑ ዸገኣ፤
ቀልቤፈዻቲ ሁበትና አርገዻ።
2 አን በሩምሰ ጋሪ እስኒ ነንኬነ፤
ከናፉ በርሲሰኮ ህንዺስና።
3 ዬሮ አን ሙጫ ጥና ተኤ መነ አባኮ ቱሬት፣
ዬሮ አን ዳእመ ዺገ ተኤ ሃዸኮቲፍ እልመ ቶክቸ ቱሬት፣
4 እን አከነ ጄዼ ነ በርሲሴ፤
“ገራኬ ጉቱዻን ዱቢኮ ጀቤሲ ቀበዹ፤
ሴረኮ ኤግ፤ አት ንጅራታቲ።
5 ኦጉማ አርገዹ፤ ሁበትናስ አርገዹ፤
ዱቢኮ ህንደገትን ዮካን እራ ህንጀልአትን።
6 ኦጉማ ህንዺስን፤ እሼን ስ ኤግዲ፤
እሼ ጃለዹ፤ እሼንስ ስ ትክስቲ።
7 ኦጉማን ዋን ሁንደ ጫልት፤ ከናፉ ኦጉማ አርገዹ።
ዮ እሼን ዋን አት ቀብዱ ሁንደ ስ ባስፍቴሌ ሁበትና አርገዹ።
8 ኦጉማ ከበጅ፤ እን ኦል ስ ጉድሳቲ፤
እሰ ሀመዹ፤ እንስ ስ ከበጃቲ።
9 እሼን ከለቸ በሬዳ መታኬረ ሲፍ ኬስ፤
ጎንፎ ሚዸጋሌ ሲፍ ኬንት።”
10 ያ እልመኮ ዸገእ፤ ዋን አን ጄዹሌ ፉዸዹ፤
በር ጅሬኘኬቲስ ንባይአታ።
11 አን ከራ ኦጉማረ ስን ቀጄልቸ፤
ዳንዲ ቀጄላረስ ስን ቡሰ።
12 ዬሮ አት ዴምቱ፣ ተርካንፊንኬ ህንእትፈሙ፤
ዮ ፊግዱሌ አት ህንጉፈቱ።
13 ቀጄልፈመ ጀቤሲ ቀበዹ፤ ገድ ህንዺስን፤
ዋን እን ጅሬኘኬ ተኤፍ ጀቤሲ ኤገዹ።
14 ዳንዲ ሀሞታረ ሚለኬ ህንዻብን
ዮካን ከራ ጀልኦታረ ህንዴምን።
15 እራ ፈጋዹ፤ እረስ ህንዴምን፤
እራ ጎሪቲ ከራኬረ ቀጄል።
16 እሳን ዋን ሀማ ሆጄተን መሌ ረፉ ህንደንደአኒቲ፤
እሳን ሀመ ነመ ጉፈቺሰንት ህርበ ህንአርገተን።
17 እሳን ቡዴነ ሀምና ኛቱ፤
ዳዺ ወይኒ ከን ደባን አርገሜ ዹጉ።
18 ከራን ቀጄልቶታ አኩመ እፈ በሪ በራቃ
ከን ሀመ ሳፋት እቱመ ፉፌ እፋ ዴሙት።
19 ከራን ሀሞታ ገሩ አኩመ ዱከነ ጉዳት፤
እሳን ዋን እሳን ጉፈቺሱ ህንቤከን።
20 ያ እልመኮ፣ ዋን አን ጄዹ ቀልቤፈዹ፤
ዱቢኮቲፍስ ጉረ ኬን።
21 አከ እን ፉለኬ ዱራ ዸበሙ ህንጎዽን፤
ገራኬ ኬሰ ኦል ካአዹ፤
22 እን ወረ እሰ አርገቱፍ ጅሬኘ፣
ዸግነ ነማ ጉቱፍስ ፈይናቲ።
23 ዋን ሁንደ ጫላ ቀልቢኬ ኤገዹ፤
ቡርቃን ጅሬኛ አቺ በኣቲ።
24 ዱቢ ጀልእና አፋንኬ ኬሳ በሌስ፤
ሃሳ ሀማስ አረበኬራ ፈጌስ።
25 እጅኬ ከለቲዻን ቀጄልቼ ሃእላሉ፤
አትስ ጥዬፈዹ ፉለኬ ዱረ እላል።
26 ሚለኬቲፍ ዳንዲ ወል ቅጤፈዹ፤
ከራንኬ ሁንድኑ ሃጀባቱ።
27 ገረ ምርጋት ዮካን ገረ ብታት ህንጎርን፤
ሚለኬ ሀምነራ ኤገዹ።