23
ሳራን ዱኡሼ
1 ሳራን ወጋ ዽበ ቶኮፊ ድግደሚ ቶርበ ጅራቴ፤ በር ጅሬኘ ሳራስ ከኑመ ቱሬ። 2 እሼንስ ክርያት አርባቅ ጄቹንስ ኬብሮን ብየ ከነኣን ኬሳ ሰነት ዱቴ፤ አብረሃምስ ሳራዻፍ ገዱፊ ቦኡዻፍ ጄዼ ዸቄ።
3 አብረሃም ሬፈ ኒቲሳ ብራ ከኤ ሄቶታን አከነ ጄዼ፤ 4 “አን ግዱኬሰንት ኦርማፊ ኬሱማዸ። አከ አን ዱኣኮ እት አዋለዹፍ ለፈ አዋላፍ ተኡ ነት ጉርጉራ።”
5 ሄቶትንስ አከነ ጄዸኒ አብረሃሚፍ ዴቢ ኬነን፤ 6 “ጎፍታ፣ ኑ ዸገእ። አት ኑ ግዱት ሹሚ ጀባዸ። ዱኣኬ እዶ አዋለኬኛ ኬሳ ከን አከ መሌ ፍለተማ ተኤት አዋለዹ። ኑ ኬሳ ነምን እዶ አዋለሳት ዱኣኬ አዋለቹ ስ ዾወቱ ቶኮዩ ህንጅሩ።”
7 አብረሃምስ ኦል ከኤ ፉለ ነሞተ ብየ ሰና ፉለ ሄቶታ ዱረት ገድ ጄዼ ሀርከ ፉዼ። 8 አከነስ እሳኒን ጄዼ፤ “አን ዱኣኮ አከን አዋለዹ ፌዺ ዮ ቀባተን ነ ዸገኣቲ ኤፍሮን እልመ ዞሀር ሰነ ና ከዸዻ። 9 እንስ ሆልቀ መክፌላ ጄዸሙ ከን ቀርቀረ ለፈ ቆቲሳሳት አርገሙ ሰነ ነት ንጉርጉረ። እን እዶ አዋላ ሰነ ገቲ ጉቱዻን ፉለኬሰን ዱረት አከ ነት ጉርጉሩፍ ና ጋፈዻ።”
10 ኤፍሮን ሄትች ሰበሳ ግዱ ታኣ ቱሬ፤ እንስ ኡቱመ ሄቶትን ገረ ከረ መጋላሳ ዹፈን ሱን ሁንድ ዸገአኑ አከነ ጄዼ አብረሃሚፍ ዴቢ ኬኔ፤ 11 “ጎፍታኮ፣ አከነ ምት፤ ሜ ነ ዸጌፈዹ፤ አን ለፈ ቆቲሳ ከነ ሲፍ ነንኬነ፤ ሆልቀ አች ጅሩስ ሲፍ ነንኬነ፤ አን ፉለ ሰበኮ ዱረት ሆልቀ ከነ ሲፍን ኬነ፤ ዱኣኬ እት አዋለዹ።”
12 አብረሃም አመሌ ፉለ ሰበ ብየ ሰና ዱረት ገድ ጄዼ ሀርከ ፉዼ፣ 13 ኡቱመ እሳን ዸገአኑ ኤፍሮኒን፣ “ዮ ፌዺኬ ተኤ፣ ነ ዸገእ። አን ገቲ ለፈ ቆቲሳ ከና ነንከፈለ። አከ አን ዱኣኮ አችት አዋለዹፍ ገቲ ከነ ነ ሀርካ ፉዸዹ” ጄዼ።
14 ኤፍሮንስ አከነ ጄዼ አብረሃሚፍ ዴቢ ኬኔ፤ 15 “ጎፍታኮ፣ ሜ ነ ዸገእ፤ ገቲን ለፈ ከና ሜቲ ሰቅሊ ዽበ አፉር ተአ፤ ገሩ ኩን አናፊ ስ ግዱት ማል? ዱኣኬ እት አዋለዹ።”
16 አብረሃምስ ዋን ኤፍሮን ዱበቴ ሰነ ፉዸቴ ገቲ እን ኡቱመ ሄቶትን ዸገአኑ ህመቴ ሰነ መዳሌፍ፤ ገቲን ሱንስ አከ መዳሊ ደልደልቶተ ዬሮ ሰናት ሜቲ ሰቅሊ ዽበ አፉር ቱሬ።
17 አከስት ለፍት ቆቲሳ ኤፍሮን ከን ፉለ መምሬ ዱረ፣ መክፌላ ኬሰ ጅሩ ሱን ጄቹንስ ለፍት ቆቲሳቲፊ ሆልቅ እሰ ኬሰ ጅሩ፣ ሙክን ዳንጋ ለፈ ቆቲሳ ሰነ ኬሰ ጅሩ ሁንድ፣ 18 ፉለ ሄቶተ ገረ ከረ መጋላ ዹፈን ሁንዳ ዱረት አከ ዻላት አብረሃምት ደበርፈሜ። 19 ኤርገሲ አብረሃም ብየ ከነኣን ኬሰ፣ ሆልቀ መክፌላ ከን መምሬ ብረ ጄቹንስ ኬብሮን ብረ ጅሩ ሰነት ኒቲሳ ሳራ አዋለቴ። 20 አከስት ለፈ ቆቲሳ ሱኒፊ ሆልቅ አች ኬሳ አከ ለፈ አዋላ ተኡፍ ሄቶተራ አከ ዻላት አብረሃምት ደበርፈሜ።