49
ተጃጅላ ዋቀዮ
1 ያ ብዮተ ብሻን ግዱ ነ ዸጌፈዻ፤
ያ ሰቦተ ፈጎ ጅራተን ዋን ከነ ዸገኣ፦
ኡቱ አን ህንዸለትን ዱረ ዋቀዮ ነ ዋሜ፤
ኡቱ አን ገደሜሰ ሃዸኮ ኬሰ ጅሩ መቃ ና ባሴ።
2 እን አፋንኮ አከ ጎራዴ ቀረሜ ጎዼ፤
ጋድዱ ሀርከሳቲን ነ ዾክሴ፤
ጥየ ጩሉሉቅፈሜ ነ ጎዼ፣
መንኤ ጥየሳ ኬሰ ነ ካአቴ።
3 እንስ፣ “ያ እስራኤል፣ አት ገርብቸኮ
ከን አን ኡልፍነኮ እሰረት ሙልእሱዸ” አናን ጄዼ።
4 አን ገሩ፣ “አከሱማነን እት ደዸቤ፤
ሁምነኮስ ዋኑመ ፋይዳ ህንቀብኔተን ፍጤ።
ተኡስ ዹጋንኮ ሀርከ ዋቀዮ፣
ገቲንኮስ ዋቀ ብረ ጅረ” ነንጄዼ።
5 ዋን አን ፉለ ዋቀዮ ዱረት ኡልፍነ አርገዼ
ዋቅንኮ ጀብነ ና ተኤፍ፣
ዋቀዮ እን አከ አን ያቆብን ዴብሴ ገረሳት ፍዱፍ፣
እስራኤልን እሰ ብረት ወልት ቀቡፍ፣
አከ አን ገርብቸሳ ተኡፍ
ገደሜሰ ኬሰት ነ ቶልቼ ሱን አከነ ጄዸ፤
6 እንስ፣ “አት ጎሶተ ያቆብ ዴብፍቴ ዻቡፍ፣
እስራኤሎተ አን ኤጌ ሰነስ ዴብፍቴ ፍዱፍ
ገርብቸኮ ተኡንኬ ሲፍ ባይኤ ሰልጳዸ።
አከ ፈይንኮ ቀርቀረ ለፋ ገኡፍ
አን ነሞተ ኦርማቲፍ እብሳ ስን ታስሰ” ጄዸ።
7 ዋቀዮ ፉሪፊ ቁልቁልች እስራኤል፣
እሰ ነማን ቱፈተሜ ሰብንስ ጅቤ፣
ተጃጅላ ቡልችቶታ ሰናን አከነ ጄዸ፦
“ሰበቢ ዋቀዮ አመነማ
ቁልቁልቸ እስራኤል እሰ ስ ፍለቴ ሰናቲፍ
ጄዸኒ ሞቶትን ስ አርገኒ ኦል ከኡ፤
እልማን ሞቶታስ አርገኒ ሰገዱ።”
ዴብፈምቴ እጃረሙ እስራኤል
8 ዋቀዮ አከነ ጄዸ፦
“አን ዬሮ ፉዸተመ ቀቡት ሲፍን ዴብሰ፤
ጋፈ ፈይናትስ ስን ገርጋረ፤
አከ አት ዻለ አባ ህንቀብኔ
ዴብፍቴ ዻልችፍቱፍ፣
አን ስን ኤገ፤
አከ አት ሰባፍ ከኩ ታቱስ ስን ጎዸ፤
9 አከ አት ወረ ቦጅአመኒን፣ ‘ኮታ በኣ’
ወረ ዱከነ ኬሰ ጅራተኒንሞ፣ ‘ብልሰ በኣ’ ጄቱ ስን ጎዸ።
“እሳን ከራረት ዋ ኛቱ፤
ጋረ ቁልቁላኣረትስ እዶ ቁበታ አርገቱ።
10 እሳን ህንቤለአን፤ ህንዼቦተንስ፤
ሆእ ገሞጂ ዮካን አዱን እሳን ህንጉቡ።
እን እሳኒፍ ገራ ላፉ እሳን ጌጌሰ፤
ቀርቀረ ቡርቃ ብሻኒረ እሳን ቀጄልቸ።
11 ቱሉወንኮ ሁንደ ከራት ነንጌደረ፤
ዳንዲወንኮ ጉርጉዳንስ ወል ቅጤፈሙ።
12 ኩኖ፣ እሳን ብየ ፈጎዻ ንዹፉ፤
ገሪን ካባ፣ ገሪን ዽኣ፣
ካንሞ ብየ አስዋኒቲ ንዹፉ።”
13 ያ ሰሚወን፣ እልልቻ፤
ያ ለፈ ገመድ፤
ያ ቱሉወን፣ ጉድሳ ፋርፈዻ!
ዋቀዮ ሰበሳ ንጀጀቤሰ፤
ወረ ረከተኒፍስ ገራ ንላፋቲ።
14 ጥዮን ገሩ፣ “ዋቀዮ ነ ገቴረ፤
ጎፍታንስ ነ እራንፈቴረ” ጄቴ።
15 “ሃት ዳእመሼ ከን ሆስፍቱ
እራንፈቹ ንደንዴሲ?
ሙጫ ዴሴፍስ ገራ ህንላፍቱ?
ዮ እሼን እራንፈቴዩ አን ስ ህንእራንፈዹ!
16 ኩኖ፣ አን በሩ ሀርከኮረት ስ ቅርጤረ፤
ደላወንኬ ዬሮ ሁንደ ፉለኮ ዱረ ጅሩ።
17 እልማንኬ አሪቲዻን ንደቸኡ፤
ወር ስ ዲገንስ ስራ በቀቱ።
18 እጀኬ ኦል ፉዸዹቲ ናኖኬ እላል፤
እልማንኬ ሁንድ ወልት ቀበመኒ ገረኬ ንዹፉ።
አን ጅራታዻቲ” ጄዸ ዋቀዮ።
“አት እሳን ከኔን ሁንደ አከ ፋያት ንኡፈተ፤
አከ ምስሮትስ እቲን ሚዸግፈምተ።
19 “አት ዲገምቴ ኦንቴ
ብይኬ በርበዳኡዩ
አመ ሰበኬት ለፍት ንዽጰተ፤
ወር ስ ልቅምሰን ስራ ንፈጋቱ።
20 እጆሌን አት ዬሮ ገደኬቲት ዴሴ፣
ኡቱመ ጉርኬ ዸገኡ፣
‘ለፍት ኩን ኑት ዽጰቴረ፤
ለፈረ ጅራትኑ ኑፍ ኬን’ ሲን ጄዹ።
21 ኤርገሲ አት ገራኬት አከነ ጄተ፤
‘ኤኙቱ ጀረ ከኔን ና ደኤ?
አን ገድቱፊ መሴንቱን ቱሬ፤
አን በቀቱፊ ጅበምቱን ቱሬ።
እሳን ከኔን ኤኙቱ ጉድሴ?
አን ኮጳት ሀፌን ቱሬ፤
ዮስ፣ እሳን ኩኔን ኤሳ ዹፈንሬ?’ ”
22 ዋቀዮ ጎፍታን አከነ ጄዸ፦
“ኩኖ አን ነሞተ ኦርማ ሀርካን ነንዋመ፤
ፋጂኮስ ኡመታፍ ኦል ነንቀበ፤
እሳን እልማንኬ ሀመተኒ ፍዱ፤
እንተለን ኬሞ ገቲቲሳኒት ባቱ።
23 ሞቶትን አቦቲኬ ከኔን ስ ጉድሰን፣
ኒቶትንሳኒሞ ሃዾተኬ ከኔን ሀርመ ስ ሆስሰን ንተኡ።
እሳን አደሳኒቲን ለፈት ጎምብፈመኒ ሲፍ ሰገዱ፤
አዋረ ሚለኬቲሌ ንአራቡ።
ኤርገሲ አት አከ አን ዋቀዮ ተኤ ንቤክተ፤
ወር ነ አብደተን ህንሰልጰተን።”
24 ጎቶተ ሀርካ ቦጁ ፉዸቹን፣
ገረ ጀቤዪ ሀርካስ ቦጁ ባሱን ንደንደአማ?
25 ዋቀዮ ገሩ አከነ ጄዸ፦
“ኤዬ፣ ጎቶተ ሀርካ ቦጅአምቶትን ንባፈሙ፤
ገረ ጀቤዪ ሀርካስ ቦጁን ንፉዸተመ፤
ወረ ሲን ፈልመኒን ነንፈልመ፤
እጆሌኬስ ነንበራረ።
26 አን አከ ወር ስ ሀጩጨን ፎን ኦፊሳኒ ኛተን ነንጎዸ፤
እሳን አኩመ ነመ ዳዺ ወይኒቲን መቻኡ
ዺገ ኦፊሳኒቲን ንመቻኡ።
ኤርገሲ ሰኚን ነማ ሁንድ፣
አከ አን ዋቀዮ፣ ፈይሳንኬ፣
ፉሪንኬ፣ ጀባ ያቆብ ተኤ ንቤከ።”