12
1 ኡቱ ጉያን ረክና ህንዹፍን፣
ኡቱ በር አት እት፣ “አን እት ህንገመዱ” ጄቱ ህንገእን፣
በረ ደርገጉማኬቲ ኬሰ ኡማኬ ያደዹ፤
2 ኡቱ አዱፊ እፍን፣
ጂኒፊ ኡርጂን ህንዱከናእን፣
ኡቱ ዱሜስ ቦካት ኣኔ ህንዴብእን፣
3 ዬሮ እት ኤግዶን መና ሆለተኒ
ነሞትን ጀጀቦንሞ ጉጉፈንት፣
ዬሮ እት ወር ምዻን ዳከን ሰበቢ ሙራሰ ተአኒፍ
ሆጂ ዺሰኒ፣
ከኔን ፎዳ ኬሳን እላለን አርጉ ደዸበንት፣
4 ዬሮ እት በልበል ዳንዲ ጉዳት ጌሱ ጩፈሜ
ሰገሌን ዸጋ ዳኩሞ ገድ ቡኣ ዴሙት፣
ዬሮ እት ነምን ወጨ ስምብሮቲን ደመቄ
ስርብሼ ሁንድ ገሩ ገድ ቡኣ ዴሙት፣
5 ዬሮ እት ነምን ለፈ ኦል ዼራፊ
በላ ዳንዲራ ሶዳቱ፣
ዬሮ እት ሙክን ኦቾሎኒ ደራሩ፣
ዬሮ እት ኮሮጵስን ትረቱፊ
ሀዊን ነመ ኬሳ በዱት ኡማኬ ያደዹ።
ኤርገሲ ነምን መነሳ በረ በራት ገለ፤
ወር ቦአንስ ዳንዲረ ዴዴብኡ።
6 ኡቱ ፉኞን ሜቲ ህንጭትን፣
ዮካን ኡቱ ወጪቲን ወርቄ ህንጨብን እሰ ያደዹ፤
ኡቱ ኦኮቴን ቡርቃ ብረት ህንጨጨብን፣
ዮካን ኡቱ ጌንጎን እቲን ብሻን ወራበን
ቦለ ብሻኒ ብረት ህንጨብን፣
7 ኡቱ ብዮን ለፈ ቱሬት ህንዴብእን፣
ኡቱ ሀፉርስ ዋቀ እሰ ኬኔት ህንዴብእን እሰ ያደዹ።
8 ለለባንስ፣ “ወን ሁንድ ፋይዳ ህንቀቡ! ፋይዳ ህንቀቡ!
ወን ሁንድ ፋይዳ ህንቀቡ!” ጄዸ።
ጡሙረ ዱቢ
9 ለለባን ሱን ኦጌሰ ቆፈ ኡቱ ህንተእን ቤኩምሰስ ነማፍ ንቆደ ቱሬ። እን እት ያዴ፣ ቆረቴ ፈኬኘ ባይኤ ተርቲባን ካኤረ። 10 ለለባን ኩን ጄቸ ስሪ አርገቹፍ ጄዼ ቆረቴ፤ ወን እን በሬሴስ ቀጄላፊ ዹጋዸ።
11 ዱቢን ኦጌሳ አኩመ ሜሻ እቲን ሎን ኦፈኒት፤ ጄችሳ ከን ወልት ቀበሜስ አኩመ ምስማረ ጀቤፈሜ ሩኩተሜት፤ ከነስ ትክሴ ቶኮቱ ኬኔ። 12 ያ እልመኮ፣ ዋን ከነራ ሀፌ ሁንደ ኦፍ ኤገዹ።
ክታበ ሄዱ በሬሱን ሆጂ ዹመ ህንቀብኔዸ፤ ቁአናን ባይኤንስ ነመ ደዸብሲሰ።
13 አመ ወን ሁንድኑ ዸገአሜረ፤
ዹምን ዱቢ ኩኖት፤
ዋቀ ሶዳዹቲ ሴረሳ ኤግ፤
ወን ነምን ሆጄቹ መሉ ጉዳን እሰ ከናቲ።
14 ዋቅን ሆጂ ሁንደ፣
ዋን ዾክፈሜ ሁንደስ
ጋሪ ዮካን ሀማ ታናን ሙርቲት ዽኤሳቲ።