ክታበ ሰደፋ
73
ፋርፈትና 73–89
ሞአትኖ ሙርቲ ቀጄላ
ፋርፈትና አሳፍ።
1 ዹጉማን ዋቅን እስራኤሊፍ፣
ወረ ገራንሳኒ ቁልቁሉ ተኤፍ ጋሪዸ።
2 አን ገሩ ሚልኮ ጉፈቹ ገኤ፣
ፋንኮስ ሙጩጫቹ ገኤ ቱሬ።
3 አን ዮሙን በዻዹማ ሀሞታ አርጌት፣
ኦፍ ቱልቶተት ህናፌን ቱሬቲ።
4 እሳን ህንዽጰተን፤
ዸግንሳኒስ ፈያዸ፤ ጭማ ዸስ።
5 ረክን ነመ ብራት ዹፉ እሳንት ህንዹፉ፤
እሳን አከ ነሞተ ካኒ ዹኩባን ህንዸአመን።
6 ከናፉ ኦፍ ቱሉማን ፋየ ሞርመሳኒት፤
ፍንጭለስ አከ ወያት ኡፈቱ።
7 እጅሳኒ ጮሜ አለት ዺበመ፤
ሀምን እሳን ገራት ያደን ዹመ ህንቀቡ።
8 እሳን ንቆሱ፤ ሀምነስ ንዱበቱ፤
ኦፍ ቱላ ጩንቁርሳዻን ነመ ዶርስሱ።
9 አፋንሳኒ ሰሚ ፈልመተ፤
አረብንሳኒስ ለፈ ዻለ።
10 ከናፉ ሰብን ገረሳኒት ደቸኤ
ብሻን ባይኤ ዹገ።
11 እሳንስ፣ “ዋቅን አከምት ቤኩ ደንደኣ?
ዋቅን ዋን ሁንዳ ኦሊ ቤኩምሰ ቀባ?” ጄዹ።
12 ኤጋ ነሞትን ሀሞን አከነ፤
እሳን ዬሮ ሁንደ ያዶ መሌ ጅራቱ፤
በዻዹማንስ ጉደቻ ዴሙ።
13 ዮስ አን አከሱማን ገራኮ ቁልቁልናን ኤገዼ
ሀርከኮስ አከሱማን ዽቀዼ ካ!
14 አን ጉያ ጉቱ ዸአሜረ፤
ገነመ ገነመስ አደበሜረ።
15 አን ኡቱ፣ “አከነ ነንዱበዸ” ጄዼ ጅራዼ
ስላ እጆሌኬ ነንየከን ቱሬ።
16 ገሩ ዮሙ አን ዋን ከነ ሁንደ ሁበቹ ያሌት፣
ወን ኩን ሆጂ ደዸብሲሳ ነት ተኤ።
17 ኩንስ ሀመ አን እዶ ቁልቁሉማ ዋቃ ሴኑት ቱሬ፤
ኤርገሲስ አን ገልገለሳኒ ነንሁበዼ።
18 ዹጉማን አት እዶ ሙጩጫታረ እሳን ዻብዴ፤
አከ እሳን ኩፈኒ ጨጨበኒፍስ ገድ እሳን ደርበቴ።
19 እሳን አከሚን ጉቱማን ጉቱት ሶዳዻን ፉዸተመኒ
አኩመ ተሳ በርበዳአን!
20 አኩመ አብጁን ዬሮ ነምን ህርባ ደመቁት ተኡ ሰነ፣
አትስ ያ ጎፍታ፣ አከሱመ ዮሙ ኦል ካቱ፣
ሀዊ ገራሳኒ ንቡሼስተ።
21 ዮሙ ሉቡንኮ ገድቴ
ኦኔንኮስ ወራነምቴት፣
22 አን ጎዋፊ ወላላን ቱሬ፤
ፉለኬ ዱረትስ አከ ሆሪ ነንተኤ።
23 ተኡስ አን ዬሮ ሁንደ ስ ወጅነን ጅረ፤
አትስ ሀርከኮ ምርጋ ንቀብደ።
24 አት ጎርሰኬቲን ነ ቀጄልችተ፤
ኤርገሲሞ ኡልፍነት ነ ገልችተ።
25 አን ሰሚ ኬሳ ኤኙነን ቀበ?
ለፈራስ ስ መሌ ሆማ ህንፌዹ።
26 ፎንኮፊ ኦኔንኮ ደዸቡ ደንደኡ፤
ዋቅን ገሩ ጀብነ ገራኮት፤
በረ በራንስ እን ቆደኮ።
27 ወር ስራ ፈጎ ጅረን ንበዱ፤
አትስ ወረ ሲፍ ህንአመነምኔ ሁንደ ንበሌስተ።
28 አከ አን ያዱት ገሩ ዋቀት ዽኣቹን ጋሪዸ፤
ዋቀዮ ጎፍታ ደኦኮ ጎዸዼረ፤
አን ሆጂኬ ሁንደ ነንለብሰ።