47
ኤርጋ ዋኤ ፍልስጤሞታ
1 ዱቢን ዋቀዮ ከን ዋኤ ፍልስጤሞታ ከን ኡቱ ፈረኦን ጋዛ ህንዸእን ዱረ ገረ ኤርምያስ ራጅቻ ዹፌ ከናዸ፦
2 ዋቀዮ አከነ ጄዸ፦
“ኩኖ፣ ከራ ካባቲን ብሻን ኦል ከኣ ጅረ፤
ብሻን ኩንስ ሎላ ጉቴረ ዸንገለኡ ተአ።
እንስ ብየቲፊ ዋን እሼ ኬሰ ጅሩ፣
መጋላወኒፊ ወረ እሳን ኬሰ ጅራተን ሁንደረ ገረገለ።
ኡመትን ንቦአ፤
ወር እሼ ኬሰ ጅራተን ሁንድስ ንወዋቱ፤
3 ኩንስ ሰበቢ ድድቸ ኮቴ ፈርዴን ጉሉፈኒ፣
ግርሰ ጋሪወን ዲናቲፊ
ቀቀዌሰ ጎማሳኒቲፍ።
አቦቲን እጆሌሳኒ ገርጋሩፍ ዱበት ገረ ህንገለን፤
ሀርክሳኒስ እሳንረት ላምሸአ።
4 ፍልስጤሞተ ሁንደ በሌሱፍ
ሀምባ ጢሮሲፊ ሲዶና
ገርጋሩፍ ሀፈን ሁንደስ በሌሱፍ
ጉያን ሱን ዹፌራቲ።
ዋቀዮ ፍልስጤሞተ፣
ሀምባ ቀርቀረ ከፍቶር በሌሱ ገኤረ።
5 ጋዛን ገዳን መታሼ ሃደት፤
አሽቀሎን ንጨልእስት።
ያ ሀምባ ድሬራ
እስን ሀመ ዮሚት ኦፍ ጭጭርቱ?
6 “እስን፣ ‘ያ ጎራዴ ዋቀዮ
አት ሀመ ዮሚት ህንቦቆትኔ?
መንኤኬት ዴብእ፤
ጨልእሲ ታእ’ ጄተኒ እይቱ።
7 ገሩ ኡቱ ዋቀዮ እሰ አጀጁ፣
ዬሮ ዋቅን አከ እን አሽቀሎኒፊ
ቀርቀረ ገላና ዸኡፍ ቀጄልፈመሳ ኬኑት
እን አከምት ቦቆቹ ደንደአ?”