ራጂ
ኦባድያ
1
1 ሙልአተ ኦባድያ።
1‑4 ኩወፈ – ኤር 49፥14‑16
5‑6 ኩወፈ – ኤር 49፥9‑10
ዋቀዮ ጎፍታን ዋኤ ኤዶም አከነ ጄዸ።
ኑ ኤርጋ ቶኮ ዋቀዮራ ዸጌኜረ፦
ኤርገማን ቶኮ፣ “ከኣ ዸቅኔ እሼ ሎላ፤
ወራናፍስ በኣ” ጄቹፍ ገረ ሰቦታት ኤርገሜ።
2 “ኩኖ፣ አን ሰቦተ ግዱት ስን ጥኔሰ፤
አትስ አከ መሌ ቱፈተምተ።
3 አት ከን በቀቃ ከታ ኬሰ ጅራቴ
መነኬ ለፈ ኦል ከኣረት እጃረቱ፣
ከን፣ ‘ኤኙቱ ለፈት ገድ ነ ቡሰ?’ ኦፊን ጄቱ፣
ኦፍ ቱሉማን ገራኬቲ ስ ጎዎምሴረ።
4 ዮ አት አኩመ ርሳ ኦል ፈጋቴ
ኡርጂወን ግዱት መንኤኬ እጃረቴዩ፣
አን አቺ ገድ ስን ቡሰ”
ጄዸ ዋቀዮ።
5 “ሀቱን ዮ ስት ዹፍቴ
ሳምቱን ሀልከኒን ስት ሴንቴ፣
በላ አከሚቱ ስ ኤገተ!
እሳን ሀሙመ በርባደን ቆፈ ፉዸተኒ ህንዴመኒ?
ወር እጀ ወይኒ ጉረን ኡቱ ገረኬ ዹፈኒ፣
ስላ ቀርሚ ወዪ ህንዺሰኒ?
6 ኤሳዉ ገሩ አከም ሳመሜ
ቀቤኝሳ ዾክፈማንስ ጀላ ጉረሜ!
7 ገሬንኬ ሁንድኑ ገረ ሞጋት ስ ዺበ፤
ምቾትንኬ ስ ጎዎምሰኒ ስ ሞአቱ፤
ወር ቡዴነኬ ኛተን ክዮ ስ ዱረ ካኡ፤
አት ገሩ ዋን ከነ ህንሁበቱ።
8 “አን በረ ሰነ ኦጌዪ ኤዶም፣
ነሞተ ሁበትና ቀበን ቱሉወን ኤሳውራ
ህንበሌሱ?” ጄዸ ዋቀዮ።
9 “ያ ቴማን ቀብሳኦንኬ ንርፈቱ፤
ነምን ቱሉወን ኤሳዉረ
ጅራቱ ሁንድኑስ ጎረአሜ ዹመ።
10 ሰበቢ ደበ ኦቦሌሰኬ ያቆብት ሆጄተሜቲፍ
አት ቃኒዻን ሀጉገምተ፤
በረ በራንስ ንበሌፈምተ።
11 ጋፈ አለጎን ቀቤኘሳ
ጉረተኒ ነሞትን ኦርማሞ ከረሳ ሴነኒ
ዬሩሳሌምት እጣ ቡፈተንት፣
አትስ ኮጳ ዻበቴ
እሳን ኬሳ አከ እሰ ቶኮ ታቴ።
12 ጋፈ እን ምልኪ ዸቤት
አት ኦቦሌሰኬ ቱፈቹ ህንቀብዱ ቱርቴ፤
ዮካን ጉያ በዲሳኒት
ሰበ ይሁዳት ገመዱ ህንቀብዱ ቱርቴ፤
ዮካን በረ ረክነሳኒ ኬሰ
አከ መሌ ኦፍ ቱሉ ህንቀብዱ ቱርቴ።
13 በረ በላን እሳንት ዹፌ ኬሰ
ከረ ሰበኮቲን ኦል ሴኑ ህንቀብዱ ቱርቴ፤
ዮካን በረ ዸእች እሳንት ዹፌ ኬሰ
ረክነሳኒ ኬሰት እሳን ቱፈቹ ህንቀብዱ ቱርቴ፤
ዮካን በረ በላን እሳንት ዹፌ ኬሰ
ቀቤኘሳኒ ሳሙ ህንቀብዱ ቱርቴ።
14 በቀቶተሳ ፍጡፍ ጄቴ ቀጣሙረ ከራት
እሳን ኤገቹ ህንቀብዱ ቱርቴ፤
ዮካን በረ ረክነሳ ኬሰ
ሀምባሳ ደበርስቴ ኬኑ ህንቀብዱ ቱርቴ።
15 “ጉያን ዋቀዮ
ሰቦተ ሁንዳፍ ዽኣቴረ።
አኩመ አት ሆጄቴ ስትስ ንሆጄተመ፤
ሆጂንኬስ መቱመኬት ዴብአ።
16 አኩመ እስን ጋረኮ ቁልቁሉረት ዹግደን ሰነ፣
ሰቦትን ሁንድኑ እቱመ ፉፈኒ ንዹጉ፤
እሳን እት ዴዴብአኒ ዹጉ፤
አከ ዋን ጎንኩማ ህንዹግኒ ተኡ።
17 ቱሉ ጥዮንረ ገሩ ፉረሙን ንጅራተ፤
እን ንቁልቁላአ፤
መን ያቆብስ ዻለሳኒ ንዹንፈቱ።
18 መን ያቆብ እብደ፣
መን ዮሴፍሞ አረበ እብዳ ተአ፤
መን ኤሳው ሁረ ተአ፤
እሳንስ እብደ እት ቀብሲሰኒ ጉበኒ በርበዴሱ።
መነ ኤሳው ኬሳ
ነምን ቶኮዩ ህንሀፉ”
ጄዼ ዱበቴረ ዋቀዮ።
19 ነሞትን ኔጌብ
ቱሉወን ኤሳው ንቀበቱ፤
ነሞትን ጋረን ጀለ ጅራተንሞ
ብየ ፍልስጤሞታ ቀበቱ።
እሳን ድሬ ኤፍሬሚፊ ሰማርያ ንቀበቱ፤
ቤንያምሞ ብየ ግልኣድ ቀበተ።
20 ገሬን ቦጅአምቶተ እስራኤል ከን ከነኣን ጅራቱ ኩን
ብየ ሀመ ሳረፕታት ጅሩ ዻለ፤
ቦጅአምቶትን ዬሩሳሌም ከኔን
ሴፋራድ ጅራተን መጋላወን ኔጌብ ዻሉ።
21 ብልሰ ባስቶትን ቱሉወን ኤሳው ቡልቹዻፍ
ቱሉ ጥዮንት ኦል በኡ።
ሞቱማንስ ከን ዋቀዮ ተአ።