18
ሉቡን ጩቡ ሆጄቱ ንዱት
1 ኤርገሲ ዱቢን ዋቀዮ አከነ ጄዼ ገረኮ ዹፌ፦ 2 “እስን ዬሮ፣
“ ‘አቦቲን እጀ ወይኒ ዸንገጋኣ ኛናን፣
እልካን እጆሌ ሀዶዴ’
ጄተኒ ዋኤ ብየ እስራኤል መማክተን፣ ማል ጄቹኬሰን?
3 “አን ጅራታዻቲ፣ ጄዸ ዋቀዮ ጎፍታን፤ እስን ስአች መማክሰ ከነ እስራኤል ኬሰት ህንመማክተን። 4 ሉቡን ሁንድ ከንኮት፤ አኩመ ሉቡን አባ ከንኮ ታቴ ሰነ ሉቡን እልማስ ከንኮት። ሉቡን ጩቡ ሆጄቱ ንዱት።
5 “ሜ ነመ ቀጄላ ሙርቲ ቀጄላፊ
ዋን ቀጄላ ሆጄቱ ቶኮቱ ጅረ ሃጄኑ።
6 እን ቱሉ ዋቄፈትናረት ህንኛቱ
ዮካን ዋቆተ ቶልፈሞ መነ እስራኤል ህንአብደቱ።
እን ኒቲ ኦላሳ ህንጡሬሱ
ዮካን ዱበርቲ ጡሪ ቀብዱ ወጅን ህንጪሱ።
7 እን ነመ ቶኮሌ ህንጩንቁርሱ፤
ገሩ ዋን ቀብሲሳን ልቄፈቴ ንዴብሰ።
እን ነመ ህንሳሙ፤
ገሩ ኛተ ኦፊሳ ነመ ቤለኤፍ ኬነ፤
ኡፈተሳስ ነመ ቁላ ዴሙት ኡፍሰ።
8 እን ሂቂዻን ነማፍ ህንልቄሱ
ዮካን ዸለ ነመራ ህንፉዸቱ።
እን ዋን ሀማ ሆጄቹራ ኦፍ ቁሰተ፤
ነመ ቶኮፊ ነመ ካን ግዱትስ ሙርቲ ቀጄላ ኬነ።
9 እን ቀጄልፈመኮ ዱካ ቡኤ
ሴረኮስ አመነሙማዻን ኤገ።
ነምን አከሲ ቀጄላዸ፤
እን ዹጉማን ንጅራተ፣
ጄዸ ዋቀዮ ጎፍታን።
10 “ሜ እን እልመ ጄቁምሰ ካሱ ከን ዺገ ነማ ዸንገላሱ ዮካን ወንቶተ ከኔን ፈፈካተን ከን ብራ ሆጄቱ ቀበ ሃጄኑ፤ 11 አባን ወንቶተ ከኔን ኬሳ ቶኮሌ ጎቹ ባቱዩ፣
“እልምሞ ቱሉ ዋቄፈትናረት ኛተ።
ኒቲ ኦላሳ ጡሬሰ።
12 እን ህዬዪፊ ረከቶተ ጩንቁርሰ።
ነመ ሳመ።
ዋን ቀብሲሳን ቀበቴ ህንዴብሱ።
ገረ ዋቆተ ቶልፈሞ እላለ።
ወንቶተ ጅብሲሶ ሆጄተ።
13 እን ሂቂዻን ልቄሴ ዸለ ፉዸተ።
ነምን አከሲ ሉቡን ንጅራታ? ህንጅራቱ! እን ሰበቢ ወንቶተ ጅብሲሶ ከኔን ሁንደ ሆጄቴፍ ዹጉማን ንአጄፈመ፤ ዺግንሳስ መቱመሳት ዴብአ።
14 “እልም ኩን ገሩ ዮ እልመ ዸልቼ፣ እልም ሱንሞ ጩቡ አባንሳ ሆጄቴ ሁንደ ኡቱመ አርጉ ሶዳቴ ሆጄቹ ዺሰ ሃጄኑ፦
15 “እን ቱሉ ዋቄፈትናረት ህንኛቱ
ዮካን ገረ ዋቆተ ቶልፈሞ መነ እስራኤል ህንእላሉ።
ኒቲ ኦላሳስ ህንጡሬሱ።
16 ነመ ቶኮሌ ህንጩንቁርሱ
ዮካን ልቂ ልቄሱፍ ቀብሲሰ ህንጋፈቱ።
እን ነመ ህንሳሙ፤
ገሩ ኛተ ኦፊ ነመ ቤለኤፍ ኬነ፤
ነመ ዳሬስ ዳረ ባሰ።
17 ሀርከሳ ህዬዪ ሚዹራ ኤገተ፤
ሂቂ ዮካን ዸለ ህንፉዸቱ።
እን ሴረኮ ንኤገ፤ አጀጀወንኮ ዱካስ ንቡአ።
እን ሰበቢ ጩቡ አባሳቲፍ ህንዱኡ፤ እን ዹጉማን ንጅራተ። 18 አባንሳ ገሩ ዋን ነመ ጎዎምሴፍ፣ ዋን ኦቦሌሰሳ ሳሜ ኡመተሳ ግዱት ደበ ሆጄቴፍ ጩቡዹመ ኦፊሳቲን ዱአ።
19 “እስን ገሩ፣ ‘እልም ማሊፍ ጩቡ አባሳቲን ህንአደበምኔ?’ ጄተኒ ጋፈቱ። እልም ሱን ዋን ቀጄላፊ ስሪ ሆጄቴ አጀጀወንኮ ሁንደስ ኦፍ ኤገኖዻን ኤጌፍ እን ዹጉማን ሉቡዻን ንጅራተ። 20 ሉቡን ጩቡ ሆጄቱ ንዱት። እልም ጩቡ አባሳቲን ህንአደበሙ ዮካን አባን ጩቡ እልመሳቲን ህንአደበሙ። ቀጄልን ነመ ቀጄላ እሱማፍ ተአ፤ ሀምን ነመ ሀማስ እሱመት ዴብአ።
21 “ነምን ሀማን ቶኮ ገሩ ዮ ጩቡ ሆጄቴ ሁንደራ ዴብኤ አጀጀወንኮ ሁንደ ኤጌ፣ ዋን ቀጄላፊ ዋን ስሪ ሆጄቴ እን ዹጉማን ንጅራተ፤ ህንዱኡስ። 22 በሌሳ እን ሆጄቴ ኬሳ ቶኮዩ እሰት ህንሄሬገሙ። ሰበቢ ወንቶተ ቀጄላ ሆጄቴፍ እን ሉቡዻን ንጅራተ። 23 አን ዱአ ሀሞታት ነንገመዳ? ጄዸ ዋቀዮ ጎፍታን። ቆደ ከና ዮ እሳን ጩቡሳኒራ ዴብአኒ ሉቡዻን ጅራተን አን ህንገመዱ?
24 “ገሩ ነምን ቀጄላን ቶኮ ዮ ቀጄሉማሳራ ዴብኤ ጩቡ ሆጄቴ ወንቶተ ጅብሲሶ ነምች ሀማን ሱን ሆጄቻ ቱሬ ሰነ ሆጄቴ እን ሉቡዻን ንጅራታ? ዋን ቀጄላ እን ሆጄቴ ኬሳ ቶኮዩ እሳፍ ህንያደተሙ። እን ሰበቢ አመነሙ ድዴ ጩቡ ሆጄቴፍ ንዱአ።
25 “እስን ገሩ፣ ‘ከራን ጎፍታ ቀጄላ ምት’ ጄቱ። ያ መነ እስራኤል ዸገኣ፦ ከራንኮ ቀጄላዸ ምቲ? ጀልኣን ከራኬሰን ምቲ? 26 ነምን ቀጄላን ዮ ቀጄሉማሳራ ዴብኤ ጩቡ ሆጄቴ እን ጩቡ ሰናን ንዱአ። እን ሰበቢ ጩቡ ሆጄቴ ሰናቲፍ ንዱአ። 27 ነምን ሀማን ቶኮ ገሩ ዮ ሀምነሳራ ዴብኤ ሙርቲ ቀጄላፊ ዋን ቀጄላ ሆጄቴ እን ሉቡሳ ንኦልፈተ። 28 እን ሰበቢ የከ ሆጄቴ ሁንደ ሁበቴ እራ ዴብኤፍ ዹጉማን ሉቡዻን ንጅራተ፤ ህንዱኡስ። 29 ተኡሌ መን እስራኤል፣ ‘ከራን ጎፍታ ቀጄላ ምት’ ጄዸ። ያ መነ እስራኤል፣ ከራንኮ ቀጄላዸ ምቲ? ጀልኣን ከራኬሰን ምቲ?
30 “ከናፉ ያ መነ እስራኤል፣ አን ቶኮ ቶኮኬሰንት አኩመ ሆጂኬሰኒት ነንሙረ፣ ጄዸ ዋቀዮ ጎፍታን። ቀልቢ ጅጂረዻ! የከኬሰን ሁንደራ ዴብኣ፤ ዮስ እስን ጩቡዻን ህንበደን። 31 ደበ ነት ሆጄተን ሁንደ ኦፍራ ገታቲ ገራ ሃራፊ ሀፉረ ሃራ ቀባዻ። ያ መነ እስራኤል እስን ማሊፍ ዱቱ? 32 አን ዱአ ነመ ከሚትዩ ህንገመዱቲ፣ ጄዸ ዋቀዮ ጎፍታን። ቀልቢ ጅጂረዻቲ ሉቡዻን ጅራዻ!