65
ሙርቲፊ ፈይነ
1 “አን ወረ ነ ህንእያፈትንት ነንሙልአዼ፤
ወር ነ ህንበርባድንስ ነ አርገተን።
አን ሰበ መቃኮ ህንዋመትኒን፣
‘አን አሰን ጅረ፤ አን አሰን ጅረ’ ነንጄዼ።
2 አን ጉያ ጉቱ ገረ ኡመተ ድዳ ተኤት፣
ከን ከራ ጋሪ ህንተእንረ ዴሙ፣
ከን ያደ ኦፊሳ ዱካ ቡኡፍ
ሀርከኮ ነንድሪርፈዼ፤
3 እሳን ሰበ እዶ ብቅልቱ ኬሰት ኣርሳ ዽኤሱዻን፣
እዶ ኣርሳ ከን ጡቢረትስ እጣነ ኣርሱዻን፣
ኡቱ ገርገር ህንኩትን፣ ኡቱመ አን አርጉ
ዼከምሳፍ ነ ከካሰኒዸ፤
4 እሳን ወረ አዋለ ግዱ ተታአኒ
ለፈ ዾክሳ ቡለኒዸ፤
ወረ ፎን ቦዬ ኛተኒ
ኦኮቴንሳኒ ብሻን ፎን ጡራኣ ባቱዸ፤
5 እሳን ወረ፣ ‘አች ፈጋዹ፤ ነት ህንዽኣትን፤
አን ስ ጫላ ቁልቁሉዻቲ!’ ጄዸኒዸ።
ሰብን አከሲ ፉኛንኮ ኬሰት አኩመ ኣራ፣
አኩመ እብደ ጉያ ጉቱ ቦበኡት።
6 “ኩኖ፣ ወን ኩን አከነ ጄዸሜ ፉለኮ ዱረት በሬፈሜረ፦
አን ህንጨልእሱ፤ ገሩ ገቲ ሆጂሳኒ ጉቱ ነንኬናፍ፤
ዹጉማንስ ቆመት እሳን ነንባችሰ።
7 ኩንስ ጩቡኬሰኒፊ ጩቡ አቦቲኬሰኒት”
ጄዸ ዋቀዮ።
“እሳን ቱሉወንረት ኣርሳ ዽኤሰኒ፣
ጋረንረት ዋን ነ አረብሰኒፍ፣
አን ሆጂሳኒ ከን ዱሪቲፍ፣
ከፈልቲ ጉቱ እሳኒፍን ኬነ።”
8 ዋቀዮ አከነ ጄዸ፦
“አኩመ ዬሮ ሁርቡ ወይኒ ኬሰ ጩንፋን ጅሩት፣
ነሞትን፣ ‘አመዩ ኤበቱ ኬሰ ጅራቲ፣
ህንበሌስና’ ጄዸን ሰነ፣
አንስ ተጃጅልቶተኮቲፍ አከሱመ ነንጎዸ፤
እሳን ሁንደስ ህንበሌሱ።
9 አንስ ያቆብ ኬሳ ሰኚ ቶኮ፣
ይሁዳ ኬሳሞ ወረ ቱሉወንኮ ዻለን ነንብቅልቸ፤
ሰብንኮ ፍለተማን ቱሉወን ሰነ ዻለ፤
ተጃጅልቶትንኮስ አች ንጅራቱ።
10 ሰበኮ ከን ነ በርባዱፍ
ሻሮን ለፈ ቡሻዬን እት ቦበአን፣
ሱሉል ኣኮርሞ ለፈ ሎን ቦቆተን ንተአን።
11 “ገሩ እስን ወረ ዋቀዮን ዺፍተኒ
ቱሉኮ ቁልቁሉ ደገተን፣
ከኔን ዋቀ ‘ምልኪ’ ጄዸሙፍ
ማዲ ቆጴስተኒ፣
ዋቀ፣ ‘ህሬ’ ጄዸሙፍሞ ዽባዩ ኩባያት ጉተን፣
12 አን እርባተ ጎራዴ እስነን ጎዸ፤
እስን ሁንድስ ቀለሙፍ ገድ ጄቱ፤ አን እስን ዋሜን ቱሬ፤
እስን ገሩ ነ ጀላ ህንኦዋትኔ፤
አን ዱበዼን ቱሬ፤ እስን ገሩ ነ ህንዸጌፈትኔ።
እስን ፉሉመኮ ዱረት ዋን ሀማ ሆጄተኒ
ዋን ነ ህንገመቺፍኔ ፍለተን።”
13 ከናፉ ዋቀዮ ጎፍታን አከነ ጄዸ፦
“ገርቦንኮ ንኛቱ፤
እስን ገሩ ንቤሎፍቱ፤
ገርቦንኮ ንዹጉ፤
እስን ገሩ ንዼቦቱ፤
ገርቦንኮ ንገመዱ፤
እስን ገሩ ንቃኖፍቱ።
14 ገርቦንኮ
ገመቹ ገራራ መዴን ንፋርፈቱ፤
እስን ገሩ፣
ዋን ገራንኬሰን ሚዸሜፍ ንቦሱ፤
ዋን ሀፉርኬሰን ገዴፍ ንወዋቱ።
15 ፍለተምቶትንኮ መቃ እስን ደበርፈተን ሰነ
አባርሳፍ እት ፈየደሙ፤
ዋቀዮ ጎፍታን እስን ፍጠ፤
ገርቦተሳቲፍ ገሩ መቃ ብራ ንኬነ።
16 ነምን ለፈረት ኤብፈሙ ከምዩ፣
ዋቀ ዹጋቲን ኤብፈመ፤
ነምን ለፈረት ከከቱስ፣
ዋቀ ዹጋቲን ከከተ።
ረክን ዱሪ ንእራንፈተመ፤
እጀኮ ዱራስ ንዾከታቲ።
ሰሚወን ሃራፊ ለፈ ሃራ
17 “ኩኖ አን፣ ሰሚወን ሃራፊ
ለፈ ሃራ ነንኡመ።
ወን ዱሪ ህንያደተሙ፤
ዮካን ቀልቢ ነማት ህንዹፉ።
18 እስን ገሩ ዋን አን ኡሙት፣
በረ በራን ገመዳ እልልቻ፤
አን ዬሩሳሌምን ገመቹፍ፣
ሰበሼሞ እልሌፍ ነንኡማቲ።
19 አን ዬሩሳሌምት ነንገመደ፤
ሰበኮትስ ነንገመደ፤
ስአች ሰገሌን ቦእቻቲፊ
እያ እሼ ኬሰት ህንዸገአሙ።
20 “ስአች፣ ዳእምን ጉያ ሙራሰ ቆፈ ጅራቱ፣
ዮካን ጃርስ ኡሙሪንሳ ሀንቀቱ ቶኮዩ
እሼ ኬሰት ህንአርገሙ፤
ነምን ወጋ ዽበት ዱኡ፣
አከ ዋን ደርገጉማን ዱኤት ያደመ፤
ነምን ወጋ ዽበ ሀንቀቴ ቶኮ፣
አከ ዋን አባረሜት ሄደመ።
21 ነሞትን መነ ንእጃረቱ፤ አች ኬሰስ ንጅራቱ፤
ወይኒ ዻበቱ፤ እጀሳስ ንኛቱ።
22 ስአች እሳን መነ እጃረኒ ነሞትን ብራ ኬሰ ህንጅራተን፤
ዮካን እሳን ብቅልቱ ዻበኒ ነሞትን ብራ ህንኛተን።
ኡሙሪን ሰበኮ፣
አኩመ ኡሙሪ ሙካ ንተአ፤
ወር አን ፍለዼ፣
ሆጂ ሀርከሳኒቲን በረ ዼራ ንገመዱ።
23 እሳን አከሱማን ህንደዸበን
ዮካን እጆሌ በላን ኤገቱ ህንዸልቸን፤
እሳን ሰኚሳኒ ወጅን
ሰበ ዋቀዮ ኤብሱ ንተኡ።
24 አን ኡቱ እሳን ነ ህንዋመትን ነንዴብሳፍ፤
ኡቱ እሳን ዱበተኒ ህንፍጥንስ ነንዸገአ።
25 ዬዪፊ ጦባላን ሆላ ወሊ ወጅን ኛቱ፤
ሌንጭ አከ ሰንጋ ኦካ ኛተ፤
ብዮን ገሩ ሶረ ቦፋ ተአ።
እሳን ቱሉኮ ቁልቁሉ ሁንደረት ሆማ ህንሚዸን
ዮካን ሆማ ህንበሌሰን”
ጄዸ ዋቀዮ።