28
ሆገንቶተ ኤፍሬሚፍ ወዮ
1 ጎንፎ ኦፍ ቱሉማ ከን መቾፍቶተ ኤፍሬም ሰናፍ፣
ደራራ ጮለጉ ከን ኡልፍነ ሚዸግነሳኒቲፍ፣
ከን መታ ሱሉለ ገበታረ ጅሩፍ፣
መጋላ ወረ ዳዺ ወይኒቲን ፉዸተመን
ሰናቲፍ ወዮ!
2 ኩኖ፣ ጎፍታን እሰ ሁምነ ቀቤሳፊ ጀባ ቶኮ ቀበ።
እን አኩመ ጨቢቲፊ ቡቤ ዋ በሌሱ፣
አኩመ ቦካ ጀባቲፊ ብሻን ጉቴ እረ ዸንገለኡ፣
ሁምናን ለፈት ገድ እሼ ደርበተ።
3 ጎንፎን ኦፍ ቱሉማ፣
መቾፍቶትን ኤፍሬም ሚለ ጀለት ዽዺተሙ።
4 ደራራን ሀርጨኡ፣ ሚዸግንሳ ከበጀማን፣
ከን መታ ሱሉለ ገበታረ ጅሩ ሱን፣
አኩመ ሙከ ሀርቡ ኡቱ ቦን ህንገእን ብልቻቱ ሰና ተአ፤
ነምን እሰ አርጉ ሁንድ አኩመ እሰ ሀርከ ኬሰ ገልፈቴን
እሰ ኛቴ ፍጠ።
5 በረ ሰነ ዋቀዮ ዋን ሁንደ ደንደኡ
ሀምባ ሰበሳቲፍ፣
ጎንፎ ኡልፍና፣
ምአ ሚዸግና ንተአ።
6 እን ነመ ሙርቲ ኬኑፍ ታኡፍ ሀፉረ ሙርቲ ቀጄላ ተአ፤
ወረ ከረራ ወራነ ዴብሰኒፍሞ
መደ ጀብና ተአ።
7 ጀር ኩን ዳዺ ወይኒቲን ገተንተሩ፤
ዹጋቲ ጀባዻን ዶጎጎሩ፤
ሉቦትኒፊ ራጆትን ዹጋቲ ጀባዻን ገተንተሩ፤
ዳዺ ወይኒቲን ፉዸተሙ፤
እሳን ዹጋቲ ጀባዻን ከራራ በዱ፤
ዬሮ ሙልአተ አርገንትስ ንዶጎጎሩ፤
ዬሮ ሙርቲ ኬነንትስ ንዶጎጎሩ።
8 ማዲን ሁንድኑ ድድጋን ጉተሜረ፤
እዶን ህንጡሬፈምን ቶኮዩ ህንጅሩ።
9 “ነምን እን ዋ በርሲሱ ያሉ ኩን ኤኙ?
እን ኤኙፍ ኤርጋሳ እብሳ ጅረ?
እጆሌ ኣነን ዺፍቴፍሞ
እጆሌ ሀርመ ጉቴፍ?
10 አጀጀረት አጀጀ፤ አጀጀረት አጀጀ፤
ስርነረት ስርነ፤ ስርነረት ስርነ፤
አስት ሙራሰ፤ አችት ሙራሰ” ተኣቲ።
11 ዮስ ዋቅን አፋን አለጎታቲን፣
አፋን ህንቤከምኔንስ ሰበ ከነት ንዱበተ፤
12 እን አከነ እሳኒን ጄዼ፤
“ኩን እዶ ቦቆናት፤ ወር ደዸበን ሃቦቆተን፤
ኩን እዶ ኣረ ገልፈትናት።”
እሳን ገሩ ዸገኡ ድደን።
13 ዮ አከሲ ዱቢን ዋቀዮ አከነ እሳንት ተአ፤
አጀጀረት አጀጀ፤ አጀጀረት አጀጀ፤
ስርነረት ስርነ፤ ስርነረት ስርነ፤
አስት ሙራሰ፤ አችት ሙራሰ፤
ኩንስ አከ እሳን ዸቀኒ ዱግደ ዱበት ኩፈኒፊ
አከ እሳን ጨጨበኒ ክዮዻን ቀበመኒፍ።
14 ከናፉ እስን ቆስቶትን
ወር ኡመተ ዬሩሳሌም ቡልችተን ዱቢ
ዋቀዮ ዸገኣ።
15 እስን አከነ ጄተኒ ኦፍ ቱልቱ፤ “ኑ ዱአ ወጅን ከኩ ገሌረ፤
ሲኦል ወጅንስ ወሊ ገልቴ ጎኔረ።
ሰበቢ ኑ ሶበ ደኦ ጎዸትኔ፣
ሶበስ እዶ እት ዾከትኑ ጎዸኔፍ፣
በላን ሀማን ዬሮ ዹፌ ለፈ በሌሱት
ኑ ቱቁ ህንደንደኡ።”
16 ከናፉ ዋቀዮ ጎፍታን አከነ ጄዸ፤
“ኩኖ አን ዸጋ ቶኮ፣ ዸጋ ቆረተሜ፣
ዸጋ ጎሌ ገት ጀቤሰ ቶኮ
ሁንዴ ምርከናኣዻፍ ጥዮን ኬሰ ነንካአ፤
ነምን አመኑ ከምዩ ህንቃነኡ።
17 አን ሙርቲ ቀጄላ ፉኞ እቲን ሰፈረን፣
ቀጄሉማሞ መዳሊ ነንጎዸዸ፤
ሶበ እስን ደኦ ጎዸተን ሰነ ቦካን ጀባን ንበሌሰ፤
ብሻንስ ለፈ እስን እት ዾከተን ኬሰ ንሎለአ።
18 ከኩን እስን ዱአ ወጅን ጎዸተን ንዲገመ፤
ወሊ ገልቴን እስን ሲኦል ወጅን ጎዸተንስ
ንበርበዴፈመ።
ዬሮ በላን ሀማን ዹፌ ለፈ በሌሱት
እስን ለፈት ገድ ዽዺተምቱ።
19 እን ዬሮ ዹፉ ሁንደ እስን ፉዸቴ ዴመ፤
ገነመ ገነመ ሀልከኒፊ ጉያስ፣
እን ዋ በሌሰ።”
ኤርጋ ከነ ሁበቹን
ናሱ ጉዳ ነመት ፍደ።
20 ስሬን እረት ድሪርፈቹፍ ባይኤ ገባባዸ፤
ኡፈተ ሀልከኒ ኦፍት መረቹፍ ባይኤ ዽጳዸ።
21 ዋቀዮ ሆጂሳ፣ ሆጂሳ ሃራ ሰነ ሆጄቹፍ፣
ጎቸሳ፣ ጎቸሳ ከን ህንቤከምኔ ሰነ ሆጄቹፍ፣
አኩመ ቱሉ ጴራዚም ኬሰት ጎዼ ሰነ ንከአ፤
አኩመ ሱሉለ ግቤኦንት ጎዼ ሰነ ንከአ።
22 አመ ቆሳኬሰን ዺሳ፤
ዮ አከስ ህንተእን ፎንጫንኬሰን እስንት ጀባተ፤
ጎፍታን፣ ዋቀዮ ዋን ሁንደ ደንደኡ፣
ለብሲ ጉቱማ ብየቲ በሌሱፍ ለብሴ ነት ህሜረ።
23 ዸጌፈዻቲ ሰገሌኮ ዸገኣ፤
ቀልቤፈዻቲ ዋን አን ዱበዹ ዸገኣ።
24 ቆናን ቡላን ቶኮ ዬሮ ሰኚ ፈጫሱፍ ለፈ ቆተቱት፣
እቱመ ፉፌ ቆታ?
እን እቱመ ፉፌ ብዮ ጨጨብሴ ቡሌሳ?
25 እን ዬሮ ለፈ ወል ቅጤሱት
ድምብላላፊ ከሙኒ ህንፈጫሱ?
እን ቀመዲ ቶረ ቶራን፣
ገርቡ እዶሳረት፣
ሆንቦሪስ ለፈ ቆቲሳሳረት ህንፈጫሱ?
26 ዋቅንሳ እሰ በርሲሰ፤
ከራ ቀጄላረስ እሰ ቡሰ።
27 አበሱድን ገንገልቻዻን ህንዸአሙ፤
ከሙኒ እረስ ጎማን ጋሪ ህንኦፈሙ፤
አበሱድን ኡሌዻን፣
እንስላልሞ ሽመላን ዸአመ።
28 ምዻን ቡዴነ ቶልቹፍ ዳከሙ ቀበ፤
ከናፉ ነምን ቶኮ በረ በራን ምዻን ህንዸኡ።
እን ጎማ ጋሪ ከን ምዻን ዸኡ ምዻን ሰነረ ኦፉዩ
ፈርዴንሳ ምዻንቸ ህንቡሌሰን።
29 ወን ኩን ሁንድኑ ዋቀዮ ዋን ሁንደ ደንደኡ፣
እሰ መሪዻን ድንቅሲሳ፣
ኦጉማዻንስ ጉዳ ተኤ ብራ ዹፈ።