32
1 ያ ሰሚወን፣ ዸገኣ፤ አን ነንዱበዸ፤
ያ ለፈ፣ አትስ ዱቢ አፋንኮቲ ዸገእ።
2 በርሲስንኮ አከ ቦካ ሃሮቡ፤
ዱቢንኮስ አከ ፍጤንሳ ገድ ሃጮጮጱ፤
መርገረት አከ ቲፉ፣
ብቅልቱ ጮርቃረትስ አከ ቦካ ጉዳ ሃሮቡ።
3 አን መቃ ዋቀዮ ነንለብሰ።
ጉድነ ዋቀኬኛ ጀጀዻ!
4 እን ከታዸ፤ ሆጂንሳ ሙዳ ህንቀቡ፤
ዳንዲወንሳ ሁንድኑስ ቀጄላዸ።
እን ዋቀ አመነማ ህንዶጎጎሬ፣
ቶላፊ ቀጄላዸ።
5 እሳን ሀምነ እሰት ሆጄተኒሩ፤
ስአች እሳን ሰበቢ ቃኒሳኒቲፍ እጆሌሳ ምት፤
እሳን ዸሎተ ጀልኣፊ ምጪረማዸ።
6 ያ ሰበ ጎዋ፣ ከን ኦጉማ ህንቀብኔ፣
አት አከስት ዋቀዮፍ ዴቢ ኬንታ?
እን አባኬ፣ ኡማኬ፣
ከን ስ ሆጄቴፊ ስ ቶልቼ ምቲ?
7 በሮተ ዱሪ ያደዹ፤
ዸሎተ ደርቤሌ ቀልቤፈዹ።
እን ሲፍ እብሳቲ አባኬ ጋፈዹ፤
ማንጉዶተኬስ ጋፈዹ፤ እሳን ስት ህሙቲ።
8 ዋቅን ዋን ሁንዳ ኦሊ ዮሙ ሰቦታፍ ዻለ እሳኒፍ ኬኔት፣
ዮሙ ሰኚ ነማስ ገርገር ቆቆዴት፣
አኩመ ባይእነ እልማን እስራኤልት
ነሞታፍ ዳሪ ዻቤ።
9 ቆድን ዋቀዮ ሰበሳት፤
ያቆብሞ ዻለ ዹንፋሳት።
10 እን ለፈ ገሞጂ፣ ለፈ ኦናቲፊ
ገሞጂ ነመ ጉቡ ኬሰት እሰ አርገቴ።
እን ጋቸነ ተኤፊ እሰ ኤጌ፤
አከ ቀሮ እጀ እሳትስ እሰ ኤጌ፤
11 አኩመ ርሳን መነሼ ዲግዴ
እልማንሼረ ቆቾ ቀብዱ፣
አኩመ ቆቾሼ በልእፍቴ ኦል እሳን ፉዸቱ፣
አኩመ ቆቾ እሼቲንስ እሳን ባቱ ሰነ፣
12 ዋቀዮ ቆፈቱ እሰ ጌጌሴ፤
ዋቅን ኦርማ ቶኮዩ እሰ ወጅን ህንቱሬ።
13 እን ለፈ ኦል ከኣረ እሰ ቡራቅስሴ፤
ምዻን ለፈ ቆቲሳ እሰ ሶሬ።
ከታ ኬሳ ደመ እሰ ኛችሴ፤
ዸጋ ጉራቸ ኬሳሞ ዘይቲ ኬኔፍ፤
14 ዸዻፊ ኣነን ሳወኒፊ ቡሻዬ፣
ጦባላወኒፊ ሬኦተ ጮመን፣
ኮርቤዪ ሆላ ፍለተሞ ባሻን፣
እጀ ቀመዲ ጋሪስ እሰ ሶሬ።
አት ጩንፋ ዺገ ወይኒ ቁልቁሉስ ንዹግዴ።
15 ይሹሩን ንገበቴ፤ ንዺቴ፤
ኛቴ ቁፌ፤ ንኡልፋቴ፤ ንጩሉሉቄ።
ዋቀ እሰ ኡሜ ንዺሴ፤
ከታ ፈይሳሳ ተኤስ ንቱፈቴ።
16 እሳን ዋቆተ ኦርማቲን እሰ ህናፍስሰን፤
ዋቆተ ጅብሲሶ እሳኒቲንስ እሰ ዼከምሲሰን።
17 እሳን ሀፉሮተ ሀሞ ዋቀ ህንተእኒፍ፣
ዋቆተ ህንቤክኒፍ፣
ዋቆተ ሬፉ ዹፈኒፍ፣
ዋቆተ አቦቲንኬሰን ህንሶዳቲኒፍ ኣርሳ ዽኤሰን።
18 አት ከታ ስ ዸልቼ ገንቴ፤
ዋቀ ስ ኡሜ እራንፈቴ።
19 ዋቀዮ ዋን ከነ አርጌ እሳን ቱፈቴ፤
እን እልማኒፊ እንተለን ኦፊሳት ኣሬራቲ።
20 እንስ፣ “አን ፉለኮ እሳን ዱራ ነንዾክፈዸ፤
ዹመሳኒስ ነንአርገ” ጄዼ፤
እሳን ዸሎተ ጀልኣ፣
እጆሌ ህንአመነምኔዻቲ።
21 እሳን ዋን ዋቀ ህንተእኒን ነ ህናፍስሰን፤
ዋቆተ ቶልፈሞሳኒ ከኔን ፋይዳ ህንቀብኔንስ ነ ኣርሰን።
አንስ ወረ ሰበ ህንተእኒን አከ እሳን ህናፈን ነንጎዸ፤
ሰበ ሁበትና ህንቀብኔንስ እሳን ነንኣርሰ።
22 ዼከምሰኮቲን እብድ ቀብሲፈሜራቲ፤
እንስ ሀመ ሲኦልት ገድ ዽዽሜ ንቦበአ።
ለፋፊ ዋን እሼን ባፍቱ ንኛተ፤
ሁንዴ ቱሉወኒትሌ እብደ ቀብሲሰ።
23 “አን ዋን ሀማ እሳንረ ነንቱለ፤
ጥየኮስ እሳንት ነንፍጠዸ።
24 ቤለ ሀማ፣ ጎልፋ ኛቴ ነመ ፍጡፊ
ዸእቸ እሳንት ነንኤርገ፤
እልካን ብኔንሳ ቀረማሳ፣
ሀዻ ቡቲ ለፈረ ሎቱስ እሳንት ነንኤርገ።
25 ከራ ጉዳረት ጎራዴን ወረ እጆሌ ህንቀብኔ እሳን ጎዸ፤
መነሳኒት ሶዳቱ ሞአ።
ደርገጎትኒፊ ደርገጌቲወን፣
ዳእመኒፊ ማንጉዶትን ንዹሙ።
26 አንስ እሳን ነንብትኔሰ፤
ያደኖሳኒስ ሰኚ ነማ ኬሳ ነንበሌሰ።
27 ገሩ አከ ዲኖትንሳኒ ኦፍ ቱለኒ፣
‘ሀርከኬኘቱ ሞአቴ መሌ፣
ዋቀዮ ዋን ከነ ሁንደ ህንጎኔ’ ህንጄኔ፣
አን ዻደትኖ ዲና ሶዳዼረ።”
28 እሳን ሰበ ቀልቢ ህንቀብኔ፣
ከን ሁበትና ቶኮሌ ህንቀብኔዸ።
29 እሳን ኡቱ ኦጌዪ ተአኒ ዋን ከነ ሁበተኒ
ስላ ዹመሳኒ ንቤኩ ቱረን!
30 ዮ ከታንሳኒ እሳን ጉርጉሬ መሌ፣
ዮ ዋቀዮ ደበርሴ እሳን ኬኔ መሌ፣
አከምት ነምን ቶኮ ነመ ኩመ ቶኮ
ዮካን ነምን ለመ ነመ ኩመ ኩዸን ጉግሰ?
31 ከታንሳኒ አከ ከታኬኛ ምት፤
ከነሞ ዲኖትንኬኘዩ ህንገነን።
32 ወይኒንሳኒ ወይኒ ሶዶሚቲፊ
ለፈ ቆቲሳ ጎሞራራ ዹፈ።
እጅ ወይኒሳኒ ሱሚዻን፣
ሁርቡንሳኒስ ዋን ሀዻኡን ጉተሜረ።
33 ወይኒንሳኒ ሀዻ ቦፋ፣
ሱሚ ቦፈ ሀዻንሳ ነመ አጄሱት።
34 “ኩን ዋን ነ ብረት ኤገሜ፣
ከን ገልሜኮ ኬሰትስ ቻፓዻን ጩፈሜ ምቲ?
35 ሃሎ ባሱን ከንኮት፤ አን ገቲ ነንዴብሰ።
ዬሮሳት ሚልሳኒ ንሙጩጫተ፤
ጉያን በዲሰሳኒ ዽኣቴረ፤
በዲስንሳኒስ እሳንት አሪፈቴረ።”
36 ዋቀዮ ዮሙ አከ እሳን ሁምነ ዸበን፣
አከ ገርብችስ ተኡ ነምን ብርመዱን ቶኮዩ ህንሀፍኔ አርጉት፣
ሰበሳቲፍ ንሙርቴሰ፤
ተጃጅልቶተሳቲፍስ ገራ ላፈ።
37 እንስ አከነ ጄዸ፦ “ከታን እሳን እት ደአተን፣
ዋቆትን ቶልፈሞንሳኒ አመ ኤሰ ጅሩ?
38 ዋቆትን ጮመ ቀልመሳኒ ኛተን፣
ከኔን ዽባዩ ዳዺ ወይኒሳኒ ዹገንስ ኤሰ ጅሩ?
ሜ ከአኒ እሳን ሃገርጋረን!
ሜ ደአትኖ ሃኬነኒፍ!
39 “አከ አን መታንኮ እሰ ተኤ ቤካ!
አነ መሌ ዋቅን ብራ ህንጅሩ።
አን ነንአጄሰ፤ ነንጅራችሰስ፤
ነንመዴሰ፤ ነንፈይሰስ፤
ነምን ሀርከኮቲ ባሱ ደንደኡ ቶኮዩ ህንጅሩ።
40 አን ዹጉማን በረ በራን ጅራታዻቲ
ሀርከኮ ሰሚት ኦል ቀቤ ነንከከዸ፤
41 አን ዮሙን ጎራዴኮ ጨለቅሳ ቀረዼ
ሀርክኮ ሙርቲዻፍ እሰ ቀበቱት፣
አን ዲኖተኮ ሃሎ ነንበአ፤
ወረ ነ ጅበኒፍሌ ዋን እሳኒፍ መሉ ነንኬነ።
42 ዮሙ ጎራዴንኮ ፎን ኛቱት፣
አን አከ ጥይኮ ዺጋን መቻኡ ነንጎዸ፤
ዺግን ሱንስ ዺገ ወረ ቀለመኒቲፊ ቦጅአመኒ
ከን መታ ሆገንቶተ ዲናት።”
43 ሰበቢ እን ሃሎ ዺገ ተጃጅልቶተሳ በኡፍ፣
ያ ሰቦታ፣ ነሞተሳ ወጅን ገመዳ።
እን ዲኖተሳ ሃሎ በአ፤
ብያፊ ሰበሳቲፍ አራረ ንቡሰ።
44 ሙሴንስ እያሱ እልመ ኑን ወጅን ዹፌ ዱቢወን ፋርፈትና ከነ ሁንደ ነሞተ ዸጌስሴ። 45 እንስ ዮሙ ዱቢወን ከኔን ሁንደ እስራኤሎተ ሁንደት ዱበቴ ፍጤት፣ 46 አከነ እሳኒን ጄዼ፤ “አከ እሳን ዱቢወን ሴረ ከና ሁንደ ኦፍ ኤገናዻን ኤገኒፍ አከ እስን እጆሌኬሰን አጀጀን፣ ዱቢወን አን ሀርአ እፈ ባሴ እስንት ህሙ ሁንደ ቀልቢት ቀበዻ። 47 እሳን እስኒፍ ጅሬኘ መሌ ዱቢ ፋይዳ ህንቀብኔ ምት። ዱቢወን ከናን ብየ ለገ ዮርዳኖስ ጬተኒ ዻልተን ኬሰ በረ ዼራ ንጅራቱ።”
ሙሴን ቱሉ ኔቦረት ዱኡሳ
48 ጋፈሱመ ዋቀዮ አከነ ጄዼ ሙሴት ህሜ፤ 49 “ብየ ሞኣብ ከን ፉሌ ዬርኮ ጅሩ፣ ቱሉወን አባሪም ኬሰ ቱሉ ኔቦት ኦል በኢቲ ብየ ከነኣን፣ ብየ አን እስራኤሎታፍ ዻለ ጎዼ ኬኑ ፉሌት እላል። 50 አኩመ ኦቦሌስኬ አሮን ቱሉ ሆርረት ዱኤ ገረ አቦቲሳት ወልት ቀበሜ ሰነ፣ አትስ ቱሉ ያበቱ ሰነረት ንዱተ፤ ገረ አቦቲኬቲትስ ወልት ቀበምተ። 51 ኩንስ ዋን እስን ለማኑ ገሞጂ ሲን፣ ቃዴሽ ኬሰት ብሻን መሪባ ብረት ፉለ እስራኤሎታ ዱረት ነ አመኑ ድደኒፊ ሰበቢ እስራኤሎተ ግዱት ቁልቁሉማኮ ህንኤግኒፍ። 52 ከናፉ አት ፈጎት አርግተ መሌ ብየ አን እስራኤሎታፍ ኬኑ ሰነት ህንገልቱ።”