50
ኤርጋ ዋኤ ባብሎን
51፥15‑19 ኩወፈ – ኤር 10፥12‑16
1 ዱቢን ዋቀዮ ከራ ኤርምያስ ራጅቻቲን ዋኤ ባብሎኒፊ ዋኤ ብየ ባብሎኖታ ዱበቴ ከናዸ፦
2 “ሰቦተ ግዱት ለለባቲ ለብሳ፤
ፋጂ ኦል ቀባቲ ለብሳ፤
ኡቱ ሆማ ህንሀምብስን አከነ ጄዻ፤
‘ባብሎን ንቀበምት፤
ቤል ንሰልጵፈመ፤
ሜሮደክ ጎሊዻን ጉተመ።
ፈኪወን ባብሎን ንሰልጵፈሙ፤
ዋቆንሼ ቶልፈሞንስ ሶዳን ጉተሙ።’
3 ሰብን ካባ ዹፉ ቶኮ እሼ ሎሌ
ለፈሼ ዱዋ ሀምብሰ።
ነምን ቶኮዩ እሼ ኬሰ ህንጅራቱ፤
ነማፊ ሆሪን በቀቴ ኬሳ በአ።
4 “በረ ሰነ ኬሰ፣ ዬሮ ሰነት፣
ሰብን እስራኤሊፊ ሰብን ይሁዳ
እምማኒን ዋቀዮ ዋቀሳኒ በርባቸ
ቶኩማዻን ንዹፉ” ጄዸ ዋቀዮ፤
5 “እሳን ከራ ገረ ጥዮን ጌሱ ንጋፈቱ፤
ፉለሳኒስ ገረስት ገረገልፈቱ።
እሳን ዹፈኒ ከኩ በረ በራ
ከን ጎንኩማ ህንእራንፈተምኔን
ዋቀዮት ኦፍ መጠንሱ።
6 “ሰብንኮ ሆሎተ በደን ተአኒሩ፤
ትክሴንሳኒ እሳን ዶጎጎርሴ
አከ እሳን ቱሉወንረ ጆረን ጎዼ።
እሳን ቱሉፊ ጋረረ ጆረኒ
ለፈ ቦቆናሳኒሌ ወላለን።
7 ከን እሳን አርጉ ሁንድ እሳን ልቅምሴ፤
ዲኖትንሳኒስ፣ ‘ኑ በሌሳ ህንቀብኑ፤
እሳን ዋቀዮ እዶ ጅሬኘሳኒ ከን ዹጋ ተኤ፣
ዋቀዮ አብዲ አቦቲሳኒት ጩቡ ሆጄተኒሩቲ’ ጄዸን።
8 “ባብሎኒ በቀዻ በኣ፤
ብየ ባብሎኖታ ኬሳ በኣ፤
አኩመ ኮርቤሰ ሬኤ ከን ቡሻዬ ቀጄልቹ ተኣ።
9 አን ብየ ካባቲ ገሬ ሰቦተ ጉርጉዳ ካሴ
ባብሎንት ነንኤርጋቲ።
እሳንስ ህሪረኒ እሼት ዹፉ፤
እሼንስ ከራ ካባቲን ንቀበምት።
ጥይሳኒ አኩመ ሎልቶተ ኦጌዪ
ሀርከ ዱዋ ህንዴብኔት።
10 ባብሎንስ ንሳመምት፤
ወር እሼ ሳመን ሁንድስ ንቁፉ”
ጄዸ ዋቀዮ።
11 “እስን ወር ሀንዹራኮ ሳምተን
ዋን ገመደኒፊ እልልችተኒፍ፣
አኩመ ራዳ መርገ ኬሳ ቡራቅጠኒ
አከ ኮርመ ፈርዳ እምምስተንሌ፣
12 ሃትኬሰን አከ መሌ ቃኖፍት፤
ከን እስን ዴሴስ ንሰልጰት።
እሼን ሰቦተ ሁንደ ኬሳ ገድ ኣንቱ፣
ለፈ ኦና፣ ለፈ ጎጋፊ ገሞጂ ታት።
13 እሼን ሰበቢ ዼከምሰ ዋቀዮቲፍ ጉቱማን ጉቱት
ንኦንት መሌ ነምን እሼ ኬሰ ህንጅራቱ።
ሰበቢ መዳሼ ሁንዳቲፍ
ነምን ባብሎን ኬሰ ደርቡ ሁንድ ንድንቅሲፈተ፤ እት ቆሰስ።
14 “እስን ወር እዳ ሉቅፈተን ሁንድኑ፣
ናኖ ባብሎንት ህሪራ።
ሰበቢ እሼን ዋቀዮት ጩቡ ሆጄቴፍ፣
ጥየወን እት ደርበዻ! ሆማ ህንሀምብስና።
15 ከራ ሁንዳን እሼት እያ!
እሼን ሀርከኬነት፤ ገሞንሼ ንጅገ፤
ደላንሼ ዲገሜረ።
ኩን ሃሎ ዋቀዮ ዋን ተኤፍ
እሼት ሃሎ በኣ፤
ዋኑመ እሼን ወረ ካንት ሆጄቴ እሼት ሆጄዻ።
16 ነመ ሰኚ ፈጫሱፊ ከን ዬሮ ምዻን ሃመሙት
ሃምቱ ቀበቱስ ባብሎን ኬሳ በሌሳ።
ሰበቢ ጎራዴ ጩንቁርሳቲን
ቶኮን ቶኮን ነማ ገረ ሰበ ኦፊሳት ሃዴብኡ፤
ቶኮን ቶኮን ነማ ገረ ብየ ኦፊ እሳትስ ሃበቀቱ።
17 “እስራኤል ሆላ ብትናኤዸ፤
ሌንጮትን እሰ አርአን።
ከን ጀልቀበት እሰ ኛቴ ሞቲ አሶር፤
ከን ዹመረት ለፌሳ ጨጨብሴሞ
ኔቡከድኔዘር ሞትቸ ባብሎን ቱሬ።”
18 ከናፉ ዋቀዮ ዋን ሁንደ ደንደኡ፣ ዋቅን እስራኤል አከነ ጄዸ፦
“አን አኩመ ሞቲ አሶር አደቤ ሰነ
ሞቲ ባብሎኒፊ ብየሳ ነንአደበ።
19 እስራኤልን ገሩ ለፈ ትከሳት ነንዴብሰ፤
እንስ ቀርሜሎሲፊ ባሻንረ ንዼደ፤
ቱሉ ኤፍሬሚፊ ግልኣድራ ዼዴ ንቁፈ።
20 በረ ሰነ ኬሰ፣ ዬሮ ሰነት፣
የክ እስራኤል ንበርባደመ” ጄዸ ዋቀዮ፤
“ገሩ ቶኮዩ ህንጅሩ፤
ጩቡን ይሁዳስ ንበርባደመ፤
ገሩ ቶኮዩ ህንአርገሙ፤
አን ሀምባን በራሬ ሰናፍ
ዺፈመ ነንጎዻቲ።
21 “ብየ ሜራታይሚፊ
ጅራቶተ ጴቆድ ሎላ።
አርኣ፣ አጄሳ፣ ጉቱማን ጉቱት እሳን በሌሳ፣”
ጄዸ ዋቀዮ።
“ዋን አን እስን አጀጄ ሁንደ ጎዻ።
22 ሰገሌን ወራና፣
ሰገሌን በዲሰ ጉዳስ ብየ ሰነ ኬሰ ጅረ!
23 ቡሩስን ጉቱማ ለፋ አከምት ጨቤ!
አከምትስ ቡላኤ!
ባብሎን ሰቦተ ግዱት፣
አከም ኦንቴ!
24 ያ ባብሎን፣ አን ክዮ ሲፍ ድሪርሴረ፤
አትስ ኡቱ ህንቤክን ቀበምቴ፤
አት ሰበቢ ዋቀዮን ሞርምቴፍ፣
አርገምቴ ቀበምቴ።
25 ዋቀዮ መንኩሳ ምአ ሎላሳ በኔ
ምአ ሎለ ዼከምሰሳ ገድ ባፈቴረ፤
ጎፍታን፣ ዋቀዮ ዋን ሁንደ ደንደኡ
ዋን ብየ ባብሎኖታት ሆጄቱ ቀባቲ።
26 ብየ ፈጎቲ እሼት ኮታ።
ጎምብሳወንሼ ዲጋ፤
አኩመ ቱላ ምዻኒት እሼ ቱላ።
ጉቱማን ጉቱት እሼ በሌሳ፤
ዋን ቶኮሌ እሼፍ ህንሀምብስና።
27 ኮሮሚሼ ሁንደ ቀላ፤
እሳን ገረ ቀልማት ሃጌፈመን!
እሳኒፍ ወዮ! ዬሮን እሳን እት አደበመን፣
ጉያንሳኒ ዹፌራቲ።
28 አከ ዋቀዮ ዋቅንኬኘ ሃሎ በኤ፣
አከ እን መነ ቁልቁሉማሳቲፍ ሃሎ በኤ፣
ኮሉ ገልቶታፊ በቀቶተ ባብሎኒ ዹፈኒ
ጥዮን ኬሰት ለለበንራ ዸገኣ።
29 “ነሞተ ጥያን ሎለን
ከኔን እዳ ሉቅፈተን ሁንደ ባብሎንት ዋማ።
ናኖሼ ሁንደ መርሳ፤
ነምን ቶኮዩ ህንምልቅን።
ገቲ ሆጂሼ ኬናፊ፤
ዋኑመ እሼን ወረ ካንት ሆጄቴ እሼትስ ሆጄዻ።
እሼን ቁልቁልቸ እስራኤል፣
ዋቀዮት ኮርቴርቲ።
30 ከናፉ ደርገጎንሼ ከራረት ዹሙ፤
ጋፈስ ሎልቶትንሼ ሁንድ ንበርበዳኡ”
ጄዸ ዋቀዮ።
31 “ያ ኮርቱነነ፣ ኩኖ አን ስት ከኤረ”
ጄዸ ጎፍታን፣ ዋቀዮ ዋን ሁንደ ደንደኡ፤
“ዬሮን አት እት አደበምቱ፣
ጉያንኬ ዹፌራቲ።
32 ኮርቱን ሱን ጉፈቴ ለፈ ዾፍት፤
ነምን ገርጋሬ ኦል እሼ ቀቡ ቶኮዩ ህንጅሩ፤
አን መጋላወንሼ ኬሰት
እብደ ወረ ናኖሼ ጅሩ ሁንደ
ጉቤ ፍጡ ነንቀብሲሰ።”
33 ዋቀዮ ዋን ሁንደ ደንደኡ አከነ ጄዸ፦
“ሰብን እስራኤል ጩንቁርፈሜረ፤
ሰብን ይሁዳስ አከሱመ ጩንቁርፈሜረ።
ወር እሳን ቦጅአን ሁንድ ጀቤሰኒ እሳን ቀበተኒሩ፤
እሳን ገድ ዺሱስ ድደኒሩ።
34 ተኡሌ ፉራንሳኒ ጀባዸ፤
መቃንሳስ ዋቀዮ ዋን ሁንደ ደንደኡዸ።
እን ብየሳኒቲፍ ቦቆና ኬኔ፤
ወረ ባብሎን ኬሰ ጅራተን ገሩ ቦቆና ዾዉፍ
ዽመሳኒቲፍ ጀቤሴ ንፈልመ።
35 “ጎራዴን ቶኮ ባብሎኖተት ዹፌ!”
ጄዸ ዋቀዮ፤
“ወረ ባብሎን ኬሰ ጅራተንት፣
ቆንዳልቶታፊ ነሞተሼ ኦጌዪት ዹፌረ!
36 ጎራዴን ራጆተሼ ሶብዶተት፣ ዹፌረ!
እሳን ጎዎተ ተኡ።
ጎራዴን ጎቶተሼት ዹፌረ!
እሳንስ ሶዳዻን ጉተሙ።
37 ጎራዴን ፈርዴኒፊ ጋሪወንሼት፣
ነሞተ ኦርማ ከኔን ግዱሼ ጅራተን ሁንደት ዹፌ!
እሳን ደዸቦ ተኡ።
ጎራዴን ቀቤኘሼት ዹፌ!
እሳን ንሳመሙ።
38 ጫምሳን ብሻንሼት ንዹፈ!
እሳንስ ንጎጉ።
እሼን ብየ ዋቆተ ቶልፈሞ፣
ከን ዋቆተ ቶልፈሞ ሶዳዻን መራተኒቲ።
39 “ከናፉ ኡመመወን ገሞጂቲፊ
ወራቤዪን አች ጅራቱ፤
ኡሩንጉንስ አች ጅራት።
ለመተ ነምን እሼ ኬሰ ህንጅራቱ፤
ዮካን ዸሎታ ሀመ ዸሎታት
ነምን ኬሰ ጅራቱ ህንጅሩ።
40 አኩመ ዋቅን ሶዶሚፊ ጎሞራ፣
መጋላወን ናኖሳኒ ጅረን ወጅን በሌሴ ሰነ”
ጄዸ ዋቀዮ፤
“ነምን ቶኮዩ አች ህንጅራቱ፤
ሰኚን ነማ ቶኮስ እሼ ኬሰ ህንቁበቱ።
41 “ኩኖ! ገሬን ሎልቶታ ቶኮ ካበራ ዹፋ ጅረ፤
ሰብን ጉዳን ቶኮፊ ሞቶትን ባይኤን
ሞጋ ለፋቲ ሶሶቾኣ ጅሩ።
42 እሳን ጥያፊ ኤቦ ቀበተኒሩ፤
እሳን ገረ ጀቤዪ ነማፍስ ናሱ ህንቀብኔዸ።
ዮሙ እሳን ፈርዴንሳኒ ጉሉፈንት
ግግግሱንሳኒ አኩመ ሁርሳ ገላናት፤
ያ እንተለ ባብሎን፣
እሳን አኩመ ነሞተ ዱላፍ ህሪረኒት ስ ሎሉፍ ዹፉ።
43 ሞቲን ባብሎን ኦዱ ዋኤሳኒ ዸገኤ፤
ሀርክሳስ እረት ዱኤ።
ዽጵን እሰ ቀበቴረ፤
ሚጡንስ አኩመ ዱበርቲ ጭኒንስፈቱ እሰ ቀቤረ።
44 አን አኩመ ሌንጨ ቦሶነ ዮርዳኖሲ በኤ
ገረ ለፈ ዼዳ ገበታ ዹፉ ቶኮ
ደፌ ባብሎንን ብየሼቲ ነንአርአ።
ፍለተማን አን ዋን ከናፍ ሙዱ ኤኙ?
ከን አከኮ ኤኙ?
ኤኙቱስ ናን ሞርኩ ደንደአ?
ትክሴ አከሚቱ ፉለኮ ዱረ ዻበቹ ደንደአ?”
45 ከናፉ ዋን ዋቀዮ ባብሎንት ከሮርፈቴ፣
ዋን እን ብየ ባብሎኖታት ያዴስ ዸገኣ፤
እልማን ቡሻዬ ሀርክፈመኒ ንፉዸተሙ፤
እንስ ሰበቢሳኒቲፍ ለፈ ዼደሳኒ
ጉቱማን ጉቱት ንበርበዴሰ።
46 ወጨ ቀበሙ ባብሎኒቲን ለፍት ንራፈምት፤
እይሼስ ሰቦተ ግዱት ንዸገአመ።