19
ጋረ ሲና ብረት
1 እስራኤሎን ኤርገ ግብጢ በአኒ አስ ጅአ ሰደፋ ኬሰ ጉዩመ እት ግብጢ በአን ሰነ ገሞጂ ሲና ገአን። 2 እሳንስ ኤርገ ሬፊዲሚ ከአኒ ቦዴ ገሞጂ ሲና ሴነን፤ ሰብን እስራኤልስ ገሞጂ ሰነ ኬሰ ፉሌ ቱሉ ሰና ቁበተን።
3 ሙሴንስ ገረ ዋቃት ኦል በኤ፤ ዋቀዮስ ቱሉራ እሰ ዋሜ አከነ ጄዼን፤ “አት መነ ያቆቢን አከነ ጄተ፤ ሰበ እስራኤልትስ ዋን ከነ ህም፦ 4 ‘ዋን አን ወረ ግብጥ ጎዼፊ አከ አን እት ቆቾ ርሳረት እስን ባዼ ገረኮት እስን ፍዴ እስን መታንኬሰንዩ አርግተኒርቱ። 5 አመስ እስን ዮ ናፍ አጀጀምተን፣ ዮ ከኩኮ ኤግደን እስን ሰቦተ ሁንደ ኬሳ ቀቤኘ አዳ ናፍ ታቱ። ዮ ለፍት ሁንድኑ ከንኮ ተኤሌ፣ 6 እስን ሞቱማ ሉቦታቲፊ ሰበ ቁልቁሉ ናፍ ታቱ።’ ዱቢን አት ሰበ እስራኤልት ህሙ ቀብዱስ ከኑመ።”
7 ሙሴን ዴብኤ ማንጉዶተ ሰባ ወልት ዋሜ፣ ዱቢ አከ እን ዱበቱፍ ዋቀዮ እሰ አጀጄ ሰነ ሁንደ ፉለሳኒ ዱረት ዽኤሴ። 8 ጀር ሁንድኑስ አፋን ቶኮን፣ “ኑ ዋን ዋቀዮ ጄዼ ሁንዱማ ንጎነ” ጄዸኒ ዴብሰን፤ ሙሴንሞ ዋን ጀር ጄዸን ዴብሴ ዋቀዮት ፍዴ።
9 ዋቀዮ ሙሴዻን አከነ ጄዼ፤ “አከ ሰብን ኩን አና ስ ወጅን ዱበቱ ዸገኤ ዬሮ ሁንደ ስ አመነቱፍ ኩኖ አን ዱሜሰ የቡ ኬሳን ገረኬ ነንዹፈ።” ኤርገሲስ ሙሴን ዋን ሰብን ሱን ጄዼ ዋቀዮት ህሜ።
10 ዋቀዮስ ሙሴዻን አከነ ጄዼ፤ “ገረ ሰባ ዸቂቲ ሀርኣፊ ቦር እሳን ቁልቁሌስ። አከ እሳን ወያሳኒ ሚጨተኒ 11 ጉያ ሰደፋፍ ቆጳአን ጎዽ፤ ጋፈ ሰነ ኡቱመ ሰብን ሁንድ እላሉ ዋቀዮ ቱሉ ሲናረት ገድ ንቡኣቲ። 12 ናኖ ቱልቻት ሰበ ሰናፍ ዳንጋ ቶልቺቲ አከነ ጄዺን፤ ‘እስን አከ ቱሉ ሰነት ኦል ህንባኔ ዮካን አከ ቀርቀረሳሌ ህንቱቅኔ ኦፍ ኤገዻ። ነምን ቱሉ ሰነ ቱቁ ከምዩ ሃአጄፈሙ። 13 እን ዸጋዻን ሃቱመሙ ዮካን ጥያን ሃወራነሙ፤ ሀርክ ቶኮዩ እሰ ህንቱቅን፤ ሆሪስ ተኡ ነምን አከ ጅራቱ ህንኤየመሙፍ።’ እሳን ዬሮ መለከትን ኡቱ ገርገር ህንጭትን አፉፈሙ ቆፈ ቱሉት ኦል በኡ ደንደኡ።”
14 ሙሴን ቱሉራ ገረ ሰባት ገድ ቡኤ ሰበ ሰነ ቁልቁሌሴ፤ እሳንስ ኡፈተሳኒ ሚጨተን። 15 እንስ ሰበ ሰናን፣ “ጉያ ሰደፋፍ ኦፍ ቆጴሳ፤ ዱበርቲ ብረስ ህንገእና” ጄዼ።
16 ገነመ ጉያ ሰደፋ ሰነ ቱሉ ሰነረ በከካ፣ በለቄሳፊ ዱሜሰ የቡ፣ አከሱመስ ሰገሌ መለከታ ጉዳቱ ዸገአሜ። ወር እዶ ቁበታ ሰነ ኬሰ ጅራተን ሁንድስ ንሆለተን። 17 ሙሴንስ ሰበ ሰነ እዶ ቁበናቲ ባሴ ገረ ዋቃት ፍዴ፤ ጀርስ ሚለ ቱሉ ሰና ጀለ ዸዻበተን። 18 ቱሉን ሲና ሁንድስ ሰበቢ ዋቀዮ እብዳን እረት ገድ ቡኤፍ ኣራን ሀጉገሜ። ኣር ሱንስ አኩመ ኣረ ቦለ እብዳቲ በኡት ኦል በኤ፤ ቱሉን ሱንስ ጉቱማን ጉቱት አከ መሌ ራፈሜ፤ 19 ሰገሌን መለከታ እቱመ ጉደቻ ዴሜ። ሙሴንስ ንዱበቴ፤ ሰገሌን ዋቃስ ዴቢ ኬኔፍ።
20 ዋቀዮ ፊጤ ቱሉ ሲናረት ገድ ቡኤ ሙሴ ገረ ፊጤ ቱሉ ሰናት ኦል ዋሜ። ሙሴንስ ኦል በኤ፤ 21 ዋቀዮሞ አከነ እሳን ጄዼ፤ “አከ እሳን ዋቀዮ እላሉፍ ጄዸኒ ዳሪ ህንደበሬፊ አከ እሳን ኬሳስ ነምን ባይኤን ህንዱኔፍ ገድ ቡኢቲ እሳን አኬከቺስ። 22 አከ ዋቀዮ እሳን ህንበሌስኔፍ ሉቦትን ዋቀዮት ዽኣተንዩ ኦፍ ሃቁልቁሌሰን።”
23 ሙሴንሞ ዋቀዮን፣ “ሰበቢ አት መታንኬ፣ ‘ናኖ ቱልቻት ዳንጋ ዻቢቲ እሰ ቁልቁሌሲቲ አዳን ባስ’ ጄቴ አኬከቺሰ ኑ ኬንቴፍ ሰብን ኩን ቱሉ ሲናት ኦል በኡ ህንደንደኡ” ጄዼ።
24 ዋቀዮስ፣ “ገድ ቡኢቲ አሮንን ፍዲ ኮቱ። ገሩ ሉቦትኒፊ ኡመትን ገረ ዋቀዮት ኦል ዹፉፍ ጄዸኒ ዳንጋ ህንደርብን፤ ዮ ከና አቺ እን እሳን በሌሰ” ጄዼ ዴብሴ።
25 ሙሴንስ ገድ ቡኤ ዋን ከነ ኡመተት ህሜ።