ራጂ
ዮኤል
1
1 ዱቢ ዋቀዮ ከን ገረ ዮኤል እልመ ጴቱኤል ዹፌ።
ዌረረ ሀዋንሳ
2 ያ ማንጉዶተ፣ ዋን ከነ ዸገኣ፤
ወር ብየቲ ኬሰ ጅራተን ሁንድኑ ዸጌፈዻ።
ወን አከና ተኩማ በረኬሰን ኬሰ
ዮካን በረ አቦቲኬሰኒ ኬሰ ተኤ ቤካ?
3 እስን ዋን ከነ እጆሌኬሰንት ህማ፤
እጆሌንኬሰንስ እጆሌ ኦፊሳኒት ሃህመን፤
እጆሌንሳኒሞ ዸሎተ እት ኣኑት ሃደበርሰን።
4 ዋን ቱትን ሀዋንሳ ዺሴ፣
ሀዋንስን ጉዳን ፍጤ፤
ዋን ሀዋንስን ጉዳን ዺሴ፣
ሀዋንስን ጥጥናን ኛቴ ፍጤ፤
ዋን ሀዋንስን ጥጥናን ዺሴሞ
ሀዋንስን ብራ ዹፌ ኛቴ።
5 ያ መቾፍቶተ፣ ከኣቲ ቦኣ!
እስን ወር ዳዺ ወይኒ ዹግደን
ሁንድኑ ወዋዻ፤
ሰበቢ ዳዺ ወይኒ ሃራቲፍ
ወዋዻ፤
እን አፋንኬሰንራ ቡተሜራቲ።
6 ሰብን ጀባን አከ መሌ ባይኤን ቶኮ
ብየኮ ዌረሬረ፤
እን እልካን ሌንጫ፣
ቀርፋ ሌንጨ ዸላ ቀበ።
7 እን ሙከ ወይኒኮ ኦንሴ
ሀርቡኮስ በርበዴሴረ።
እን ቆለሳኒራ ቁንጭሴ ለፈት ገቴ
ደሜሌሳኒ ዱዋ ሀምብሴ።
8 እስን አኩመ ዱርበ ወያ ገዳ ኡፈቴ
ዽርሰ እጆሉማሼቲፍ ገድቱት ቦኣ።
9 ኬናን ምዻኒቲፊ ዽባዩን
መነ ዋቀዮራ ጭተኒሩ።
ሉቦትን ፉለ ዋቀዮ ዱረ ተጃጅለን
ቦኣ ጅሩ።
10 ለፍት ቆቲሳ ኦኔረ፤
ለፍትስ ጎጌረ፤
ምዻን በርበዳኤረ፤
ዳዺን ወይኒ ሃራን ዹሜረ፤
ዘይቲንስ ዸበሜረ።
11 ያ ቆናን ቡልቶተ፣ እስን ራፈማ፤
ወር ወይኒ ዻበተን ቦኣ፤
ሰበቢ ምዻን ለፈ ቆቲሳኬሰኒ
በርበዳኤፍ ቀመዲፊ ገርቡዻፍ ቦኣ።
12 ወይኒን ጎጌረ፤
ሀርቡንስ ጮለጌረ፤
ሮማኒን፣ ሜጢፊ ሁዻን፣
ሙኬን ለፈ ቆቲሳ ሁንድኑ ጎገኒሩ።
ዹጉማን ገመቹን እልማን ነማ
እራ በዴረ።
ዋምቸ ቀልቢ ጅጂረቹ
13 ያ ሉቦተ፣ ወያ ገዳ ኡፈዻቲ ቦኣ፤
እስን ወር እዶ ኣርሳ ዱረ ተጃጅልተን ወዋዻ።
እስን ወር ፉለ ዋቀኮ ዱረ ተጃጅልተን
ኮታቲ ወያ ገዳ ኡፈዻ ቡላ፤
ኬናን ምዻኒቲፊ ዽባዩን
መነ ዋቃራ ሀምብፈመኒሩቲ።
14 ሶመ ቁልቁሉ ለብሳ፤
ወልዳ ቁልቁሉ ዋማ።
ማንጉዶታፊ
ወረ ብየቲ ኬሰ ጅራተን ሁንደ
ገረ መነ ዋቀዮ ዋቀኬሰኒት ዋማቲ
ዋቀዮት ቦኣ።
15 በድኔካ! ጉያን ሱን ዽኣቴረ።
ጉያን ዋቀዮ ገኤራቲ፤
እን አኩመ በዲሳት
ዋቀ ዋን ሁንደ ደንደኡ ብራ ዹፈ።
16 እጁመኬኘ ዱረት
ኛትን ጭቴ፤
እልሌፊ ገመቹንስ
መነ ዋቀኬኛራ ህንጭትኔ?
17 ሰኚን ለፈ ኬሰት
ቶርቶሬ ሀፌ።
መንኩስን ዲገሜረ፤
ጎምብሳን ጨጨቤረ፤
ምዻን ጎጌ ሀፌራቲ።
18 ሎን አከም መርአቱ!
ከር ሎኒ ሰበቢ ዋን ዼዱ ዸቤፍ
አሲፊ አች ጆረ፤
ቡሻዬንስ ዽጰተኒሩ።
19 ያ ዋቀዮ አን ስን ዋመዸ፤
እብድ ለፈ ዼዳ በርበዴሴ
አረብን እብዳሞ ሙኬን ዲዳ ሁንደ ጉቤ ፍጤራቲ።
20 ብኔንሶትን ቦሶና ስት ገገቡ፤
ለግን ብሻኒ ጎጌረ፤
እብድስ ድሬ ዼዳ ጉቤ በሌሴረ።