10
1 ወረ ሴረ ጀልኣ ባሰን፣
ከኔን ለብሲ ጩንቁርሳ ለብሰኒፍ ወዮ፤
2 እሳን ሙርቲ ረከቶታ ጀልእሱ፤
ምርገ ህዬዪ ሰበኮስ ንዺቡ፤
ሃዾተ ህዬሳ ቦጁ ጎዸቱ፤
እጆሌ አባ ህንቀብኔስ ንሳሙ።
3 እስን ዬሮ በዲስን ፈጎዻ ዹፉ
ጉያ አደቢት ማል ጎቱ?
ገርጋርሰ አርገቹፍ ኤኙት በቀቱ?
ቀቤኘኬሰን ኤሰት ዺፍቱ?
4 ወረ ቦጅአመን ጀለ ጉጉፉ
ዮካን ወረ አጄፈመን ጀለት ኩፉ መሌ ሆምቱ ህንሀፉ።
ከነ ሁንዳንሌ ዼከምስሳ ህንቀበኖፍኔ፤
ሀርክሳስ አመዩ አኩመ ኦል ካፈሜት ጅረ።
ሙርቲ ዋቅን አሶርት ሙርቴሴ
5 “አሶርቸ እሰ ኡሌ ኣሪኮቲ ተኤፍ፣
እሰ ቦኩን ዼከምሰኮቲ ሀርከሳ ጅሩፍ ወዮ!
6 አን አከ እን እሳን ሳሙፊ ቦጅኡፍ
አከ እን አኩመ ዾቄ ከራራ ለፈት እሳን ዽዺቱፍ
ሰበ ዋቀት ህንቡሌት እሰ ነንኤርገ፤
ኡመተ ነ ኣርሱትስ እሰ ነንአጀጀ።
7 ገሩ ኩን ዋን እን ያዱ ምት፤
ያድን አከሲስ ገራሳ ኬሰ ህንጅሩ፤
ካዮንሳ በርበዴሱዸ፤
ሰበ ባይኤስ ፍጡዸ።
8 እንስ አከነ ጄዸ፤ ‘አጀጆትንኮ ሁንድኑ ሞቶተ ምቲ?
9 ካልኖትን አኩመ ከርኬሚሽ ምቲ?
ሀማት አኩመ አርፋድ ምቲ?
ሰማርያንስ አኩመ ደማስቆ ምቲ?
10 አኩመ ሀርክኮ ሞቱሞተ ዋቆተ ቶልፈሞ
ከኔን ፈኪወን ሶፈሞ ከን ዬሩሳሌሚፊ
ሰማርያ ጫለን ቀቤ ሰነ፣
11 አን ዋነን ሰማርያፊ ፈኪወንሼ ጎዼ ሰነ
ዬሩሳሌሚፊ ዋቆተሼ ቶልፈሞ ህንጎዹ?’ ”
12 ጎፍታን ዬሮ ቱሉ ጥዮንረቲፊ ዬሩሳሌም ኬሰት ሆጂሳ ሁንደ ፍጠቱት አከነ ጄዸ፤ “አን ሰበቢ ኦፍ ጀጁ ገራሳቲፊ እላልቸሳ ከን ኦፍ ቱሉማን ጉተሜ ሰናቲፍ ጄዼ ሞትቸ አሶር ነንአደበ። 13 እን አከነ ጄዻቲ፦
“ ‘አን ጀብነ ሀርከኮቲን ዋን ከነ ሆጄዼረ፤
አን ሰበቢን ሁበትና ቀቡፍ፣
ኦጉማኮቲን ሆጄዼረ።
አን ዳንጋ ሰቦታ እዶዻ ቡቅሴረ፤
ቀቤኘሳኒሌ ሳሜረ።
አኩመ ነመ ጀባ ቶኮ አን ሞቶተሳኒ
ኦፍ ጀለ ገልፈዼረ።
14 አኩመ ነምን ቶኮ መንኤ ስምብራ ኬሰ ሀርከ ካኡ ሰነ
አንስ ሀርከኮ ቀቤኘ ሰቦታ ኬሰ ነንካአ፤
አኩመ ነሞትን ሀንቃቁ ደገተሜ
ወልት ቀበን ሰነ፣ አንስ ብየ ሁንደ ወልት ነንቀቤ፤
ከን ቆቾ ሁርጉፈቴ፣
ዮካን ወጩፍ አፋን በነቴ ቶኮዩ ህንቱሬ።’ ”
15 ቆቶን ነመ እቲን ዋ ሙሩት ንኮራ?
ዮካን ወን እቲን ዋ ሙረን ነመ እት ፈየደሙት ኦፍ ጀጃ?
ኩንስ አከ ዋን ኡሌን ቶኮ ነመ እሰ ቀበቱት ኦፍ ምርምርሱት፤
ዮካን አኩመ ቦኩን ቶኮ አከ ዋን ሙከ ህንተእኒት ኦል ኦፍ ጉድሱት!
16 ከናፉ ጎፍታን፣ ዋቀዮ ዋን ሁንደ ደንደኡ፣
ሎልቶተ ገገበተን ከነት ዹኩበ ነመ ሁቅሱ ንኤርገ፤
ኡልፍነሳ ጀላንስ እብድ ቶኮ
አኩመ አረበ እብዳ ንቀብሲፈመ።
17 እፍን እስራኤል እብደ፣
ቁልቁልችሳኒ ሱንስ አረበ እብዳ ተአ፤
እብድ ሱን ጉዩመ ቶኮን
ቆራቲሳቲፊ ሶኮሩሳ ጉቤ በሌሰ።
18 አኩመ ነምን ቶኮ ዬሮ ዹኩብሰቱ ሁቀቱ ሰነ፣
እብድ ሱን ኡልፍነ ቦሶናሳቲፊ ለፈ ቆቲሳ ገበታ፣
ሉቡፊ ፎንስ ንበርበዴሰ።
19 ሙኬን ቦሶነሳ ኬሰት ሀፈን ዋን አከ መሌ ሙራሰ ተአኒፍ
ሙጫን ቶኮ ገልሜሱ ንደንደአ።
ሀምባ እስራኤል
20 በረ ሰነ ኬሰ ሀምባን እስራኤል፣
መነ ያቆብ ኬሳ ወር ሀፈን፣
ዹጉማን ዋቀዮ ቁልቁልቸ እስራኤል አብደቱ መሌ
ለመተ እሰ እሳን ዸኤ ሰነ ህንአብደተን።
21 ሀምባን ቶኮ፣ ሀምባን ያቆብ
ገረ ዋቀ ጀባ ሰናት ንዴብአ።
22 ያ እስራኤል፣ ዮ ሰብንኬ
አኩመ ጭረቸ ቀርቀረ ገላና ተኤዩ፣
ሀምባ ቆፈቱ ዴብአ።
በዲስን ቀጄሉማዻን ጉተሜ ለብሰሜረ።
23 ጎፍታን፣ ዋቀዮ ዋን ሁንደ ደንደኡ
በዲሰ ለፈ ሁንደት ለብሰሜ ንራወተ።
24 ከናፉ ጎፍታን፣ ዋቀዮ ዋን ሁንደ ደንደኡ አከነ ጄዸ፦
“ያ ሰበኮ ወር ጥዮን ኬሰ ጅራተን፣
ወረ አሶር ከኔን ኡሌዻን እስን ሩኩተን፣
ከኔን አኩመ ወረ ግብጥ ቦኩ ኦል እስንት ፉዸተን ህንሶዳትና።
25 ኣሪን አን እስንት ኣሬ ደፌ ቀበናአ፤
ዼከምስኮስ እሳን በሌሱፍ እት ገረገለ።”
26 ዋቀዮ ዋን ሁንደ ደንደኡ ሱን፣
አኩመ ከታ ሄሬብ ብረት ምድያንን ቀጬን ገረፌ ሰነ፣
አኩመ ብየ ግብጥ ኬሰት ጎዼ ሰነ፣
ኡሌሳ ብሻንረት ኦል ፉዸተ።
27 ጋፈስ በኣንሳኒ ገቲቲኬሰንራ፣
ዋንጆንሳኒስ ሞርመኬሰንራ ፉዸመ፤
ዋን እስን አከ መሌ ገበተኒፍ ዋንጆን ንጨጨበ።
28 እሳን ገረ አየት ሴነን፤
ምግሮን ኬሰ በአን፤
ኛታፊ ህዸተሳኒስ ምክማስ ኬሰት ኩፍተን።
29 እሳን ከራ ቀልኣረ በአኒ፣
“ኑ ጌባ ቁበትኔ ቡለ” ጄዸን።
ራማን ንሶዳት፤
ግቤኣን ሳኦልስ ንበቀት።
30 ያ እንተለ ገሊም፣ እይ!
ያ ላይሻ ዸጌፈዹ!
ያ አናቶት ዴቢ እሼፍ ኬን!
31 ማድሜናን በቀታ ጅርት፤
ኡመትን ጌቢምስ በቀቹፍ ወልት ቀበመ።
32 እሳን ሀርአ ኖብ ገኡ፤
እሳን ቱሉ እንተለ ጥዮንት፣
ጋረ ዬሩሳሌምት ሀርከሳኒ ራሱ።
33 ኩኖ ጎፍታን፣ ዋቀዮ ዋን ሁንደ ደንደኡ፣
ሁምነ ጉዳዻን ደሜወን ሙርሙረ፤
ሙኬን ጉርጉዳን ንጭጭረሙ፤
ሙኬን ዼዼሮንስ ገድ ቀበሙ።
34 እን ቦሶነ ጎቡ ቆቶዻን ጭረ፤
ልባኖንስ ፉለ ዋቀ ጀባ ዱረት ኩፈ።