ፋርፈትና ዋቀ ዋን ሁንደ ደንደኡፍ ፋርፈተሜ
ፋርፈትና 147
1 ሃሌሉያ።
ፋርፈናዻን ዋቀ ገለቴፈቹን አከም ጋሪዸ፤
እሰ ገለቴፈቹን አከም ገመቺሳፊ ከን መሉዸ!
2 ዋቀዮ ዬሩሳሌምን ንእጃረ፤
እስራኤሎተ ቦጅአመንስ ወልት ቀበ።
3 ወረ ገራን ጨቤ ንፈይሰ፤
መዳሳኒስ ወልት ሆዸ።
4 እን ባይእነ ኡርጂወኒ ንቤከ፤
ቶኮ ቶኮሳኒስ መቃ መቃዻን ዋመ።
5 ጎፍታንኬኘ ጉዳዸ፤ ሁምንሳስ ጀባዸ፤
ሁበትናንሳስ ዹመ ህንቀቡ።
6 ዋቀዮ ወረ ገድ ቀበመን ንጅራችሰ፤
ሀሞተ ገሩ ለፈት ደርበተ።
7 ገለተ ገልቻ ዋቀዮን ፋርፈዻ፤
በገናዻንስ ዋቀኬኛፍ ዌድሳ።
8 እን ሰሚወን ዱሜሳን ሀጉገ፤
ለፋፍስ ቦካ ኬነ፤
ቱሉወንረትስ መርገ ብቅልቸ።
9 ሆሪዻፍ ዋን እሳን ዼደን፣
ዮሙ እልማን አራጌሳ እየንት
ኛተ እሳኒፍ ንኬነ።
10 እን ጀብነ ፈርዳት ህንገመዱ፤
ዮካን ሚል ነማ እሰ ህንገመቺሱ፤
11 ዋቀዮ ወረ እሰ ሶዳተንት፣
ወረ አራረሳ አብደተንት ንገመደ።
12 ያ ዬሩሳሌም፣ ዋቀዮን ገለቴፈዹ፤
ያ ጥዮን ዋቀኬ ገለቴፈዹ።
13 እን ደንቀራ ከረኬቲ ንጀቤሳቲ፤
እጆሌኬስ ስ ኬሰት ኤብሰ።
14 ዳሪኬቲፍ ነጋ ኬነ፤
ቀመዲ ቁልቁሉዻንስ ስ ቁብሰ።
15 እን አጀጀሳ ገረ ለፋት ንኤርገ፤
ዱቢንሳስ ንአሪፈተ።
16 እን ጨቢ አኩመ ሱፊት ድሪርሰ፤
ቆረስ አኩመ ዳራት ብትኔሰ።
17 ዸጋ ጨቢ አኩመ ጭረቻ ገድ ደርበተ።
ዻሞቸሳ ዱረ ኤኙቱ ዻበቹ ደንደአ?
18 እን ዱቢሳ ኤርጌ እሳን በቅሰ፤
ቡቤሳ ንካሰ፤ ብሻኖትንስ ንያኡ።
19 እን ዱቢሳ ያቆብት፣
ሴራፊ ስርነሳሞ እስራኤልት ሙልእሴረ።
20 ዋን ከነ ሰበ ብራ ቶኮፍዩ ህንጎኔ፤
እሳን ሴረሳ ህንቤከን።
ሃሌሉያ።