38
ዋቀዮ ንዱበተ
1 ከነረት ዋቀዮ ቡቤ ጀባ ኬሳ እዮብት ዱበቴ። አከነ ጄዼስ፦
2 “ነምን ዱቢ ቤኩምሰ መሌ
ዱበተሙን ከሮረኮ ዱከኔሱ ኩን ኤኙ?
3 ሜ አከ ጎታ ሙዺኬ ህዸዹ፤
አን ስን ጋፈዸ፤
አትሞ ዴቢ ና ኬን።
4 “ዬሮ አን ሁንዴ ለፋ ካኤት አት ኤሰ ቱርቴ?
ዮ ሁበቴ ሜ ነት ህም።
5 ኤኙቱ በልእነሼ ሙርቴሴ? ዹጉማን ንቤክታ?
ኤኙቱ ኡሌ ሰፈራ እሼረ ሀርክሴ?
6 ሁንዴንሼ ማልራ ዻበሜ?
ዮካን ኤኙቱ ዸጋ ጎሌሼ ዻቤ?
7 ኩንስ ዬሮ በከልቾን በሪ ወሊ ወጅን ፋርፈተንት፣
ዬሮ እልማን ዋቀዮስ እልልቸንት ቱሬ።
8 “ዬሮ ገላን ጨብሴ ገራ ለፋ ኬሳ በኤት
ኤኙቱ በልበለ እት ጩፌ እትሴ?
9 ዬሮ አን ዱሜሶተ ኡፈተሳ ጎዼ
ዱከነ ጉዳን መሬት፣
10 ዬሮ አን ዳንጋሳ ዻቤ
በልበላፊ ደንቀራ ሆጄዼፍት፣
11 አንስ፣ ‘አት ሀመ አሲት ዹፍተ፤ ገሩ ደርቡ ህንደንዴሱ፤
ደምበሊን ኦፍ ጀጁኬቲሌ አሱመት ዻበተ!’ ጄዼን።
12 “አት በረ ጅሬኘኬቲ በራቀ አጀጄ
ዮካን በሪ ኦቦሮት እዶሳ አርግሲፍቴ ቤክታ?
13 አከ እን ሀንዳረ ለፋ ቀበቴ
ነሞተ ሀሞ አች ኬሳ ሁርጉፉ ጎቴርታ?
14 ለፍት አከ ሱጴ ቻፓ ጀለ ጅሩት ብፈ ጌደረት፤
ብፍትሼስ አከ ብፈ ኡፈታት ሙልአተ።
15 ሀሞን እፈሳኒ ዾወተመኒሩ፤
እሬንሳኒ እን ኦል ከኤስ ጨቤረ።
16 “አት ገረ ቡርቃ ገላና ገድ ቡቴ
ዮካን ቱጁበ ብሻኒ ሴንቴ ሁንዴሳረ ዴምቴ ቤክታ?
17 ከር ዱኣ ስት ሙልእፈሜራ?
ከረ ጋድዱ ዱኣስ አርግቴርታ?
18 በልእነ ለፋ ጉዳ ሰነ ሁበቴርታ?
ዮ ከነ ሁንደ ቤክቴ ዱበዹ።
19 “ከራን እዶ እፍን ጅሩት ነመ ጌሱ ከም?
ዱከንስ ኤሰ ጅራተ?
20 እዶሳኒት እሳን ጌሱ ደንዴሳ?
ዳንዲ ለፈ ጅሬኘሳኒት ጌሱ ቤክታ?
21 አት ዹጉማን ንቤክተ፤ ዬሮ ሰነ ዸለቴርታቲ!
አት በረ ሄዱ ጅራቴርተ!
22 “መንኩሰ ጨቢ ሴንቴ ዮካን መንኩሰ
ዸጋ ጨቢ አርግቴርታ?
23 ከን አን ዬሮ ረክናቲፍ፣
ጉያ ወራናፊ ሎላቲፍ ኦል ካአዼ አርግቴርታ?
24 ከራን እዶ እፍን እት ብትናኡት
ዮካን ገረ እዶ ቡቤን በኣ እት ለፈረ ፈፈጨኡት ነመ ጌሱ ከም?
25 ኤኙቱ ሎላዻፍ ቦኦ፣
በከካዻፍሞ ዳንዲ ባሴ፣
26 ለፈ ነምን ቶኮዩ ኬሰ ህንጅራትኔ፣
ገሞጂ ነምን ቶኮዩ ኬሰ ህንጅሬ ብሻን ኦባሱፍ፣
27 ለፈ ነምን ኬሰ ህንጅራትኔፊ ለፈ ኦና ቁብሴ
መርገስ እት ብቅልቹ ኤኙ?
28 ሮብን አባ ቀባ?
ጮጰ ፍጤንሳ ኤኙቱ ዸልቼ?
29 ጨቢን ገራ ኤኙቲ በአ?
ቆረ ሰሚ ኤኙቱ ዸለ?
30 ብሻኖትን አከ ዸጋ ጀባቱ፣
ፉል ቱጁባስ አከ ጨቢ ተአ።
31 “ኡርጂወን በበሬዶ ቶርቢ ጄዸመን ህዹ ንደንዴሳ?
ዮካን ህዻ ኡርጂ ሰዴ ጄዸሙ ሂኩ ንደንዴሳ?
32 ቱተ ኡርጂወኒ ወቅቲሌሳኒት ፍዱ
ዮካን ኡርጂ አማኬተ ጄዸሙ እልማንሳ ወጅን ቦባሱ ንደንዴሳ?
33 ሴረ ሰሚወኒ ቤክታ?
ቡልቺንሰሳኒ ለፈረት ሁንዴሱ ንደንዴሳ?
34 “አት ሰገሌኬ ገረ ዱሜሳት ኦል ፉዸቴ፣
ሎላ ብሻኒቲን ኦፍ ሀጉጉ ንደንዴሳ?
35 አት በከካ ዳንዲሳረ ኤርጉ ንደንዴሳ?
እንስ፣ ‘ኩኖ አን አሰን ጅረ’ ሲን ጄዻ?
36 ኤኙቱ ያደ ገራቲፍ ኦጉማ
ዮካን ሰሙዻፍ ሁበትና ኬኔ?
37 ኤኙቱ ዱሜሶተ ለካኡፍ ኦጉማ ቀበ?
ኤኙቱ ኦኮቴ ብሻን ሰሚ
38 ዬሮ ብዮን ጀባቱት፣
ዬሮ ሱጴን ወል ቀበቱት ጀልእሱ ደንደአ?
39 “አት ሌንጨ ዸላዻፍ ኛተ አደምስቴ
ሳፌለ ሌንጫስ ቤለ ባፍቴ
40 ዬሮ እሳን መንኤሳኒ ኬሰት ርጰንት
ዮካን ዬሮ እሳን ደገለ ኬሰት ርጰኒ
ዋ ኤገተንት ቤለ ንባፍታ?
41 ኤኙቱ ዬሮ እልማንሼ ገረ ዋቃት እየን፣
ዬሮ እሳን ኛተ ዸበኒ ጆረንት፣
አራጌሳፍ ኛተ ኬነ?