ከዸትና ሀሞተረት ዽኣቴ
ፋርፈትና 140
ዱረ ቡኣ ፋርፈቶታቲፍ። ፋርፈትና ዳዊት።
1 ያ ዋቀዮ፣ ነሞተ ሀሞ ጀላ ነ ባስ፤
ነሞተ ፍንጭልቶተ
2 ወረ ገራሳኒ ኬሰት ሀምነ ያደኒ
ጉያ ሁንደ ወራነ ካሰን ነራ ኤግ።
3 እሳን አረበሳኒ አኩመ ቦፋ ቀረቱ፤
ሀዻን ቡቲ ህዺሳኒ ጀለ ጅረ።
4 ያ ዋቀዮ፣ ሀርከ ሀሞታ ነራ ኤግ፤
ነሞተ ፍንጭልቶተ
ወረ ሚለኮ ክዮት ገልቹ ያደን ጀላ ነ ባስ።
5 ኦፍ ቱልቶትን ዾክሰኒ ክዮ ነ ዱረ ካአኒሩ፤
ርቡ ክዮሳኒ ድሪርሰኒሩ፤
ከራኮረስ ክዮሳኒ ካአኒሩ።
6 ያ ዋቀዮ፣ አን፣ “አት ዋቀኮት” ሲን ነንጄዸ።
ያ ዋቀዮ፣ ዋመተኮ ዸገእ።
7 ያ ዋቀዮ ጎፍታ፣ ፈይሳኮ ጀባ፣
አት ጉያ ወራናት ጋቸነ መታ ና ታቴ።
8 ያ ዋቀዮ፣ አከ ፌዺን ሀሞታ ፊጣን በኡ ህንጎዽን፤
አከ እሳን ኦፍ ህንቱሌፍ፣ አከ ከሮርሳኒ ምልካኡ ህንጎዽን።
9 መታን ወረ ነ መርሰኒ፣
ሀምነ አፋንሳኒቲ በኡን ሃሀጉገሙ።
10 በርበዳን እብዳ እሳንረ ሃቡኡ፤
እሳን እብደትሌ ሃደርበተመን፤
አከ ለመተ ህንካኔፍስ ቦለ ቅሌት ሃደርበተመን።
11 መቀ በሌስቶትን ለፈረ ህንጅራትን፤
ነምን ጀልኣን ዋን ሀማዻን ሃበዱ።
12 ዋቀዮ ረከቶታፍ ፈልሜ
ህዬዪፍሌ ሙርቲ ቀጄላ አከ ኬኑ አን ቤከ።
13 ዹጉማን ነምን ቀጄላን መቃኬ ንገለቴፈተ፤
ነምን ቶላንስ ፉለኬ ዱረ ንጅራተ።