54
ኡልፍነ ኤጌሬ ጥዮን
1 “ያ ዱበርቲ ዸብዱ፣
ከን ተኩማ ህንደእን፣ አመ ፋርፈዹ፤
አት ከን ተኩማ ጭኒንስፈቴ ህንቤክን እዪ ፋርፈዹ፤
ጉድሲቲ እልልች።
እጆሌ ዱበርቲ ዽርሰ ቀብዱ ጫላ
እጆሌን ዱበርቲ ገተምቴ ንባይአቱ”
ጄዸ ዋቀዮ።
2 “እዶ ዱንካነኬቲ በልእፈዹ፤
ጎልጋ ዱንካነኬቲ በልእሲ ድሪርስ፤
ወልት ህንደቻስን፤
ፉኞኬ ዼሬፈዹ፤
ቆፎኬስ ጀቤፈዹ።
3 አት ገረ ምርጋቲፊ ገረ ብታት ንበበልአታቲ፤
ሰኚወንኬ ሰቦተ ንዻሉ፤
መጋላወንሳኒ ከኔን ዱዋ ሀፈን ኬሰስ ንቁበቱ።
4 “ህንሶዳትን፤ አት ህንቃኖፍቱቲ።
ህንያደእን፤ አት ህንሰልጰቱቲ፤
ቃኒ እጆሉማኬቲ ንደገተ፤
ቱፊ ዽርስኬ ስራ ዱናን ስረ ገኤስ ስአች ህንያደቱ።
5 ኡማንኬ ዽርሰኬት፤
መቃንሳስ ዋቀዮ ዋን ሁንደ ደንደኡዸ፤
ቁልቁልች እስራኤል ፉሪኬት፤
እንስ ዋቀ ጉቱማ ለፋ ጄዸመ።
6 ዋቀዮ አከ ዋን አት
አኩመ ኒቲ ገተምቴ ገራንሼ ገዴ፣
አከ ኒቲ ደርገጌሳ ከን ጅበምቴት
ዴብሴ ኦፍት ስ ዋመ” ጄዸ ዋቅንኬ።
7 “አን ዬሮ ሙራሳፈን ስ ዺሴ፤
ገሩ ገረ ላፍነ ጉዳዻን ዴብሴ ስን ፍደ።
8 አን ዼከምሰ ጉዳዻን
ዬሮ ሙራሳፍ ፉለኮ ስ ዾክፈዼን ቱሬ፤
ገሩ ጃለለ በረ በራቲን፣
ገራ ሲፍን ላፈ”
ጄዸ ዋቀዮ ፉሪንኬ።
9 “ወን ኩን አናፍ አኩመ በረ ኖህ፣
ዬሮ አን እት ብሻን ኖህ ዴብኤ ለፈረ ህንገረገሉ ጄዼ
ከከዼ ሰናት።
ከናፉ አን አከን ስት ህንኣሬ፣
ጎንኩማስ ለመተ አከን ስ ህንእፈትኔ ከከዼረ።
10 ቱሉወን ራፈመኒ፣
ጋረን ቡቅፈመንዩ፣
ጃለል ህንጌደረምኔ ከን አን ሲፍ ቀቡ ገሩ ህንራፈሙ፤
ዮካን ከኩንኮ ከን ነጋ ህንዲገሙ”
ጄዸ ዋቀዮ እን ገራ ሲፍ ላፉ ሱን።
11 “ያ መጋላ ሚዸምቴ ከን ደምበሊዻን ገረገልፈምቴ
ነመ ስ ጀጀቤሱ ዸብዴ፣
አን ዸጋ ገቲ ጉዳቲን ስ እጃሬ
ሰንፔሪዻንስ ስ ሁንዴሰ።
12 አን ፊጤኬ ሉለ ዲማዻን፣
ከረወንኬ ዶቀ ጨለቅሱን፣
ደላኬ ሁንደሞ ዸጋወን ገት ጀቤዪዻን ነንእጃረ።
13 ዋቀዮ እልማንኬ ሁንደ ንበርሲሰ፤
ነጋን እጆሌኬቲስ ጉዳ ተአ።
14 አት ቀጄሉማዻን ሁንዴፈምተ፤
ጩንቁርፈሙን ስራ ፈጋተ፤
ወን ስ ሶዳችሱ ቶኮዩ ህንጅሩ።
ጎሊን ስራ ፈጌፈመ፤
ስትዩ ህንዽኣቱ።
15 ዮ ነምን ቶኮዩ ሎለ ስት ካሴ አን ኬሳ ህንቀቡ፤
ነምን ሎለ ስት ካሱ ከምዩ ሀርከ ስት ኬነተ።
16 “ኩኖ፣ ከን ቱምቱ ስቢላ ከን ጭሌ ቡፌ
እብደ ቦቤሴ ምአ ወራና ቱሜ
ሆጂሳቲፍ ምጄሱ ሰነ ኡሜ አኑመ።
ከን ነመ ዋ በሌሱ ቶኮ አከ እን በላ ቡሱፍ ኡሜስ አኑመ፤
17 ሜሻን ስ ሚዹፍ ቶልፈሜ ከምዩ ህንምልካኡ፤
አትስ አረበ ስ ህመቱ ሁንደ ኦፍራ ዴብፍተ።
ኩን ዻለ ተጃጅልቶተ ዋቀዮት፤
እንስ ቀጄሉማ እሳን ነራ አርገተኒዸ”
ጄዸ ዋቀዮ።