6
ወረ ያዶ መሌ ጅራተኒፍ ወዮ
1 ያ ወረ ያዶ መሌ ጥዮን ኬሰ ጅራተን፣
ከኔን ቱሉ ሰማርያረ ዋን ነጋዻን ጅራተን ሴተን፣
እሳን ነሞተ ኡልፋቶ ሰበ ዱሪ፣
ከኔን ሰብን እስራኤል ገረሳኒ ዹፉፍ ወዮ!
2 ገረ ካልኔት ደርባቲ እላላ፤
አቺ ከኣቲ ገረ ሀማት ጉድቻ ዸቃ፤
ኤርገሲሞ ጋት ፍልስጤም ኬሳት ገድ ቡኣ።
እሳን ሞቱሞተኬሰን ለማን ጫሉ?
ብይሳኒ ብየኬሰን ጫላ በልአታ?
3 እስን ጉያ ሀማ ፈጌስተኒ
ቡልቺንሰ ጄቁምሳ ፍዱ።
4 እስን ስሬ እልከ አርባቲን ሚዸግፈሜረ ጪፍቱ፤
ስሬኬሰን ድንኪረ ቦቆቱ።
እስን ጦባላ ሆላ ፍለተሞፊ
ጀቢ ጮጮሞ ኛቱ።
5 እስን ሰገሌ በገናቲን ዌዱ ፋይዳ ህንቀብኔ ዌድፍቱ፤
አኩመ ዳዊትስ ሜሻ ሙዚቃ ቀቀጄልፈቱ።
6 እስን ጦፎ ኬሳ ዳዺ ወይኒ ዹግዱ፤
ድበተ አከ መሌ ጋሪ ድበቱ፤
ገሩ በዲሰ ዮሴፊፍ ህንገድተን።
7 ከናፉ እስን ወረ ጀልቀበት ቦጅአመን ወጅን
ቦጅአምተኒ ፉዸተምቱ፤
ቡራቁፊ በሸነኑንኬሰን ንሀፈ።
ዋቀዮ ኦፍ ቱሉማ እስራኤል ጅበ
8 ዋቀዮ ጎፍታን ኦፊሳቲን ከከቴረ፤ ዋቀዮ ዋቅን ዋን ሁንደ ደንደኡ አከነ ጄዸ፦
“አን ኦፍ ቱሉማ ያቆብ ነንበልፈ፤
ደአትኖሳስ ነንጅበ፤
አን መጋለቲፊ ዋን እሼ ኬሰ ጅሩ ሁንደ
ደበርሴ ነንኬነ።”
9 ነሞትን ኩዸን ዮ መነ ቶኮ ኬሰት ሀፈን እሳንስ ንዹሙ። 10 ዮ ፍር ሬፈ ባሴ ጉቡ ቶኮ መነ ሰነ ኬሳ ባሱፍ ዹፌ ነመ ዾከቴ አች ጅሩ ከሚንዩ፣ “ነምን ቶኮዩ ስ ወጅን ጅራ?” ጄዼ ጋፈቴ ነምች ሱን፣ “ህንጅሩ” ጄዼን፣ እን “ጨልእስ! ኑ መቃ ዋቀዮ ዸኡ ህንቀብኑ” ጄዻን።
11 ኩኖ ዋቀዮ አጀጀ ኬኔራቲ፣
መኔን ጉርጉዳን ንበርበዳኡ፤
መኔን ጥጥኖንስ ንጨጨቡ።
12 ፈርዴን ከታወንረ ንፊጉ?
ነምን ቶኮ ቆትዮዻን አች ንቆታ?
እስን ገሩ ሙርቲ ቀጄላ ገረ ሱሚት፣
እጀ ቀጄሉማስ ገረ ሀዻት ጌደርተኒርቱ፤
13 እስን ወረ ሎዴባር ሞአቹት ገመደኒ፣
“ኑ ሁምነኬኛን ቃርናይም ቀበትኔ ምቲ?” ጄተኒዸ።
14 ዋቀዮ ዋቅን ዋን ሁንደ ደንደኡ አከነ ጄዻቲ፤
“ያ መነ እስራኤል፣ አን ሰበ ሌቦ ሀማቲ ጀልቀቤ
ሀመ ሱሉለ አረባት
ከራኬሰን ሁንደረት እስን ጩንቁርሱ ቶኮ እስንትን ካሰ።”