22
ዳዊት አዱላሚፊ ሚስጳ ኬሰት
1 ዳዊት ጋቲ ከኤ ገረ ሆልቀ አዱላምት በቀቴ። ኦቦሎትንሳቲፊ ማቲን አባሳ ሁንድ ዬሮ ዋን ከነ ዸገአንት ገረሳ ዸቀን። 2 ነሞትን ረከተን ሁንድ ዮካን ከኔን ገቲን እረ ጅሩ ሁንዲፊ ወር ኦፍ ጅበን ሁንድ እሰ ብረት ወል ገአን፤ እንስ ሆገናሳኒ ተኤ። ነሞትን እሰ ወጅን ቱረንስ ገረ ዽበ አፉሪት።
3 ዳዊት አቺ ከኤ ሚስጳ እሼ ብየ ሞኣብት አርገምቱ ዸቄ ሞትቸ ሞኣቢን፣ “ሀመ አን ዋን ዋቅን ናፍ ጎዹ ቤኩት አከ አባንኮፊ ሃትኮ ዹፈኒ ስ ብረ ጅራተን ንኤየምታ?” ጄዼ። 4 እንስ ሞቲ ሞኣብ ብረት እሳን ዺሴ፤ እሳንስ ዬሮ ዳዊት እዶ ደአትኖ ኬሰ ቱሬት ሞትቸ ብረ ጅራተን።
5 ተኡስ ጋድ ራጅች ዳዊቲን፣ “ደአትኖ ኬሰ ህንቱርን። ብየ ይሁዳት ገል” ጄዼ። ከናፉ ዳዊት አቺ በኤ ቦሶነ ሄሬት ሴኔ።
ሳኦል ሉቦተ ኖብ ፍጡሳ
6 ሳኦል አከ ዳዊቲፊ ነሞትንሳ አርገመን ዸገኤ። ሳኦልስ ኤቦ ሀርከት ቀበቴ ጋረ ግቤኣረ ሙከ ተምሪ ጀለ ታኣ ቱሬ። ቆንዳልቶትንሳ ሁንድኑስ እሰ ብረ ዻበቻ ቱረን። 7 ሳኦልስ አከነ እሳኒን ጄዼ፤ “ያ ነሞተ ቤንያም ዸገኣ! ዹጉማን እልም እሴይ ለፈ ቆቲሳቲፊ እዶ ዻባ ወይኒ ሁንደኬሰኒፍ ንኬና? ሁንደኬሰንስ አጀጁወን ኩማቲፊ አጀጁወን ዽባ ንጎዻ? 8 ሰበቢን እስን ሁንድ ነት መለተኒፍ ከና? ዬሮ እልምኮ እልመ እሴይ ወጅን ከኩ ገሉት ነምን ቶኮዩ ነት ህንህሙ። እስን ኬሳ ነምን ቶኮዩ ዽመኮ ህንቀቡ ዮካን አከ እልምኮ አከ እን አኩመ ሀርአ ጎቻ ጅሩ ከነ አከ ተጃጅላንኮ ርጴ ነ ኤገቱፍ እሰ ነት ከካሱ እስን ኬሳ ነምን ቶኮዩ ነት ህንህሙ።”
9 ገሩ ዶኤግ ኤዶምች ከን ቆንዳልቶተ ሳኦል ወጅን ዻበቻ ቱሬ ሱን አከነ ጄዼ ዴብሴ፤ “አን እልመ እሴይ እሳ ገረ ኖብ አሂሜሌክ እልመ አሂጡብ ብረ ዹፉ ነንአርጌ። 10 አቢሜሌክስ ዋቀዮን እሳፍ ከዸቴ፤ አከሱመስ ገላፊ ጎራዴ ጎልያድ ፍልስጤምቻ ኬኔፍ።”
11 ከነረት ሞትች አሂሜሌክ ሉብቸ እልመ አሂጡብት ነመ ኤርጌ እሳፊ ማቲ አባሳ ከኔን ኖብት ሉቦተ ቱረን ሁንደ ዋምስሴ፤ እሳንስ ገረ ሞትቻ ዹፈን። 12 ሳኦልስ፣ “ያ እልመ አሂጡብ ዸገእ” ጄዼ።
እንስ፣ “ያ ጎፍታ፣ አን ኩኖት” ጄዼ ዴብሴ።
13 ሳኦልስ አከነ እሳን ጄዼ፤ “አት ማሊፍ ቡዴናፊ ጎራዴ ኬንቴፊ ዋቀ ከዸቹፊዻን አከ እን ነት ፍንጭሌ አኩመ ሀርአ ጎቻ ጅሩ ከነ ርጴ ነ ኤገቱ እሰ ጎቴ እልመ እሴይ ወጅን ነት መለቴ?”
14 አሂሜሌክስ ዴብሴ ሞትቻን አከነ ጄዼ፤ “ዽርስ እንተለ ሞትቻ፣ አጀጃ ሎልቶተ ስ ኤገኒቲፊ ነምን መነኬ ኬሰት አከ መሌ ከበጀሙ ተጃጅልቶተኬ ሁንደ ኬሳ አመነማን አከ ዳዊት ኤኙ? 15 ዋቀ እሳፍ ከዸቹንኮ ሀርአ ጉያ ጀልቀባቲ? ምት! ሞትች ገርብቸኬ ዮካን ማቲ አባሳ ኬሳ ነመ ቶኮሌ የከማ ህንጎዽን፤ ገርብችኬ ዋኤ ዋን ከነ ሁንዳ ሆማ ህንቤኩቲ።”
16 ሞትች ገሩ፣ “ያ አሂሜሌክ፣ ዹጉማን አት ንዱተ፤ አትስ፣ ማቲን አባኬቲ ሁንድኑስ ንዱቱ” ጄዼ።
17 ኤርገሲስ ሞትች ዋርድዮተ እሰ ብረ ቱረኒን፣ “ሰበቢ ሉቦትን ዋቀዮ ኩኔን ዳዊቲፍ ቱምሰኒፍ፣ እት ገረገላቲ እሳን ፍጣ። እሳን አከ እን በቀቻ ቱሬ ንቤኩ፤ ተኡስ ነት ህንህምኔ” ጄዼ።
ቆንዳልቶትን ሞትቻ ገሩ ሉቦተ ዋቀዮ ዸኡዻፍ ሀርከሳኒ ኦል ፉዸቹ ህንፌኔ።
18 ሞትችስ፣ “እት ገረገሊቲ ሉቦተ ፍጥ” ጄዼ ዶኤግ ኤዶምቸ አጀጄ። ከናፉ ዶኤግ ኤዶምች እት ገረገሌ እሳን ዸኤ። እን ጋፈስ ሉቦተ ድረተ ቁንጬ ተልባራ ሆጄተሜ ኡፈተን ሰዴተሚ ሸን ፍጤ። 19 ኖብ መጋላ ሉቦታስ፣ ዺሮታፊ ዱበርቶተሼ፣ እጆሌፊ ዳእመንሼ፣ ሎን፣ ሀሮታፊ ሆሎተሼ ጎራዴዻን በርበዴሴ።
20 ገሩ አብያታር እልም አሂሜሌክ እልመ አሂጡብ ሱን ምልቄ ገረ ዳዊትት በቀቴ። 21 እንስ አከ ሳኦል ሉቦተ ዋቀዮ ፍጤ ዳዊትት ህሜ። 22 ዳዊትስ አብያታሪን አከነ ጄዼ፤ “አን ጋፈስ ዬሮ ዶኤግ ኤዶምች አች ቱሬት አከ እን ዹጉማን ሳኦልት ኦዴሱ ቤኬረ። በዲሰ ማቲ አባኬቲ ሁንዳፍ አነቱ ጋፈተመ። 23 አነ ወጅን ቱር፤ ህንሶዳትን፤ ነምን ሉቡኬ በርባዱ፣ ሉቡኮስ ንበርባደ። አት ነ ወጅን ነጉማን ጅራተ።”