21
ምናሴ ሞትቸ ይሁዳ
21፥1‑10 ኩወፈ – 2ሴና 33፥1‑10
21፥17‑18 ኩወፈ – 2ሴና 33፥18‑20
1 ምናሴን ዬሮ ሞቲ ተኤት ነመ ወጋ ኩዸ ለመ ቱሬ፤ እንስ ዬሩሳሌም ኬሰ ታኤ ወጋ ሸንተሚ ሸን ቡልቼ። መቃን ሃዸሳ ሄፍዚባ ቱሬ። 2 እንስ ዋን ጅብሲሳ ሰቦተ ዋቀዮ ፉለ እስራኤሎታ ዱራ አርኤ ባሴ ሰና ዱካ ቡኡዻን ፉለ ዋቀዮ ዱረት ዋን ሀማ ሆጄቴ። 3 እን እዶወን ሰገዳ ከኔን አባንሳ ህስቅያስ ዲጌ ቱሬ ሰነሌ ዴብሴ ንእጃሬ፤ አከሱመስ አኩመ አሃብ ሞትች እስራኤል ጎዼ ሰነ በኣሊፍ እዶወን ኣርሳ ቶልቼ ሲዳ ኣሼራስ ንዻቤ። ራያወን ሰሚ ሁንዳፍስ ንሰገዴ፤ እሳን ዋቄፈቴስ። 4 እንስ መነ ቁልቁሉማ ዋቀዮ ከን ዋቀዮ፣ “አን መቃኮ ዬሩሳሌም ኬሰ ነንዻበ” ጄዼ ዋኤሳ ዱበቴ ሰነ ኬሰት እዶወን ኣርሳ ቶልቼ። 5 ኦብዲወን መነ ቁልቁሉማ ዋቀዮ ለማኑ ኬሰትስ ራያወን ሰሚ ሁንዳፍ እዶወን ኣርሳ ንቶልቼ። 6 እን እልመ ኦፊሳ እብዳን ኣርሳ ጎዼ ዽኤሴ፤ ቶልቸ ሆጄቴ፣ ምልኪ እላለቴ፣ እላልቶታፊ ኤኬር ዱብስቶተ ጎርሰ ጋፈቴ። እን ፉለ ዋቀዮ ዱረት ሀምነ ጉዳ ንሆጄቴ አከሲን ዼከምሳፍ እሰ ከካሴ።
7 እንስ ፈኪ አሼራ ከን ሶፌ ሆጄቴ ሰነ ፉዼ መነ ቁልቁሉማ ከን ዋቀዮ አከነ ጄዼ ዋኤሳ ዳዊቲፊ እልመሳ ሶሎሞኒ ዱበቴ ቱሬ ሰነ ኬሰ ካኤ፤ “መነ ቁልቁሉማ ከነ ኬሳፊ ዬሩሳሌም እሼ አን ጎሶተ እስራኤል ሁንደ ኬሳ ፍለዼ ሰነ ኬሰ መቃኮ በረ በራን ነንዻበ። 8 ዮ እሳን ዋን አን እሳን አጀጄ ሁንደ ሆጄተኒ ሴረ ገርብችኮ ሙሴን እሳኒፍ ኬኔ ጉቱ ኤገን፣ አን ስአች አከ ሚል እስራኤሎታ ብየ አን አቦቲሳኒቲፍ ኬኔ ኬሳ በኤ ጆሩ ህንጎዹ።” 9 ነሞትን ገሩ ህንዸጌፈትኔ። ምናሴን ከራራ እሳን ጀልእሴ፤ ከናፉ እሳን ሰቦተ ዋቀዮ ፉለ እስራኤሎታ ዱራ በሌሴ ሰነ ጫላ ሀምነ ሆጄተን።
10 ዋቀዮ ከራ ገርቦተሳ ራጆታቲን አከነ ጄዼ ዱበቴ፤ 11 “ምናሴን ሞትች ይሁዳ ጩቡ ጅብሲሳ ከኔን ሆጄቴረ። እንስ አሞሮተ እሳን ዱረ ጅራተን ጫላ ዋን ሀማ ሆጄቴ፤ ዋቆተ ቶልፈሞሳቲንስ ይሁዳ ጩቡ ሆጄቺሴ። 12 ከናፉ ዋቀዮ ዋቅን እስራኤል አከነ ጄዸ፦ አን ዋን ሀማ ነመ እሰ ዸገኡ ሁንደ ሱከኔሱ ቶኮ ዬሩሳሌሚፊ ይሁዳት ነንፍደ። 13 አን ፉኞ ሰማርያቲፊ ቱምቢ መነ አሃብ ሰነ ዬሩሳሌምረት ነንድሪርሰ። አኩመ ነምን ጫቢ ሀጣኤ ገድ ጎምብሱት አን ዬሩሳሌምን ሀጣኤ ነንጎምብሰ። 14 አን ሀምባ ዻለኮ ዺሴ ሀርከ ዲኖተሳኒት ደበርሴ ነንኬነ። እሳንስ ዲኖተሳኒ ሁንዳን ንሳመሙ፤ ንቦጅአሙስ። 15 እሳን ጋፈ አቦቲንሳኒ ግብጢ በአኒ ጀልቀቤ ሀመ ሀርኣት ፉለኮ ዱረት ዋን ሀማ ሆጄቹዻን ዼከምሳፍ ነ ከካሰኒሩቲ።”
16 ከነ ጫላስ ምናሴን አከ ወር ይሁዳ ፉለ ዋቀዮ ዱረት ዋን ሀማ ሆጄተን ጎዼ ጩቡ እሳን ሆጄቺሱሳረዩ ዺገ ነሞተ በሌሳ ህንቀብኔ ባይኤ ዸንገላሴ አከ ዬሩሳሌም ዳንጋ ቶኮ ሀመ ዳንጋ ካኒት ዺጋን ጉተምቱ ጎዼረ።
17 ወንቶትን በረ ሞቱማ ምናሴ ኬሰ ሆጄተመን ከኔን ብራ፣ ወን እን ሆጄቴ ሁንድ፣ ጩቡ እን ሆጄቴ ደበለቴ ሴና ሞቶተ ይሁዳ ኬሰት በሬፈመኒሩ ምቲ? 18 ምናሴን አቦቲሳ ወጅን ቦቆቴ እዶ ብቅልቱ መሰራ ሞቱማሳ ኬሰት፣ እዶ ብቅልቱ ኡዛ ኬሰት ንአዋለሜ። እልምሳ ኣሞንስ እዶሳ ቡኤ ሞቲ ተኤ።
ኣሞን ሞትቸ ይሁዳ
21፥19‑24 ኩወፈ – 2ሴና 33፥21‑25
19 ኣሞን ዬሮ ሞቲ ተኤት ኡሙሪንሳ ወጋ ድግደሚ ለመ ቱሬ፤ እንስ ዬሩሳሌም ኬሰ ታኤ ወጋ ለመ ቡልቼ። መቃን ሃዸሳ ሜሹሌሜት ቱሬ፤ እሼንስ እንተለ ሃሩስ ነመ ብየ ዮጥባ ቱርቴ። 20 እንስ አኩመ አባንሳ ምናሴን ሆጄቴ ቱሬ ሰነ ፉለ ዋቀዮ ዱረት ዋን ሀማ ሆጄቴ። 21 እንስ ከራ አባሳ ሁንደረ ዴሜ፤ ዋቆተ ቶልፈሞ አባንሳ ዋቄፈቴሌ ዋቄፈቴ እሳኒፍስ ሰገዴ። 22 እን ዋቀዮ ዋቀ አቦቲሳ ዺሴ፤ ከራ ዋቀዮረስ ህንዴምኔ።
23 ቆንዳልቶትን ኣሞን እሰት መርአተኒ መሰሩመ ሞቱማሳ ኬሰት ሞትቸ ንአጄሰን። 24 ከነረት ነሞትን ብየ ሰና ወረ ኣሞን ሞትቸት መለተን ሁንደ ፍጠኒ እልመሳ ዮስያስንሞ እዶሳ ሞቲ ጎዸተን።
25 ወን በረ ሞቱማ ኣሞን ኬሰ ሆጄተሜ ከን ብራ፣ ወን እን ሆጄቴስ ክታበ ሴና ሞቶተ ይሁዳ ኬሰት በሬፈሜረ ምቲ? 26 እንስ አዋለሳ ከን እዶ ብቅልቱ ኡዛ ኬሰት ንአዋለሜ። እልምሳ ዮስያስስ እዶሳ ቡኤ ሞቲ ተኤ።