5
ዋቀ ሶዳዹ
1 አት ዬሮ ገረ መነ ዋቃ ዸቅጡ ተርካንፊኬ ኤገዹ። ዸጌፈቹፍ ዽኣቹን ኣርሳ ጎዎታ ዽኤሱ ጫለ፤ እሳን አከ ሀምነ ሆጄቻ ጅረን ህንቤከኒቲ።
2 ፉለ ዋቃ ዱረት ዋን ቶኮ ዱበቹፍ
አፋንኬቲን ህንጀርጀርን፤
ገራንኬስ ህንአሪፈትን።
ዋቅን ሰሚ ኬሰ ጅረ፤
አትሞ ለፈረ ጅርተ፤
ከናፉ ዱቢንኬ ሃገባበቱ።
3 አብጁን ባይእነ ሆጂቲን ዹፈ፤
ሃሳን ጎዋስ ባይእነ ዱቢቲን ቤከመ።
4 አት ዬሮ ወሬገ ቶኮ ዋቃፍ ወሬግዱት ወሬገ ሰነ ኦፍራ ባሱፍ ለፈረ ህንሀርክፈትን። እን ጎዎተት ህንገመዱ፤ አት ወሬገኬ ኦፍራ ባስ። 5 ወሬገኒ ኦፍራ ባሱ ዺሱ መና ወሬጉ ዺሱ ወየ። 6 አፋንኬ ጩቡ ኬሰ ስ ህንቡስን። ኤርገማ መነ ቁልቁሉማቲንስ፣ “ወሬግንኮ ዶጎጎረ ቱሬ” ህንጄዽን። ዋቅን ማሊፍ ዋን አት ጄቴት ኣሬ ሆጂ ሀርከኬቲ በሌሰ? 7 አብጁን ባይኤኒፊ ዱቢን ባይኤን ፋይዳ ህንቀበን። ከናፉ ዋቀ ሶዳዹ።
በዻዹማን ፋይዳ ህንቀቡ
8 አት ዮ ህዬሰ ኣና ቶኮ ኬሰት ሀጩጨሜ ሙርቲ ቀጄላፊ ምርግ ዾወተሜ አርግቴ፣ ዋን አከና ህንድንቅሲፈትን፤ ቆንዳል ቶኮ ቆንዳለሳ ኦሊቲን እላላማቲ፤ እሳኒን ኦልትስ ቆንዳልቶትን ብራ ጅሩ። 9 ፋይዳን ለፈራ አርገሙ ከን ነመ ሁንዳት፤ ሞትች መታንሳዩ ቆነ ለፋራ ፈየደመ።
10 ነመ ማለቀ ጃለቱ ከምዩ ማለቅን እሰ ህንገኡ፤
ነመ ቀቤኘ ጃለቱሌ ገሊንሳ እሰ ህንቁብሱ።
ኩንስ ፋይዳ ህንቀቡ።
11 አኩመ ቀቤኝ ባይአቱን፣
ወር ኛተንስ ንባይአቱ።
ዮስ አቦቲን ቀቤኛ እጁማን እላሉ መሌ
ፋይዳ ማሊ አርገቱሬ?
12 ጥቃስ ኛቱ፣ ጉዳስ ኛቱ፣
ህርብን ሆጄታ ቶኮ ምኣኣዸ፤
ባይእን ቀቤኛ ገሩ
ሶሬሰ ቶኮ ህርበ ዾወ።
13 አን አዱዻ ገድት ሀምነ ነመ ገድሲሱ ነንአርጌ፤ ኩንስ፦
ቀቤኘ አቡመሳ ሚዹፍ ኩፈሜ፣
14 ዮካን ቀቤኘ ምልኪ ዸቡዻን በዴ
ዬሮ ነምች ሱን እልመ ዸልቼት
እልመሳቲፍ ሆማ ህንሀፍኒዸ።
15 ነምን ቁላዹመሳ ገደሜሰ ሃዸሳቲ በአ፤
እን አኩመ ዹፌት ዴብኤ ዴመ።
እን ዋን እት ደዸቤ ኬሳ
ዋን ቶኮሌ ሀርከት ቀበቴ ህንዴሙ።
16 ኩንስ ሀምነ ነመ ገድሲሱዸ፦
ነምን አኩመ ዹፌት ዴመ፤
እን ዋን ቡቤዻፍ ደዸቡፍ
ፋይዳ ማሊ አርገተ?
17 እን በረ ጅሬኘሳ ሁንደ ያዶ፣
ዹኩቢፊ ኣሪ ጉዳዻን ዱከነ ኬሰት ኛተ።
18 አንስ አከ ነምን በረ ጅሬኘሳ ከን ዋቅን እሳፍ ኬኔ ገባባ ከነ ኬሰ ኛቴ ዹጌ ሆጂሳ ከን አዱዻ ገድት እት ደዸቤ ሰነትሌ ገመዱን እሳፍ ጋሪፊ በርባችሳ ተኤ ነንሁበዼ፤ ቆድንሳ ከኑማቲ። 19 አከሱመስ ዋቅን ነመ ከሚፉ በዻዹማፊ ቀቤኘ ኬኔ አከ እን እት ገመዱ፣ አከ እን ቆደ ኦፊሳ ፉዸቴ ሆጂ ኦፊሳት ገመዱ እሰ ጎዹንሳ፣ ኬና ዋቃት። 20 ሰበቢ ዋቅን ገራሳ ገመቹዻን ጉቴፍ እን በረ ጅሬኘሳ ባይኤ ህንያደቱ።