44
ጦፎ ሜቲ ቀልቀሎ ኬሳ
1 ዮሴፍስ አከነ ጄዼ ሀንገፈ ሆጄቶተ መነሳ አጀጄ፤ “ቀልቀሎ ጀረ ከና ሀመ ባቹ ደንደኡት ምዻን እት ጉት፤ ሜቲ ቶኮ ቶኮሳኒስ አፋን ቀልቀሎሳኒ ኬሰ ካእ። 2 ጦፎኮ እሰ ሜቲራ ሆጄተሜሞ ሜቲ እን እቲን ምዻን ብተቹ ዹፌ ወጅን አፋን ቀልቀሎ እሰ ቁጥሱ ሰና ኬሰ ካእ።” ነምችስ አኩመ ዮሴፍ እሰ አጀጄ ጎዼ።
3 ነሞትን ሱን አኩመ ለፍት በሪቴን ሀሮተሳኒ ወጅን ጌጌፈመን። 4 ኡቱመ እሳን መጋላ ሰነራ ህንፈጋትን ዮሴፍ ሀንገፈ ሆጄቶተሳቲን አከነ ጄዼ፤ “ደፊ ጀረ ከነ ዱካ ቡእ፤ ዮሙ ቀቀብዱትሞ አከነ ጄዺን፤ ‘እስን ማሊፍ ዋን ጋሪ ዋን ሀማዻን ዴብፍቱ? 5 ጦፎን ኩን ጦፎ ጎፍታንኮ እቲን ዹጉፊ እቲን ዋ ህሙ ምቲ? እስን ዋን ከነ ጎቹዻን ዋን ሀማ ሆጄተን።’ ”
6 እንስ ዮሙ እሳን ቀቀቤት ዋኑመ ከነ እሳንት ዱበቴ። 7 ጀርስ አከነ እሳን ጄዸን፤ “ጎፍታንኮ ማሊፍ ዱቢ አከና ዱበተ? ዋን አከና ሆጄቹን ተጃጅልቶተኬራ ሃፈጋቱ! 8 ኩኖ ኑ ሜቲ አፋን ቀልቀሎኬኛ ኬሰት አርገትኔዩ ብየ ከነኣኒቲ ዴብፍኔ ሲፍ ፍድኔ። ዮስ ኑ ማሊፍ መነ ጎፍታኬቲቲ ሜቲ ዮካን ወርቄ ሀትነሬ? 9 ተጃጅልቶተኬ ኬሳ ነምን ወን ኩን ብረት አርገሜ ከምዩ ሃዱኡ፤ ኑ ወር ሀፍኔሞ ገርቦተ ጎፍታኮ ንታነ።”
10 እንሞ ጀራን፣ “አመ አኩመ እስን ጄተን ሃተኡ፤ አባን ወንት ኩን ብረት አርገሜ ገርብቸ ናፍ ተአ፤ እስን ወር ካንሞ ገድ ዺፈምቱ” ጄዼ።
11 ቶኮን ቶኮንሳኒ ደፈኒ ቀልቀሎሳኒ ለፈ ኬየተኒ ሂከን። 12 ሀንገፍን ሆጄቶታ ሱንስ ሀንገፋ ጀልቀቤ ሀመ ቁጥሱት ሰከተኤ። ጦፎን ሱንስ ቀልቀሎ ቤንያም ኬሰት አርገሜ። 13 ከነረት እሳን ኡፈተሳኒ ተርሳሰን። ሁንድሳኒ ሀሮተሳኒ ፌአተኒ መጋለቲት ዴብአን።
14 ዮሴፍ ዬሮ ይሁዳፊ ኦቦሎትንሳ ኦል ሴነንት አመዩ መነ ኬሰ ቱሬ፤ እሳንስ ፉለሳ ዱረት ኩኩፈን። 15 ዮሴፍስ፣ “ወንት እስን ሆጄተን ኩን ማል? አከ ነምን አከኮቲ ሆደ ህሙዻን ዋ አርጉ ደንደኡ እስን ህንቤክተኒ?” እሳኒን ጄዼን።
16 ይሁዳንሞ አከነ ጄዼ ዴብሴ፤ “ኑ ጎፍታኮቲን ማል ጄቹ ደንዴኘ? ኑ ማል ዱበቹ ደንዴኘ? ኑ ቁልቁሉ ተኡኬኘ አከሚን ምርከኔሱ ደንዴኘ? ዋቅን በሌሳ ገርቦተኬቲ እፈት ባሴረ። ኩኖ ኑ ገርቦተ ጎፍታኮት፤ ኑ ሁንድኬኘ፣ ነምን ጦፎን ሱን ብረት አርገሜስ ገርቦተኬት።”
17 ዮሴፍ ገሩ፣ “ዋን አከና ሆጄቹን ነራ ሃፈጋቱ! ነመ ጦፎን ብረት አርገሜ ቆፈቱ ገርብቸኮ ተአ። ወር ሀፍተን ገሩ ነጋዻን ገረ አባኬሰኒት ዴብኣ” ጄዼ።
18 ይሁዳንሞ ዮሴፍት ዽኣቴ አከነ ጄዼ፦ “ማሎ ጎፍታኮ፣ አከ ገርብችኬ ዋን ቶኮ ጎፍታኮት ዱበቱ ኤየሚፍ። አት አኩመ ፈረኦን ታቱስ ገርብቸኬት ህንኣርን። 19 ጎፍታንኮ፣ ‘እስን አባ ዮካን ኦቦሌሰ ቀብዱ?’ ጄዼ ገርቦተሳ ጋፈቴ ቱሬ። 20 ኑስ፣ ‘አባ ዱሎማ ቶኮ ቀብነ፤ እልም ቁጥሱን በረ ዱሉመሳ ኬሰ እሳፍ ዸለቴ ቶኮስ ጅረ። ኦቦሌስሳስ ዱኤረ፤ እጆሌ ሃትሳ ዴሴ ኬሳ እሰ ቆፈቱ ሀፌ፤ አባንሳ እሰ ጃለተ’ ጄኔ ቱሬ።
21 “አትስ ገርቦተኬቲን፣ ‘አከ አን እጀኮቲን እሰ አርጉፍ ና ፍዳ’ ጄቴ። 22 ኑስ ጎፍታኮቲን፣ ‘ሙጭች አባሳ ዺሴ ዴሙ ህንደንደኡ፤ ዮ እን እሰ ዺሴ ብራ ዴሜ አባንሳ ንዱአ’ ጄኔ። 23 አትሞ ገርቦተኬቲን፣ ‘ዮ ኦቦሌስኬሰን እን ቁጥሱን እስን ወጅን ዹፉ ባቴ፣ እስን ለመተ ፉለኮ ህንአርግተን’ ጄቴ። 24 ኑስ ዬሮ ገረ ገርብቸኬ አባኮት ዴብኔት ዋን ጎፍታንኮ ጄዼ እሰት ህምኔ።
25 “አባንኬኘ፣ ‘አመስ ዸቃቲ ምዻን ጥኖ ደበላ ኑ ብታ’ ኑን ጄዼ። 26 ኑ ገሩ፣ ‘ኑ ዸቁ ህንደንዴኙ፤ ዮ ኦቦሌስኬኘ እን ቁጥሱን ኑ ወጅን ጅራቴ ቆፈ ዸቅነ። ዮ ኦቦሌስኬኘ እን ቁጥሱን ኑ ወጅን ዸቁ ባቴ ኑ ፉለ ነምቻ አርጉ ህንደንዴኙ’ ጄኔ።
27 “አባንኮ ገርብች ኬሞ አከነ ኑን ጄዼ፤ ‘አከ ኒቲንኮ እልማን ለመ ናዴሴ እስን ንቤክቱ። 28 እሳን ኬሳስ እን ቶኮ ነ ብራ በኤ፤ አንስ፣ “እን ዹጉማን ጭጭረሜረ” ነንጄዼ። አን ኤርገሲ እሰ ህንአርግኔ። 29 ዮ እስን እሰ ከነስ ነ ዱራ ፉተኒ በላን እሰረ ገኤ፣ እስን አከ አሪንኮ ገዳን አዋለ ሴኑ ጎቱ።’
30 “ከናፉ አመ ዬሮ አን ገረ ገርብቸኬ አባኮት ዴብኡት፣ ዮ ሙጭች ኑ ወጅን ጅራቹ ባቴ አባንኮ ከን ጅሬኝሳ ጅሬኘ ሙጭቻቲን ወልት ህዸሜ ሱን፣ 31 አከ ሙጭች ኑ ወጅን ህንጅሬ አርጌ ዱአ። ኑ ገርቦንኬስ አከ አሪን አባኬኘ ገርብቸኬቲ ገዳን አዋለ ሴኑ ጎነ። 32 አን ገርብችኬ አከ ሙጫን ኩን ነጋዻን ዴብኡ አባኮ ዱረት ወቢ ተኤ፣ ‘ያ አባኮ፣ ዮ አን ዴብሴ እሰ ሲፍ ፍዱ ባዼ፣ አን በረ ጅሬኘኮ ጉቱ ፉለ አባኮ ዱረት በሌሳ ከነት ነንጋፈተመ!’ ጄዼ።
33 “ኤጋ አመ አን ገርብችኬ እዶ ሙጭቻ ገርብቸ ጎፍታኮ ተኤ አስት ነንሀፈ፤ ሙጭችሞ ኦቦሎተሳ ወጅን ሃዴብኡ። 34 ዮ ሙጭች ነ ወጅን ህንጅራትን አን አከምን ገረ አባኮቲ ዴብኡ ደንደአ? ዋዉ፤ አከ አን ገደ አባኮት ዹፉ አርጉ ነ ህንጎዽን።”